സിസ്റ്റർ കോൺസ്വാല എ.സി. |\nPublished: Sep 18, 2019, 11:51 PM IST\nമാനന്തവാടി: അപ്പോസ്തലിക് കാര്മല് പാറ്റ്ന പ്രോവിന്സ് അംഗമായ സിസ്റ്റർ കോൺസ്വാല എ.സി. (91) അന്തരിച്ചു. കണ്ണൂര് കോളയാട് പരേതരായ തോട്ടപ്പള്ളി ജോസഫിന്റെയും മാമ്മിയുടെയും ഏക മകളാണ്. ഓസ്ട്രേലിയ, ജംഷഡ്പുര്, പാറ്റ്ന എന്നിവിടങ്ങളില് അധ്യാപികയായി സേവനം അനുഷ്ഠിച്ചിട്ടുണ്ട്. ശവസംസ്കാരം വ്യാഴാഴ്ച പാറ്റ്ന കാര്മല് കോണ്വെന്റ് സെമിത്തേരിയില്.\nപൂവ്വങ്ങൽ: പരേതനായ പള്ളിയിൽ പട്ടംവീട് മീത്തൽ അപ്പുവിന്റെ ഭാര്യ സത്യഭാമ (82) അന്തരിച്ചു. മക്കൾ: സുമാലിനി (സിറ്റി കോ-ഓപ്പറേറ്റീവ് ബാങ്ക്), പ്രസന്ന, സുനീതി, സുജാത, സന്തോഷ്കുമാർ (സിറ്റി കോ-ഓപ്പറേറ്റീവ് ബാങ്ക്), പരേതയായ രജനി. മരുമക്കൾ: ശിവദാസൻ, ശ്രീനിവാസൻ, മോഹനൻ, ഷീജ, പരേതനായ രവീന്ദ്രൻ.\nവള്ളിക്കുന്ന്: അത്താണിക്കൽ പരേതനായ മുഹമ്മദിന്റെ മകൻ കെ..ടി. അബു (അബൂബക്കർ-65) അന്തരിച്ചു. ഭാര്യ: റംല. മകൻ: ജംഷീദ്, ജെസീന. മരുമകൾ: ഫാരിഷ.\nമേപ്പാടി: കാപ്പംകൊല്ലി ക്വാളിറ്റി സൂപ്പർമാർക്കറ്റ് ഉടമ കുണ്ടിൽ ഹൗസിൽ ആലി (53) അന്തരിച്ചു. ഭാര്യ: ഫാത്തിമ. മക്കൾ: മഷൂദ് സി.എം.എ. (ഐ.എസ്.എം. ജില്ലാ ട്രഷറർ), സജാദ്, സാജിദ്. മരുമക്കൾ: അഷ്മിന, അജ്മല, അൻസില.\nകൊടുവള്ളി: കരുവൻപൊയിൽ പൊൻപാറക്കൽ മുഹമ്മദ് (പുള്ളി-50) അന്തരിച്ചു. ഭാര്യ: ആമിന. മക്കൾ: സലീന, നാജിയ, നൂർജഹാൻ നാജി, നിജാസ്. മരുമക്കൾ: ശിഹാബ് ചെറുവാടി (ഖത്തർ), റഷാദ് മുക്കിലങ്ങാടി (സൗദി).\nമൊകവൂർ: പുതുക്കുടി (മേത്തലേടത്ത്) പരേതനായ ബാലൻ നായരുടെ ഭാര്യ പീടികപ്പുറത്ത് പുതിയേടത്ത് കമലാവതി (70) അന്തരിച്ചു. മക്കൾ: ബിനീഷ് (ഫയർ ഫോഴ്സ്), ബീന. മരുമക്കൾ: ബാലകൃഷ്ണൻ (മലബാർ ദേവസ്വംബോർഡ്), ജിജി. സഹോദരങ്ങൾ: ഭാനുമതി, പത്മനാഭൻ, നാരായണൻകുട്ടി.\nപിറവം: പുതുവേലി ആറാടിമ്യാലില് (മൈലാടുംകുന്നേല്) റിട്ട.എസ്.ബി.ടി. മാനേജർ പരേതനായ എം.സി. എബ്രഹാമിന്റെ ഭാര്യ സാറാമ്മ (93) അന്തരിച്ചു. മൂവാറ്റുപുഴ നെല്ലിക്കല് കുടുംബാംഗമാണ്. മക്കള്: ഡെയ്സി, ഡോളി, ഷീല. മരുമക്കള്: ഡോ. കെ.ജെ. പൗലോസ് കുന്നപ്പിള്ളില് കടവന്ത്ര, വി.എം. ജേക്കബ് വെട്ടിനാല് കൂത്താട്ടുകുളം, ഡോ. പ്രിന്സ് സ്ലീബ (റിട്ട. ഗവ. മെഡിക്കല് ഓഫീസര്, പട്ടശ്ശേരില് പിറവം).\nഅയ്യപ്പന്കാവ്: ചടയംമുറി പറമ്പില് പരേതനായ രാമന്റെ ഭാര്യ ലീല രാമൻ (86) അന്തരിച്ചു. മക്കള്: ഗിരിജ ബേബി, രാധാകൃഷ്ണന് (എറണാകുളം നിയോജക മണ്ഡലം കോണ്ഗ്രസ് കമ്മിറ്റി വൈസ് പ്രസിഡന്റ്), സുഗതന് (എറണാകുളം നിയോജക മണ്ഡലം കോണ്ഗ്രസ് കമ്മിറ്റി ജനറല് സെക്രട്ടറി), ഗീത, ജയറാം, സീത, പരേതനായ സജീവ്. മരുമക്കള്: പരേതനായ ശിവദാസ്, ശോഭ, അനിത, ഭുവനചന്ദ്രന്, പ്രീമ, സുരേന്ദ്രന്, ബിന്ദു.\nസിസ്റ്റർ ആനി ജേക്കബ്\nഅരൂർ: ഡോമിനിക്കൻ സന്യാസ സഭാംഗം സിസ്റ്റർ ആനി ജേക്കബ് (ഒ.പി. ട്രീസ-75) അഹമ്മദാബാദിൽ അന്തരിച്ചു. കുമ്പളങ്ങി വേലിക്കകത്ത് പരേതരായ വർക്കി ജേക്കബിന്റെയും എലിസബത്തിന്റെയും മകളാണ്.\nമട്ടാഞ്ചേരി: കരുവേലിപ്പടി പരുത്തിക്കാട്ട് പി.ടി. ജോർജ് (86) അന്തരിച്ചു. തോപ്പുംപടി ‘അരിസ്റ്റോക്രാറ്റ് ബ്ലൗസ് ഹൗസ്’ ഉടമയായിരുന്നു. ഭാര്യ: പരേതയായ ത്രേസ്യ. മക്കൾ: മധുമതി (ഓസ്ട്രേലിയ), മോനച്ചൻ (അബുദാബി), ദാസൻ. മരുമക്കൾ: അശോകൻ, റൂഫീന, ലിസി.\nപള്ളുരുത്തി: കേരള കോൺഗ്രസ് നേതാവും യു.ഡി.എഫ്. ഇടക്കൊച്ചി മണ്ഡലം കമ്മിറ്റി ചെയർമാനുമായിരുന്ന ഇടക്കൊച്ചി, കാവാലങ്കുഴി വീട്ടിൽ കെ.എ. ജോൺ (78) അന്തരിച്ചു.\nഭാര്യ: പരേതയായ ആനി. മക്കൾ: മാർട്ടിൻ, സോണി, പ്രിൻസ്. മരുമക്കൾ: ജീന, ഗിരീഷ, ജെയ്നി.\nപാച്ചല്ലൂർ: പനത്തുറ വേലിത്തല കോളനിവീട്ടിൽ പരേതനായ എസ്.പുഷ്പാംഗദന്റെ ഭാര്യ വി.സുശീല (77) അന്തരിച്ചു. മക്കൾ: എസ്.ലളിതകുമാരി, എസ്.വസന്തകുമാരി, പി.ഗോപകുമാർ, പനത്തുറ സതീഷ് കുമാർ (ബി.ജെ.പി. വെള്ളാർ ഏരിയാ ജനറൽ സെക്രട്ടറി).\nറവ. ഡോ. ജോൺ ചെറിയാൻ\nബെംഗളൂരു: ഇന്ത്യാ പെന്തക്കോസ്ത് ദൈവസഭയുടെ ( ഐ.പി.സി.) സ്ഥാപകരിലൊരാളായ പാസ്റ്റര് കെ.സി. ചെറിയാന്റെയും റാഹേലമ്മയുടെയും മകന് റവ. ഡോ. ജോൺ ചെറിയാൻ ( ജോയ്ക്കുട്ടി- 83) അമേരിക്കയിലെ ഹൂസ്റ്റണില് അന്തരിച്ചു. ഭാര്യ: ഗ്രേയ്സ് ജോണ് ചെറിയാന് ( കോട്ടയം വേളൂര് പള്ളിവാതുക്കല് കുടുംബാംഗം). സഹോദരങ്ങള്: പരേതയായ മറിയാമ്മ തോമസ്, എബ്രഹാം ചെറിയാന് (ന്യൂയോര്ക്ക്), ഗ്രേസി താവൂ ( ബെംഗളൂരു). ശവസംസ്കാരം വെള്ളിയാഴ്ച വൈകീട്ട് ഹൂസ്റ്റണ് ഐ.പി.സി. ഹെബ്രോന് സഭയുടെ നേതൃത്വത്തില് നടക്കുന്ന പൊതുദര്ശനത്തിനുശേഷം ശനിയാഴ്ച വൈകീട്ട് 3.30-ന്.\nജിബി ടി. ഡാനിയേൽ\nബെംഗളൂരു: പുനലൂര് തെക്കുംവിളയില് ജിബി ടി. ഡാനിയേൽ (49) ബെംഗളൂരു ജെ.പി. നഗറില് അന്തരിച്ചു. ഭാര്യ: ലിസി (മാനന്തവാടി വട്ടംകണ്ടം കുടുംബാംഗം) മക്കള്: പരേതനായ സുജിന്, ജിന്സി.\nമടിക്കൈ: അള്ളട സ്വരൂപം നീലേശ്വരം രാജവംശത്തിലെ മടിക്കൈ കക്കാട്ട് മഠത്തില് കോവിലകത്തെ അനിഴം തിരുനാള് ഉമ്മമ്മ തമ്പുരാട്ടി (86) അന്തരിച്ചു. ഒന്നര ദശാബ്ദകാലമായി മൂത്ത അമ്മ തമ്പുരാട്ടിയായി സ്ഥാനമലങ്കരിച്ചു വരികയായിരുന്നു. ഭര്ത്താവ്: പരേതനായ എ.പി.വാസുദേവ പട്ടേരി. മകള്: എം.സി.മഹാപ്രഭ തമ്പുരാട്ടി. മരുമകന്: പരേതനായ സി.കെ.പ്രസന്നകുമാരവര്മ (ചിറക്കല് കോവിലകം). സഹോദരങ്ങള്: പരേതരായ എം.സി.രാമവര്മ രാജ, എം.സി.കൃഷ്ണവര്മ രാജ.\nനീലേശ്വരം: കാഞ്ഞങ്ങാട് പദ്മ പോളി ക്ലിനിക്കിലെ റിട്ട. ഹെഡ് നഴ്സ് പള്ളിക്കര കുമാരന്കുളങ്ങര ലക്ഷ്മിനാരായണ ക്ഷേത്രസമീപം മനിയേരി ദാക്ഷായണി (66) അന്തരിച്ചു. ഭര്ത്താവ്: പരേതനായ പി.വി. വേലായുധന് നായര്. മകന്: എം.സുജിത് കുമാര് (സിറ്റി ഗോള്ഡ്, കാസര്കോട്). മരുമകള്: എം.രതില (കോളംകുളം). സഹോദരങ്ങള്: കാര്ത്യായനി പയ്യന്നൂര്, പാര്വതി (സുധാകര് ഫാര്മസി, നീലേശ്വരം), രാഘവന് (മൈസൂരു), കാര്ത്യായനി പള്ളിക്കര.\nഅഴീക്കോട്: അരയാക്കണ്ടിപ്പാറ കോട്ടമുള്ള വളപ്പിൽ നാരായണൻ (80) അന്തരിച്ചു. രാജരാജേശ്വരി വീവിങ് മിൽസ് മുൻ തൊഴിലാളിയാണ്. കോട്ടമുള്ളവളപ്പിൽ ശ്രീഭഗവതി ക്ഷേത്രം മാനേജിങ് ട്രസ്റ്റിയായിരുന്നു. ഭാര്യ: പി.വി.സത്യഭാമ. മക്കൾ: മിനിമോൾ, പ്രേംജിത്ത്, ശ്രീവിദ്യ (ബെംഗളൂരു). മരുമക്കൾ: രഞ്ജിത്ത് (അഴീക്കൽ), മോണിഷ (തലശ്ശേരി), ദിലീപ് (മയ്യിൽ).\nപൊയിനാച്ചി: കൊളത്തൂർ പെർളടുക്കത്തെ പരേതനായ സി.കെ.കൃഷ്ണൻ ഗുരുസ്വാമിയുടെ ഭാര്യ സി.എച്ച്.വെള്ളച്ചി (79) അന്തരിച്ചു. മക്കൾ: വനജ, സി.കെ.ശശിധരൻ, രാധ, സി.കെ.ജനാർദനൻ (കുവൈത്ത്). മരുമക്കൾ: കെ.കുഞ്ഞിരാമൻ, അനിത (ഇരുവരും പടന്നക്കാട്), എം.വി.തമ്പാൻ (കരിവെള്ളൂർ), സി.വി.ബിന്ദു (വെള്ളമുണ്ട, അട്ടേങ്ങാനം).\nകരിയാട്: പള്ളിക്കുനിയിലെ കല്ലന്റെവിട ഹരീഷ് (47) അന്തരിച്ചു. ചെന്നൈ ‘ദിനതന്തി’യിൽ ജീവനക്കാരനാണ്. പരേതയായ പദ്മിനി അമ്മയുടെയും ചോതിയോട്ട് കരുണാകരൻ അടിയോടിയുടെയും മകനാണ്. ഭാര്യ: പ്രിയ. മകൻ: ദർശിത്. സഹോദരങ്ങൾ: ഗിരീഷ്, വിദ്യ.\nമൊറയൂർ: കുന്നത്തീരി എരഞ്ഞിക്കൽ തലാപ്പിൽ മുഹമ്മദ്കുട്ടി (65) അന്തരിച്ചു. ഭാര്യ: റംല. മക്കൾ: നൗഫാദ് (ജിദ്ദ), നിഷാദ് (ദുബായ്), ലുബ്ന, ഷിബ്ന. മരുമക്കൾ: ജസീന, അബ്ദുൽഅസീസ് (ഡൽഹി), റഹീസ്. സഹോദരങ്ങൾ: കുഞ്ഞഹമ്മദ്കുട്ടി, മൈമുന (ബേപ്പൂർ).\nതിരൂരങ്ങാടി: പാലത്തിങ്ങൽ പള്ളിപ്പടിയിലെ ചപ്പങ്ങത്തിൽ അഹമ്മദ് മുസ്ലിയാർ(63) കർണാടകത്തിലെ ഷിമോഗയിൽ അന്തരിച്ചു. ഭാര്യമാർ: സഫിയ, ശരീഫ. മക്കൾ: ജാഫർ സാദിഖ്, ഖാലിദ്, ഉമ്മുസൽമ, ഉമ്മുകൂൽസു, റുഖിയ, അബൂബക്കർ സിദ്ദീഖ്, ഫാത്തിമത്ത് സഹ്റ, ഉമ്മുഹബീബ, മുഹമ്മദലി സഖാഫി, മൈമൂന, ആയിഷ.\nവളാഞ്ചേരി: വെണ്ടല്ലൂർ തൊറോപറമ്പിൽ സൈതാലി (കുഞ്ഞാപ്പു-80) അന്തരിച്ചു. ഭാര്യ: ഫാത്തിമ. മക്കൾ: മുഹമ്മദ്കുട്ടി, അബ്ബാസ് (ഇരുവരും സൗദി), നഫീസ, സുലൈമാൻ. മരുമക്കൾ: സഫിയ, സുലൈഖ, ഫാത്തിമ, പരേതനായ കുഞ്ഞഹമ്മദ്.\nഉഴവൂർ: ഉഴവൂർ സെന്റ് സ്റ്റീഫൻസ് കോളേജ് റിട്ട. ജീവനക്കാരൻ ആലക്കൽ മത്തായി (80) അന്തരിച്ചു. ഭാര്യ: മേരി കുമരകം കുഴക്കിൽ കുടുംബാംഗം. മക്കൾ: എൽസി (ഷിക്കാഗോ), രാജു (യു.കെ.),െബന്നി (ഷിക്കാഗോ), സോളി (ഷിക്കാഗോ). മരുമക്കൾ: തോമസ് വിരുത്തിക്കുളങ്ങര കല്ലറ, ഗീതാ കുഴിക്കാട്ട് പുത്തൻപുരയിൽ കല്ലറ, ബിന്ദു മുടക്കോടിയിൽ ചാമക്കാല, റെജി കാരിക്കൽ എസ്.എച്ച്.മൗണ്ട്.\nകുഞ്ചിത്തണ്ണി: തേക്കിൻകാനം ഉപ്പുമാക്കൽ ജെയിംസിന്റെ ഭാര്യ വത്സമ്മ (65) അന്തരിച്ചു. പാലാ കോട്ടപ്പറമ്പിൽ കുടുംബാംഗമാണ്. മക്കൾ: ഷെൽജി, സുനിഷ്, സിനി. മരുമക്കൾ: സോണിയ കൈലിക്കൽ (മുള്ളരിങ്ങാട്), ബിജു വട്ടകാവുങ്കൽ (ബൈസൺവാലി).\nതെങ്ങമം: ഐക്കര വീട്ടിൽ റിട്ട. അധ്യാപകൻ കെ.എം.രാഘവപണിക്കർ (91) അന്തരിച്ചു. ഭാര്യ: ജാനമ്മ. മക്കൾ: ഗീത, ഗിരിജ, േഗാപകുമാർ (വിദ്യാഭ്യാസവകുപ്പ്), ഗംഗാ സുനിൽ. മരുമക്കൾ: ഗീതാകുമാരി, സുനിൽ (ഇന്ത്യൻ ആർമി), പരേതരായ വിജയകുമാർ, ശശികുമാർ.\nവി.കോട്ടയം: സ്വാതന്ത്ര്യസമരസേനാനി മോഴുത്തറയിൽ പരേതനായ കുഞ്ഞുപിള്ളയുടെ ഭാര്യ ലക്ഷ്മിക്കുട്ടിയമ്മ (90) അന്തരിച്ചു. മക്കൾ: ടി.കെ.രവി (എസ്.ബി.ഐ. റിട്ട. മാനേജർ), എൻ.കെ.രമ, എൽ.ഐഷ (റിട്ട. അധ്യാപിക). മരുമക്കൾ: ഷീലാ രവി (റിട്ട. പ്രിൻസിപ്പൽ സെന്റ് മേരീസ് സ്കൂൾ), കെ.എൻ.സുഗതൻ (റിട്ട. അധ്യാപകൻ), പ്രസന്നകുമാർ (റിട്ട. സീനിയർ സൂപ്രണ്ട് കെ.എസ്.ഇ.ബി.).\nകൊട്ടാരക്കര: കിഴുട്ടുചിറയില് പരേതനായ കെ.പി.ജോര്ജിന്റെ മകന് ഫിലിപ്പ് ജോർജ് (മനോജ്-47) അന്തരിച്ചു. മസ്കറ്റില് ജെര്മനി ലോയിഡ് ഉദ്യോഗസ്ഥനാണ്. ഭാര്യ: സ്മിത ഫിലിപ്പ് (മാവേലിക്കര മുളമൂട്ടില് കുടുംബാംഗം). മക്കള്: ജോര്ജ്, ജെഫ്.\nകരുവാറ്റ: വിമുക്തഭടൻ കൊല്ലമ്പറമ്പിൽ ഭാസ്കരൻ നായർ (84) അന്തരിച്ചു. ഭാര്യ: ഓമനയമ്മ. മക്കൾ: മോഹൻകുമാർ ( മെഡിക്കൽ ട്രസ്റ്റ് ആശുപത്രി, കൊച്ചി), സുമ ബി.നായർ, ജയകുമാർ (ആർമി). മരുമക്കൾ: ലതാദേവി, ശ്രീകുമാർ, അമ്പിളി.


CIAL registers net profit of Rs 124.37 crore | വൈവിധ്യവൽകരണത്തിന്റെ ചിറകിൽ സിയാൽ പറക്കുന്നു; കഴിഞ്ഞ സാമ്പത്തിക വർഷം വിമാനത്താവളത്തിലെത്തിയത് 54 ലക്ഷം പേർ; സംസ്ഥാനത്തിന് നേട്ടം 17.76 കോടി രൂപ - MarunadanMalayalee.com\nOctober 01, 201403:27 PM IST Permalink\nതിരുവനന്തപുരം: പൊതു-സ്വകാര്യ പങ്കാളിത്തത്തിന്റെ കേരളത്തിന്റെ വിജയ മാതൃകയായ കൊച്ചിൻ ഇന്റർനാഷണൽ എയർപോർട്ട് ലിമിറ്റഡ് (സിയാൽ) വരുമാനക്കണക്കിലെ മുന്നേറ്റം തുടരുന്നു. ഇക്കഴിഞ്ഞ സാമ്പത്തിക വർഷത്തോടെ ഓഹരിയുടമകൾക്ക് നിക്ഷേപത്തുകയുടെ 132 ശതമാനം മടക്കിനൽക്കാൻ സിയാലിന് കഴിഞ്ഞിട്ടുണ്ട്. 2013-14 സാമ്പത്തിക വർഷത്തിലെ ലാഭ വിഹിതം സംസ്ഥാന സർക്കാരിന് സിയാൽ ഇന്ന് കൈമാറി.\n2013-14 സാമ്പത്തിക വർഷത്തിൽ 361.39 കോടി രൂപയാണ് കമ്പനിയുടെ വരുമാനം. നികുതി കിഴിച്ചുള്ള ലാഭം 124.37 കോടി രൂപയും. കഴിഞ്ഞ സാമ്പത്തിക വർഷത്തെ ലാഭത്തേക്കാൾ 11.68 ശതമാനം അധികമാണിത്. വരുമാനത്തിൽ 17.9 ശതമാനം വളർച്ചയാണ് കമ്പനി രേഖപ്പെടുത്തിയിട്ടുള്ളത്. ഇതിൽ സർക്കാരിന് നൽകേണ്ട ലാഹവിഹിതമായ 17.76 കോടി രൂപയുടെ ഡി.ഡി മുഖ്യമന്ത്രി ഉമ്മൻ ചാണ്ടിക്ക് കമ്പനിയുടെ ഡയറക്ടർ കൂടിയായ മന്ത്രി ശ്രീ.കെ.ബാബു നൽകി.\nസംസ്ഥാന സർക്കാർ ഉൾപ്പെടെയുള്ള ഓഹരിയുടമകൾക്ക് 18 ശതമാനം ലാഭവിഹിതം നൽക്കാൻ സിയാലിന്റെ വാർഷിക പൊതുയോഗം തീരുമാനിച്ചിരുന്നു. സംസ്ഥാന സർക്കാരിന് 32.24 ശതമാനം ഓഹരിയാണുള്ളത്. തുടക്കം മുതൽക്കെ സ്ഥിരതയാർന്ന വളർച്ച സിയാൽ പ്രകടിപ്പിക്കുന്നുണ്ട്. 200304 സാമ്പത്തിക വർഷം മുതൽ തുടർച്ചയായി ലാഭവിഹിതം നൽകിവരുന്നു. ഇക്കഴിഞ്ഞ സാമ്പത്തിക വർഷത്തോടെ ഓഹരിയുടമകൾക്ക് നിക്ഷേപത്തുകയുടെ 132 ശതമാനം മടക്കിനൽക്കാൻ കമ്പനിക്ക് കഴിഞ്ഞിട്ടുണ്ട്.\nവൈവിധ്യവത്ക്കരണത്തിലൂടെയാണ് സിയാൽ നേട്ടങ്ങളുണ്ടാക്കുന്നത്്. 2013-14ലെ കമ്പനിയുടെ ആകെ വരുമാനത്തിന്റെ 44.8 ശതമാനം ഭാഗം വ്യോമ ഗതാഗതേതര മാർഗത്തിലൂടെയാണ് ലഭിച്ചത്. അടുത്ത പത്തുവർഷത്തിൽ മുവായിരം കോടി രൂപ വിറ്റുവരവുള്ള സ്ഥാപനമായി സിയാലിനെ ഉയർത്താനാണ് മാനേജ്‌മെന്റിന്റെ ശ്രം.\nയാത്രക്കാരുടെ എണ്ണത്തിലും ചരക്ക് കൈകാര്യം ചെയ്യുന്ന ശേഷിയിലും സിയാൽ വൻ നേട്ടമാണ് ഉണ്ടാക്കിയത്. ഇക്കഴിഞ്ഞ സാമ്പത്തിക വർഷം 54 ലക്ഷത്തോളം യാത്രക്കാരാണ് കൊച്ചി വിമാനത്താവളം ഉപയോഗിച്ചത്. യാത്രക്കാർക്ക് കുറഞ്ഞ ചെലവിൽ അന്താരാഷ്ട്ര മികവുള്ള സേവനം ലഭ്യമാക്കാനുള്ള ശ്രമത്തിന്റെ ഭാഗമായി പുതിയ രാജ്യാന്താര ടെർമിനൽ സിയാൽ പണികഴിപ്പിക്കുകയാണ്. 850 കോടിയോളം രൂപ ചെലവുവരുന്ന പുതിയ ടെർമിനൽ രണ്ടുവർഷം കൊണ്ട് പൂർത്തിയാക്കുകയാണ് ലക്ഷ്യം.


യൗസേപ്പ് ഗാർഹിക സഭയുടെ മഹത്വം. – Nelson MCBS\n1,094,041 People Visited\nയൗസേപ്പ് ഗാർഹിക സഭയുടെ മഹത്വം.\nജോസഫ് ചിന്തകൾ 34\n2015 ഡിസംബർ ഇരുപത്തി ഏഴാം തീയതി തിരുകുടുംബത്തിൻ്റെ തിരുനാൾ ദിനത്തിൽ ഫ്രാൻസീസ് മാർപാപ്പ ഈശോയും യൗസേപ്പും മറിയവും അടങ്ങിയ തിരുക്കുടുംബത്തെ ‘സുവിശേഷത്തിന്‍റെ പള്ളിക്കൂടം’ എന്നാണ് വിളിച്ചത്. ഈശോയുടെ വളർത്തു പിതാവും, മറിയത്തിൻ്റെ ഭർത്താവുമായ വിശുദ്ധ യൗസേപ്പായിരുന്നു ‘സുവിശേഷത്തിന്‍റെ പള്ളിക്കൂടം’ മായ തിരുക്കുടുംബമെന്ന ഏറ്റവും പൂർണ്ണതയുള്ള ഗാർഹിക സഭയുടെ നാഥൻ. അതിനാലാണ് ജോസഫിനെ കുടുംബ സഭയുടെ മഹത്വം എന്നാണ് വിശേഷിപ്പിക്കുക.\nനമ്മുടെ കുടുംബങ്ങൾ ഗാർഹിക സഭകളായി യഥാർത്ഥത്തിൽ ജീവിക്കുമ്പോൾ നമ്മുടെ ഭവനം ദൈവം വസിക്കുന്ന ഇടവും സ്നേഹം പകരുന്ന ആലയങ്ങളുമാകും. ഈശോയും യൗസേപ്പിതാവ് നാഥനായ ഒരു ഗാർഹിക സഭയുടെ അംഗമായിരുന്നു. യൗസേപ്പിൻ്റെ സ്നേഹഭവനത്തിൽ നിന്നാണ് മാനുഷിക സ്നേഹ ബന്ധങ്ങളുടെ പവിത്രത ഈശോ തിരിച്ചറിഞ്ഞത്. തിരുകുടുംബം ജീവന്‍റെയും സ്നേഹത്തിന്‍റെയും ശ്രേഷ്ഠമായ കൂട്ടായ്മയത് യൗസേപ്പിൻ്റെയും ത്യാഗത്തിലൂടെയും ആത്മ ദാനത്തിലൂടെയും ആണ്.\nക്രൈസ്തവ കുടുംബങ്ങളിൽ നിന്നു സ്നേഹപ്രകാശം പ്രസരിക്കണമെങ്കിൽ സ്വയം മറന്നു മറ്റു കുടുംബാംഗങ്ങൾക്കായി ബലിയാകുന്ന കുടുംബ നാഥമാരുണ്ടാകണം.\n“ഗാർഹിക സഭ പരാജയപ്പെട്ടാൽ സഭയ്ക്ക് നിലനിൽപ്പില്ല: കുടുംബ സഭ ഇല്ലെങ്കിൽ സഭയ്ക്കു ഭാവിയും ഇല്ല.” റോമിലെ ബിഷപ് സിനഡിൻ്റെ സെക്രട്ടറി ജനറലായ കർദ്ദിനാൾ മാരിയോ ഗ്രേഷിൻ്റെ ഈ വാക്കുകൾ കുടുംബങ്ങൾക്കും സഭയ്ക്കുമുള്ള വെല്ലുവിളിയാണ്. ഗാർഹിക സഭ പരാജയപ്പെടാതിരിക്കണമെങ്കിൽ നിരവധി തിരുക്കുടുംബ യൗസേപ്പുമാർ പിറവിയെടുക്കണം.


TVS Apache, New Model, Indonesia, Apache RTR, 220 Cc, India, Delhi Auto Expo, Auto Show, Bajaj Pulsar, ടി വി എസ് അപാഷം, പുതിയ മോ‍ഡല്, ഇന്തോനീഷ്യ, ആപാഷെ ആര് ടി ആര്, ദില്ലി ഓട്ടോ എക്സ്പോ, ഓട്ടോ ഷോ, ബജാജ് പള്‍സര് - Malayalam DriveSpark\nമസിലന് അപാഷെ ഇന്തോനീഷ്യയില്\nPublished: Monday, November 21, 2011, 12:25 [IST]\nകിടിലം കൊള്ളിക്കുന്നത് ടി വി എസ്സിന്‍റെ പാരമ്പര്യമാണ്. കുറഞ്ഞ സിസി ബൈക്കുകളില് സ്പോര്‍ട്സ് വീര്യം കയറ്റിവിട്ട് ഇന്ത്യന് ബൈക്ക് സംസ്കാരത്തെ തന്നെ ടി വി എസ് മാറ്റിമറിച്ചിട്ടുണ്ട്. അപാഷെ എന്നായിരുന്നു ആ സാസ്കാരിക ദൗത്യത്തിന് പേര്. അപാഷെയുടെ 160-180 ബൈക്കുകളാണ് വിപണിയില് ഇന്നുള്ളത്. യമഹ ആര് 15, ബജാജ് ,പള്‍സര് 150 എന്നിവയ്ക്ക് കടുത്ത എതിരാളിയായി അപാഷെ ആര് ടി ആര് 160 വിപണിയില് സ്ഥാനം പിടിച്ചിരിക്കുന്നു.\nബജാജ് പള്‍സര് 220യുടെ ഇടത്തിലേക്ക് കയറിയിരിക്കാന് അപാഷെക്ക് പദ്ധതിയുണ്ടെന്ന് മുന്‍പൊരു ലേഖനത്തില് ഞങ്ങള് ഊഹം കൊണ്ടിരുന്നത് ഓര്‍ക്കുമല്ലോ. ആ ഊഹത്തെ കിടിലം കൊള്ളിക്കുന്ന ഒരു വാര്‍ത്തയാണ് ഇനി പറയാനുള്ളത്. ഇന്തോനീഷ്യയില് ഒരു കിടിലന് സ്പോര്‍ട്സ് ബൈക്ക് ടി വി എസ് പുറത്തിറക്കിയിരിക്കുന്നു. ചിത്രങ്ങളില് നിന്ന് മനസ്സിലാക്കാന് കഴിയുന്നത് അപാഷെയുടെ ഡിസൈനില് അന്തം വിട്ട മാറ്റങ്ങള് പുതിയ ബൈക്ക് കൊണ്ടു വരുന്നുവെന്നാണ്. ഈ ബൈക്കിന്‍റെ വിശദാംശങ്ങള് ലഭ്യമല്ല. എങ്കിലും കെട്ടുമട്ടും മാതിരിയും കണ്ട് നമുക്കൂഹിക്കാം. ഇത് അവന് തന്നെ! അപാഷെ 220!! അല്ലെങ്കില് 250!!(വെറുതെ കിടക്കട്ടെന്നേ)\nഅടുത്ത ദില്ലി എക്സ്പോയില് അപാഷെയുടെ പുതിയ മോഡല് പ്രതീക്ഷിക്കാവുന്നതാണ്. ഒരു പത്തുപതിനഞ്ച് ദിവസം കൂടി കാക്കുക.\nപുതിയ ഫുള് സ്പോര്‍ടി ഫെയ്റിംഗ്‍സ് ഈ ബൈക്കിനുണ്ട്. ഇന്ധനടാങ്കും സീറ്റും ഉയര്‍ന്ന പൊസിഷനില് സ്ഥാപിച്ചിട്ടുണ്ട്. അപാഷെ മോഡലിന് ഇതുവരെയില്ലാത്ത സ്‍പ്ലിറ്റ് സീറ്റ് ഈ മോഡലിന് നല്‍കിയിരിക്കുന്നു. കനമേറിയ ടയറുകള്, നീളമേറിയ ഹെഡ്‍ലൈറ്റുകള് എന്നിവയെല്ലാം ചേര്‍ന്ന് ഒരു മസിലന്, കിടിലന് സാധനം തന്നെ!!\nകൂടുതല്... #tvs apache #tvs #motorcycle #ടി വി എസ് അപാഷെ #ടി വി എസ് #മോട്ടോര്‍സൈക്കിള്\nA muscly changed version of TVS Apache Unveiled In Indonesia.\nStory first published: Monday, November 21, 2011, 12:25 [IST]


രണ്‍ജീത് വധക്കേസ് എന് ഐ എയ്ക്ക് കൈമാറണം; അന്വേഷണത്തില് പോലീസ് ഇരുട്ടില് തപ്പുന്നു: കെ സുരേന്ദ്രന് -\nആലപ്പുഴ: രണ്‍ജീത് വധക്കേസ് അന്വേഷണം എന് ഐ എയ്ക്ക് കൈമാറണമെന്ന് ബി ജെ പി സംസ്ഥാന അധ്യക്ഷന് കെ സുരേന്ദ്രന്. കൊലയാളികള് സംസ്ഥാനം വിട്ടെന്ന എ ഡി ജി പിയുടെ പ്രസ്താവന കുറ്റസമ്മതമാണ്. കേസ് തെളിയിക്കാനാവില്ലെന്ന് കേരള പോലീസ് സമ്മതിച്ചെന്ന് അദ്ദേഹം കുറ്റപ്പെടുത്തി.\nഇതിനിടെ കോടിയേരി ബാലകൃഷ്ണന് മറുപടിയുമായി ബി ജെ പി സംസ്ഥാന പ്രസിഡന്റ് കെ സുരേന്ദ്രന്. പോലീസില് ആര്.എസ്.എസുകാര് ഉണ്ടാകുന്നതില് എന്താണ് തെറ്റെന്ന് ബിജെപി സംസ്ഥാന അധ്യക്ഷന് കെ സുരേന്ദ്രന്. പോലീസില് മാത്രമല്ല ആര്.എസ്.എസ് പ്രവര്‍ത്തകര് എല്ലായിടത്തും ഉണ്ട്. രാഷ്ട്രപതിയും കേന്ദ്രമന്ത്രിമാരും ആര്.എസ്.എസ് ആണെന്നും സുരേന്ദ്രന് പറഞ്ഞു\nകോടിയേരി ബാലകൃഷ്ണന് എന്തോ പുതിയ കാര്യം പോലെയാണ് ആര്.എസ്എസിനെ കുറിച്ച് പറയുന്നത്. ആര്.എസ്.എസും പോപ്പുലര് ഫ്രണ്ടും ഒരുപോലെയല്ലെന്നും സുരേന്ദ്രന് അവകാശപ്പെട്ടു. ആര്‍എസ്എസിനേയും പോപ്പുലര് ഫ്രണ്ടിനേയും തമ്മില് ഉപമിക്കരുത്. ഷാന് വധക്കേസില് നിരപരാധികളെയാണ് ക്രൂശിക്കുന്നത്. ആര്‍എസ്എസ്‌കാര് പോലീസില് മാത്രമല്ല രാജ്യം മുഴുവന് നിറഞ്ഞ് നില്‍ക്കുന്നുണ്ട്. ആര്‍എസ്എസ്‌കാര് പോലീസിലുണ്ടെന്ന് കോടിയേരി ബാലകൃഷ്ണന് അറിയാത്ത കാര്യമല്ലെന്നും കെ സുരേന്ദ്രന് പറഞ്ഞു.


HomeERATTUPETTAഈരാറ്റുപേട്ട ഡി കാറ്റഗറിയില്. ഒരാഴ്ചത്തേയ്ക്ക് നിയന്ത്രണം\nmeenachilnews Thursday, July 22, 2021\nഈരാറ്റുപേട്ട നഗരസഭ ടിപിആര് നിരക്കില് ഡി കാറ്റഗറിയില് ഉള്‍പ്പെട്ടതോടെ നഗരസഭാ അതിര്‍ത്തികളില് പോലീസ് ബാരിക്കേഡുകള് സ്ഥാപിച്ചു. പോലീസ് വാഹനങ്ങള് തടയുന്നില്ലെങ്കിലും നിയന്ത്രണം ഉണ്ടാവും. അതേസമയം, അതിര്‍ത്തികളിലല്ല, നഗരസഭയോട് ചേര്‍ന്ന് ബാരിക്കേഡുകള് സ്ഥാപിക്കാന് അനുയോജ്യമായ സ്ഥലങ്ങളിലാണ് ഇവ സ്ഥാപിക്കുന്നത്.\nരാവിലെ എംഇഎസ് ജംഗ്ഷനില് എസ്‌ഐ എംഎച്ച് അനുരാജിന്റെ നേതൃത്വത്തിലുള്ള സംഘം ബാരിക്കേഡുകള് സ്ഥാപിച്ചു. ഈരാറ്റുപേട്ടയിലേയ്ക്കുള്ള പ്രധാന റോഡുകളായ കാഞ്ഞിരപ്പള്ളി റോഡ്, പാലാ റോഡ്, തൊടുപുഴ റോഡ് എന്നിവിടങ്ങളിലും ബാരിക്കേഡുകള് സ്ഥാപിച്ചിട്ടുണ്ട്.\nകഴിഞ്ഞ ആഴ്ചകളില് ഈരാറ്റുപേട്ട മേഖലകളില് കോവിഡ് പോസിറ്റീവാകുന്നവരുടെ എണ്ണം വര്‍ധിച്ചിട്ടുണ്ട്. കഴിഞ്ഞയാഴ്ചത്തെ ടിപിആര് നിരക്ക് 16.76 ആണ്. ബുധനാഴ്ച6പേര് രോഗബാധിതരായപ്പോള്, ചൊവ്വാഴ്ച 41 പേര്‍ക്കാണ് രോഗം സ്ഥിരീകരിച്ചത്. തിങ്കളാഴ്ച 17 പേര്‍ക്കും ഞായറാഴ്ച7പേര്‍ക്കും രോഗം സ്ഥിരീകരിച്ചിരുന്നു.\n.ഡി കാറ്റഗറിയില് ഉള്‍പ്പെട്ടതോടെ വ്യാപാരസ്ഥാപനങ്ങള്‍ക്കും നിയന്ത്രണം വന്നു. മേഖലയില് അനുവദനീയമായ പ്രവര്‍ത്തനങ്ങള്\n1.അടിയന്തര അവശ്യ സേവനങ്ങളില് പെട്ട കേന്ദ്ര,സംസ്ഥാന,സ്വയംഭരണ സ്ഥാപനങ്ങള് , കോവിഡ് 19 പ്രതിരോധ പ്രവര്‍ത്തനങ്ങളില് ഏര്‍പ്പെട്ടിട്ടുള്ള ഓഫീസുകള് എന്നിവിടങ്ങളിലെ ജീവനക്കാര്‍ക്ക് യാത്ര ചെയ്യാം.\n2.അടിയന്തര അവശ്യ സേവനങ്ങളില് പെട്ടതും 24 മണിക്കൂറും പ്രവര്‍ത്തിക്കുന്നതുമായ എല്ലാ വ്യവസായ സ്ഥാപനങ്ങളിലെയും കമ്പനികളിലെയും മറ്റ് സ്ഥാപനങ്ങളിലെയും ജീവനക്കാര്‍ക്ക് തിരിച്ചറിയല് കാര്‍ഡ് ഉപയോഗിച്ച് യാത്ര ചെയ്യാം\n3.അവശ്യസാധന (പലചരക്ക്) വില്‍പ്പന ശാലകള്, പഴം പച്ചക്കറി കടകള്, പാല് ഉത്പാദന വിതരണ കേന്ദ്രങ്ങള്, കള്ളു ഷാപ്പുകള്, മത്സ്യ-മാംസ വിതരണ കേന്ദ്രങ്ങള് എന്നിവ രാവിലെ ഏഴു മുതല് വൈകുന്നേരം ഏഴുവരെ പ്രവര്‍ത്തിക്കാം. ഇത്തരം സ്ഥാപനങ്ങളില്\nകഴിവതും ഹോം ഡെലിവറി പ്രോത്സാഹിക്കണം. മറ്റ് വ്യാപാര സ്ഥാപനങ്ങള്‍ക്ക് പ്രവര്‍ത്തനാനുമതി ഇല്ല.\n4. ബാങ്കുകള്‍ക്കും ധനകാര്യ സ്ഥാപനങ്ങള്‍ക്കും തിങ്കള് മുതല് വെള്ളിവരെ അഞ്ചു ദിവസം പ്രവര്‍ത്തിക്കാം. ഈ ദിവസങ്ങളില് പൊതുജനങ്ങള്‍ക്ക് പ്രവേശനം അനുവദിക്കാം. ജൂലൈ 24ന് നെഗോഷ്യബിള് ഇന്‍സ്ട്രുമെന്റ്‌സ് ആക്ട് പ്രകാരം ബാങ്കുകള്‍ക്ക് അവധി ദിവസമായിരിക്കും.\n5.ഹോട്ടലുകള് ഹോം ഡെലിവറിക്കായി മാത്രം രാവിലെ ഏഴു മുതല് വൈകുന്നേരം ഏഴു വരെ പ്രവര്‍ത്തിക്കാം.\n.6.ദീര്‍ഘദൂര ബസ് സര്‍വീസുകള്, പൊതുഗതാഗതം, ചരക്കു വാഹനങ്ങള്, വിമാനത്താവളം, റെയില്‍വേ സ്റ്റേഷന്, ബസ് സ്റ്റാന്‍ഡ് എന്നിവിടേയ്ക്കുള്ള സ്വകാര്യ-പൊതു യാത്രാ വാഹനങ്ങള് എന്നിവ മതിയായ യാത്രാ രേഖകളോടെ കോവിഡ് പ്രോട്ടോക്കോള് പാലിക്കുന്നുണ്ടെന്ന് ഉറപ്പു വരുത്തി അനുവദിക്കും.\n7.രോഗികള് അവരുടെ സഹായികള്, വാക്‌സിനേഷന് പോകുന്നവര് എന്നിവര്‍ക്ക് തിരിച്ചറിയല് കാര്‍ഡ് ഉപയോഗിച്ച് യാത്ര ചെയ്യാം.\n8.കോവിഡ് ജാഗ്രതാ പോര്‍ട്ടലില് മുന്‍കൂട്ടി രജിസ്റ്റര് ചെയ്ത വിവാഹം, ഗൃഹപ്രവേശം എന്നിവ കോവിഡ് പ്രോട്ടോക്കോള് പാലിക്കുന്നു എന്ന് ഉറപ്പു വരുത്തി അനുവദനീയമാണ്.\n9.ലോക്ക് ഡൗണ് കാലയളവില് അനുവദനീയമായ നിര്‍മ്മാണ പ്രവര്‍ത്തനങ്ങള്‍ക്ക് ആവശ്യമായ സൈറ്റ് എന്‍ജിനീയര്‍മാര്/ സൂപ്പര്‍വൈസര്‍മാര് എന്നിവര്‍ക്ക് സ്ഥാപനം നല്കുന്ന തിരിച്ചറിയല് കാര്‍ഡോ അതത് സ്ഥാപനങ്ങള് നല്‍കിയ അനുമതി പത്രമോ ഉപയോഗിച്ച് ജോലി സ്ഥലത്തേക്കും വീട്ടിലേയ്ക്കും യാത്ര ചെയ്യാം. ഈ ദിവസങ്ങളില് നിര്‍മ്മാണ പ്രവര്‍ത്തനങ്ങള് നടത്തുന്നതിന് എസ്.എച്ച്.ഒ. യുടെ അനുമതി വാങ്ങണം


കോവിഡ് ആശങ്കയില് ദില്ലിയും തമിഴ്‌നാടും ; ദില്ലിയില് ഒറ്റ ദിവസം കൊണ്ട് മൂവായിരത്തിനടുത്തും തമിഴ്‌നാട്ടില് നാലായിരത്തിനടുത്തും പുതിയ കേസുകള് | Azchavattom Online USA\nകോവിഡ് ആശങ്കയില് ദില്ലിയും തമിഴ്‌നാടും ; ദില്ലിയില് ഒറ്റ ദിവസം കൊണ്ട് മൂവായിരത്തിനടുത്തും തമിഴ്‌നാട്ടില് നാലായിരത്തിനടുത്തും പുതിയ കേസുകള്\nദില്ലി: കോവിഡ് വ്യാപന ആശങ്കയില് ദില്ലിയും തമിഴ്‌നാടും. ഒറ്റ ദിവസം കൊണ്ട് ഇരുസംസ്ഥാനങ്ങളിലൂമായി ഏഴായിരത്തിനടുത്താണ് കേസുകള് റിപ്പോര്‍ട്ട് ചെയ്തിരിക്കുന്നത്. ദില്ലിയില് കഴിഞ്ഞ 24 മണിക്കൂറിന് ഇടയില് 2889 പേര്‍ക്കും തമിഴ്‌നാട്ടില് 3940 പേര്‍ക്കുമാണ് പോവിഡ് സ്ഥിരീകരിച്ചത്. ദില്ലിയില് ഇതോടെ ആകെ രോഗബാധിതരുടെ എണ്ണം 83,077 ഉം തമിഴ്‌നാട്ടില് ആകെ രോഗബാധിതര് 82275 ആയി ഉയര്‍ന്നു.\nഅതേസമയം ദില്ലിയില് പുതുതായി 65 പേര് കൂടി മരിച്ചതോടെ മരണ സംഖ്യ 2623 ആയി ഉയര്‍ന്നു. തമിഴ്‌നാട്ടില് 54 മരണമാണ് റിപ്പോര്‍ട്ട് ചെയ്തത്. ഇതോടെ സംസ്ഥാനത്ത് മരണസംഖ്യ 1079 ആയി. ദില്ലിയില് ഇതുവരെ 52,607 പേര്‍ക്കാണ് രോഗം ഭേദമായത്. നിലവില് ചികിത്സയിലുള്ളവര് 27,847 പേരാണ്.\nഅതേസമയം ചെന്നൈയില് മാത്രം പുതിയ 1992 കൊവിഡ് കേസുകള് റിപ്പോര്‍ട്ട് ചെയ്തു. ഇവിടെ രോഗബാധിതര് 53762 ആയി. കേരളത്തില് നിന്ന് തമിഴ്‌നാട്ടില് എത്തിയ 10 പേര്‍ക്ക് കൂടി കൊവിഡ് സ്ഥിരീകരിച്ചു. ഇതോടെ കേരളത്തില് നിന്ന് എത്തിയവരില് രോഗബാധിതര് 127 ആയി.\nകര്‍ണാടകത്തില് ഏറ്റവും കൂടുതല് കേസുകള് സ്ഥിരീകരിച്ചത് ഇന്നാണ്. 1267 പേര്‍ക്കാണ് ഇന്ന് രോഗം സ്ഥിരീകരിച്ചത്. ഇതോടെ അകെ രോഗികള് 13190 ആയി. ബെംഗളുരുവില് മാത്രം 783 പേര്‍ക്കാണ് ഇന്ന് രോഗബാധയുണ്ടായത്. ഇന്ന് മാത്രം 16 പേര് മരിച്ചു. ആകെ മരണസംഖ്യ 207 ആയി.\nPreviousസൂക്ഷിക്കണേ ; കോവിഡിന് പുതിയ മൂന്ന് ലക്ഷണങ്ങള് കൂടി\nNextഡല്‍ഹിയില് 24 മണിക്കൂറിനിടെ സ്ഥിരീകരിച്ചത് 2889 പുതിയ കോവിഡ് കേസുകള്


കുട്ടനാടിനെ രക്ഷിക്കണം; നിയമസഭയില് അടിയന്തര പ്രമേയത്തിന് നോട്ടീസ് |\nകുട്ടനാടിനെ രക്ഷിക്കണം; നിയമസഭയില് അടിയന്തര പ്രമേയത്തിന് നോട്ടീസ്\nതിരുവനന്തപുരം: കുട്ടനാടിനെ രക്ഷിക്കാന് സര്‍ക്കാര് നടപടി എടുക്കുന്നില്ലെന്ന് ചൂണ്ടിക്കാട്ടി പ്രതിപക്ഷം നിയമസഭയില് അടിയന്തര പ്രമേയത്തിന് നോട്ടീസ് നല്‍കി. പി.സി വിഷ്ണുനാഥ് എം.എല്.എയാണ് നോട്ടീസ് നല്‍കിയത്.\nലക്ഷക്കണക്കിന് ജനങ്ങളുടെ ആശങ്കയെ സര്‍ക്കാര് നിസംഗതയോടെയാണ് കാണുന്നതെന്ന് പി.സി വിഷ്ണുനാഥ് സഭയില് പറഞ്ഞു.\n2018 ന് ശേഷം നിരവധി കുടുംബങ്ങളാണ് കുട്ടനാട്ടില് നിന്ന് പലായനം ചെയ്തത്. കുട്ടനാട് ഭരണകൂടത്തെ നോക്കി നിശബ്ദമായി നിലവിളിക്കുകയാണ്. രണ്ട് വര്‍ഷം മുന്‍പ് 500 കോടിയുടെ പദ്ധതി പ്രഖ്യാപിച്ചിരുന്നു. 2400 കോടിയുടെ പാക്കേജ് പ്ലാനിംഗ് ബോര്‍ഡ് പ്രഖ്യാപിച്ചിരുന്നു. എന്നാല്, ഒന്നും നടപ്പായില്ലെന്നും പി.സി വിഷ്ണുനാഥ് ആരോപിച്ചു.\nഅതേസമയം, തോട്ടപ്പള്ളി സ്പില് വേയില് മാലിന്യം അടിഞ്ഞതാണ് വെള്ളപ്പൊക്കത്തിന് കാരണമെന്ന് മന്ത്രി റോഷി അഗസ്റ്റിന് വ്യക്തമാക്കി. ചെളി നീക്കം ചെയ്യാന് നടപടി തുടങ്ങിയെന്നും വെള്ളത്തിന്റെ ഒഴുക്ക് തടസപ്പെടുത്തുന്ന പാലങ്ങള് പുനര്‍നിര്‍മ്മിക്കുമെന്നും മന്ത്രി സഭയെ അറിയിച്ചു. ചെന്നെ ഐ.ഐ.ടിയുടെ പഠന റിപ്പോര്‍ട്ട് കിട്ടിയ ശേഷം സ്പില്‍വേ നവീകരണം സംബന്ധിച്ച് തുടര് നടപടികള് സ്വീകരിക്കുമെന്നും മന്ത്രി വ്യക്തമാക്കി.\nകുട്ടനാടിന്‍റേത് പൊതു വിഷയമാണ്. കുടുംബങ്ങള്‍ഡ പലായനം ചെയ്തിട്ടുണ്ടെങ്കില് അവരെ തിരികെക്കൊണ്ടുവരും. പദ്ധതികള് സമയബന്ധിതമായി നടപ്പാക്കുന്നതില് ആര്‍ക്കും ആശങ്ക വേണ്ട, സാധ്യതമായതെല്ലാം സര്‍ക്കാര് ചെയ്യുന്നുണ്ടെന്നും മന്ത്രി കൂട്ടിച്ചേര്‍ത്തു.\nPrevious സപ്ലൈകോ ഓണം ഫെയറുകള്‍ക്ക് തുടക്കമായി\nNext 15 തദ്ദേശ സ്വയംഭരണ വാര്‍ഡുകളില് ഇന്ന് ഉപതെരഞ്ഞെടുപ്പ്


മനസ്സ് തുറക്കാതെ ശോഭന – DN News\nHome/DN Special/മനസ്സ് തുറക്കാതെ ശോഭന\nചെങ്ങന്നൂര് തിരഞ്ഞെടുപ്പിനെക്കുറിച്ചു ചര്‍ച്ച ചെയ്യുമ്പോള് ശോഭനാജോര്‍ജിനെ മാറ്റി നിര്‍ത്താനാവില്ല. കഴിഞ്ഞ അസംബ്ലി തിരഞ്ഞെടുപ്പില് അപ്രതീക്ഷിതമായിട്ടായിരുന്നു ഇവരുടെ രംഗപ്രവേശം. 3966 വോട്ട് നേടുകയും ചെയ്തു. ഒരു പാര്‍ട്ടിയുടെയും ലേബലിലായിരുന്നില്ല ശോഭനയുടെ മത്സരം.\nകോണ്‍ഗ്രസ് ടിക്കറ്റില് മൂന്ന് തവണ ചെങ്ങന്നൂരിനെ ശോഭന നിയമസഭയില് പ്രതിനിധീകരിച്ചിട്ടുണ്ട്. 1991 ലും 1996 ലും 2001 ലും.. ആദ്യ തവണ ഗോദായിലിറങ്ങുമ്പോള് ഇവര് കോണ്‍ഗ്രസ്സുകാര്‍ക്കു പോലും പരിചിതയായിരുന്നില്ല. എങ്കിലും വിജയം കൊയ്തു. മനസ്സ് തുറക്കുന്നില്ലെങ്കിലും ശോഭന അങ്കത്തട്ടിലെ കരുനീക്കങ്ങള് സസൂക്ഷ്മം വീക്ഷിക്കുന്നുണ്ട്. കഴിഞ്ഞ തിരഞ്ഞെടുപ്പില് താന് പിടിച്ച വോട്ടുകള് ഒട്ടും നിസാരമല്ലെന്ന് ഇവര് പറയുന്നു. അന്ന് ഈ വോട്ടുകള് നിര്‍ണ്ണായകമായെന്നും ശോഭന ഡി എന് ന്യൂസിന് അനുവദിച്ച പ്രത്യേക ടെലിഫോണിക് ഇന്റര്‍വ്യൂവില് അഭിപ്രായപ്പെട്ടു.\nശോഭന പിടിച്ച വോട്ടുകള് യു.ഡി.എഫിനെ പ്രതികൂലമായി ബാധിച്ചെന്നാണ് രാഷ്ടീയ കേന്ദ്രങ്ങളുടെ വിലയിരുത്തല്. ഇവരെ തിരഞ്ഞെടുപ്പില് നിര്‍ത്തിയത് തങ്ങളാണെന്ന് പ്രമുഖ സി.പി.എം നേതാവ് തന്നെ അടുത്തിടെ കെ കെ രാമചന്ദ്രന്‍നായര് എം എല് എ യുടെ , അനുശോചന യോഗത്തില് തുറന്നടിച്ചിരുന്നു. വീണ്ടും തിരഞ്ഞെടുപ്പിന് കളം ഒരുങ്ങിയിരിക്കെ ശോഭന വീണ്ടും അങ്കത്തട്ടിലിറങ്ങുമോ എന്ന് എല്ലാവരും ഉറ്റു നോക്കുന്നു. മുന്നണികളുടെ സ്ഥാനാര്‍ത്ഥികളാരെന്ന് ഉറപ്പാകുന്നതോടെ ശോഭനയുടെ കാര്യത്തിലും തീരുമാനം വന്നേക്കും. മിഷന് ചെങ്ങന്നൂര് എന്ന കൂട്ടായ്മയുമായി മണ്ഡലത്തില് സജീവമാണ് ശോഭനാ ജോര്‍ജ്ജ്.\nശൈത്യകാല ഒളിമ്പിക്സിന്റെ ഭാഗമായി ഉത്തരകൊറിയന് ഉന്നത ഉദ്യോഗസ്ഥന് ദക്ഷിണകൊറിയയിലെത്തും\nആലപ്പുഴ മെഡിക്കല് കോളെജില് പ്രസവത്തെ തുടര്‍ന്ന് യുവതി മരിച്ചു


അണ്ണാനും കുരുവിയും – I write…\nPosted bySapience Apr 7, 2017 Sep 26, 2017 Posted inMon Amour, Short scribbles\nആമിയുടെ ട്രൂ ഫ്രണ്ട് കഥ\nഒരു കുരുവി മധുരമായി പാടുന്നത് കേട്ടാണ് ഇന്ന് രാവിലെ നേരംപുലർന്നത്. കർട്ടൻ മാറ്റി ജനവാതിൽ തുറന്നു നോക്കിയപ്പോൾ പുറത്ത് പൂത്തുലഞ്ഞു ഒരു നവവധുവിനെ പോലെ തിളങ്ങി നിൽക്കുന്ന ആ ചെറി മരത്തിൽ ഇരുന്നു ഒരു കൊച്ചു കുരുവി മതിമറന്ന് ഇരുന്നു പാടുന്നു. തിളങ്ങുന്ന ബ്രൗൺ നിറം ആയിരുന്നു അവന്റെ കൊച്ചു ശരീരത്തിന്, തലയിൽ ചൊമന്ന തൂവലുകളും, മഞ്ഞയും കറുപ്പും കലർന്ന ചിറകുകളുള്ള ഒരു കൊച്ചു സുന്ദരി. യൂറോപ്പിയൻ ഗോൾഡ്ഫിഞ്ച് ആയിരുന്നു കക്ഷി. കേട്ടിട്ട് ഒരു സ്കോച്ച് വിസ്‌ക്കി പേര് പോലെ ഉണ്ടല്ലോ എന്ന് ഓർത്തുകൊണ്ട് കമ്പിളി മാറ്റി ജനാല തുറക്കാൻ എണീറ്റിട്ടപ്പോൾ ഠപ്പെ എന്ന് ശബ്ദം ഉണ്ടാക്കി കൊണ്ട് ആ കൊച്ചു സുന്ദരി ജനവാതിലിൽ വന്നു തട്ടി , അക്കിടി പറ്റിയല്ലോ;സാരില്ല്യ, എന്ന ഭാവത്തോടെ തിരിച്ചു ചെറി മരത്തിൽ ഇരുന്നു പാട്ടു തുടർന്ന്. എന്നോട് മുഖം തിരിച്ചു പിണങ്ങിയ പോലെ എനിക്ക് തോന്നി.\nമാധവിക്കുട്ടിയുടെ എൻറെ കഥയിലെ ഫാനിൽ കുടുങ്ങി ചോര തെറിച്ച് ജീവച്ഛമായ ആ കുരുവിയെ ആണ് എനിക്ക് ഓർമവന്നത്. ഞാൻ ജനവാതിൽ തുറന്ന് റൊട്ടി കഷണങ്ങൾ കൊച്ചു പാത്രത്തിൽ വച്ച് ആകാശം നോക്കി ഒരു സിഗരറ്റും കത്തിച്ച് ,പാട്ടും കേട്ടിരുന്നു. ഇപ്പോഴും പിണങ്ങി ഇരിക്കുന്ന കുരുവിയെ വിളിക്കാൻ ഇടത് കൈ ഉയർത്തിയതും വീണ്ടും ഠപ്പേ എന്ന് പറഞ്ഞു ഒരു അണ്ണാറക്കണ്ണൻ ചെറി മരത്തിൽ നിന്നും ആത്മഹത്യാപരമായി തോന്നിക്കുന്ന ഒരു ചാട്ടം എൻറെ ജനവാതിലിലേക്ക്. എന്നിട്ട് റൊട്ടി നുണഞ്ഞു എന്നെ നോക്കി അവിടെ ഇരിപ്പായി. നിനക്കെന്നെ പേടിയില്ലേ എന്ന് ചോദിച്ചപ്പോൾ അർഹിക്കുന്ന പുച്‌ഛം സമ്മാനിച്ച് അവൻ അവിടെ തന്നെ ഇരുന്നു . ഇത് കണ്ടു നമ്മുടെ കൊച്ചു കുരുവി റൊട്ടി തിന്നാൻ വന്നു . എന്നാൽ അണ്ണാറക്കണ്ണൻ പൂവാലൻ എന്റെ തല എന്റെ ഫിഗർ എന്ന ഭാവത്തിൽ റൊട്ടി പാത്രം കയ്യടക്കി കുരുവിയെ കൊഞ്ഞനം കുത്തി കാണിച്ചു . ഞാൻ വേറെ ഒരു റൊട്ടി കഷ്ണം കുരുവിക്ക് കൊത്തിപ്പറിക്കാൻ പാകത്തിൽ മാറ്റി വച്ചു കൊടുത്തു . എല്ലാം ശുഭം .\nഅണ്ണാനും കുരുവിയും ബെസ്റ് ഫ്രണ്ട്‌സ് ആണെന്നും അവരുടെ കഥ ട്രൂഫ്രന്റിന്റെ കഥയാണെന്നും ആമി എന്നോട് പലവട്ടം പറഞ്ഞത് ഓർത്ത് ചിരിച്ചു കൊണ്ട് ഞാൻ ഒരു പുതിയ ദിവസത്തിലേക്ക് …..\nThe black panther – Tupac – the revolutionary\nLive Earth – 2008\nOne thought on “അണ്ണാനും കുരുവിയും”\nApr 7, 2017 at @ 15:07


Court has decided to shut down re-opened dining bars | സുപ്രീം കോടതി വിധി ലംഘിച്ച് ദേശീയ- സംസ്ഥാനപാതയോരങ്ങളില് വീണ്ടും തുറന്ന മദ്യശാലകള് പൂട്ടിക്കുന്നു - Malayalivartha.com Widgets Magazine\nസുപ്രീം കോടതി വിധി ലംഘിച്ച് ദേശീയ- സംസ്ഥാനപാതയോരങ്ങളില് വീണ്ടും തുറന്ന മദ്യശാലകള് പൂട്ടിക്കുന്നു\n19 MAY 2017 07:51 AM IST\nസുപ്രീം കോടതിവിധി ലംഘിച്ച് ദേശീയ-സംസ്ഥാനപാതയോരങ്ങളില് വീണ്ടും തുറന്ന മദ്യശാലകള് പൂട്ടിത്തുടങ്ങി. എറണാകുളം ജില്ലയില് മാത്രം മൂന്നു ബിയര്/വൈന് പാര്‍ലറുകള് പൂട്ടിച്ചു. ആലുവയില് ദേശീയപാതയോരത്തു തുറന്ന പാര്‍ലറുകള്‍ക്കാണു താഴുവീണത്. പരാതികളുയര്‍ന്ന സാഹചര്യത്തില് പരിശോധന ശക്തമാക്കും.\nതുറന്നു പ്രവര്‍ത്തിക്കുന്ന മറ്റു മദ്യശാലകള് ദേശീയ-സംസ്ഥാനപാതയോരങ്ങളിലാണോയെന്നു പരിശോധിക്കാന് വിവിധ വകുപ്പുകള്‍ക്കു നിര്‍ദേശം നല്‍കി. സംസ്ഥാനപാതകള് സംബന്ധിച്ചു വ്യക്തമായ റിപ്പോര്‍ട്ട് പൊതുമരാമത്ത് വകുപ്പിനോട് എക്‌സൈസ് അധികൃതര് ആവശ്യപ്പെട്ടു. പാതയോരദൂരപരിധി പാലിക്കാത്ത മദ്യശാലകളുടെ അപേക്ഷ പരിഗണിക്കേണ്ടെന്നു കര്‍ശനനിര്‍ദേശം നല്‍കി.\nസുപ്രീം കോടതി വിധിയേത്തുടര്‍ന്നു പൂട്ടിയ മദ്യശാലകള്‍ക്കു പുതിയ ഗേറ്റുകള് സ്ഥാപിച്ചോയെന്നും അന്വേഷിക്കും. സ്വകാര്യഭൂമിയിലൂടെയുള്ള വഴികളുടെ അടിസ്ഥാനത്തില് ദൂരപരിധി അളക്കരുതെന്ന് എക്‌സൈസ് കമ്മിഷണര് ഉത്തരവിറക്കിയിട്ടുണ്ട്. ഉദ്യോഗസ്ഥരെ തെറ്റിദ്ധരിപ്പിക്കാനായി പലരും സ്വകാര്യഭൂമിയിലൂടെ വഴിതുറന്ന് അപേക്ഷകള് സമര്‍പ്പിച്ചിരുന്നു. ഇപ്രകാരം ചിലര് അനുമതിയും തരപ്പെടുത്തി. ഇവ പൂട്ടിക്കും. മുമ്പ് സുപ്രീം കോടതിവിധി മറികടന്ന്, ദൂരപരിധിയില്ലാതെ ദേശീയ/സംസ്ഥാന പാതയോരങ്ങളില് നാലു ബാറുകള്‍ക്കും 73 ബിയര്‍വൈന് പാര്‍ലറുകള്‍ക്കും ഒന്‍പതു വിദേശമദ്യ ചില്ലറവില്‍പനശാലകള്‍ക്കും അനുമതി നല്‍കിയിരുന്നു.\nകള്ള് ഷാപ്പ് ഉള്‍പ്പെടെ 1,066 മദ്യശാലകളാണു ദേശീയ-സംസ്ഥാനപാതയോരങ്ങളിലുണ്ടായിരുന്നത്. 31 പഞ്ചനക്ഷത്ര ഹോട്ടലുകളില് 11 എണ്ണവും 815 ബിയര്‍വൈന് പാര്‍ലറുകളില് 619 എണ്ണവും 270 ബിവ്‌റേജസ് ഔട്ട്‌ലെറ്റുകളില് 134 എണ്ണവും 36 കണ്‍സ്യൂമര്‍ഫെഡ് ഔട്ട്‌ലെറ്റുകളില് 18 എണ്ണവും സുപ്രീം കോടതിവിധി വന്നതിനു പിറ്റേന്നു പൂട്ടി.\nഎന്നാല്, വിധിക്കുശേഷവും 23 ബാര് ഹോട്ടലുകള്, 329 ബിയര്‍വൈന് പാര്‍ലറുകള്, 170 വിദേശമദ്യ ചില്ലറവില്‍പനശാലകള് എന്നിവ പ്രവര്‍ത്തിക്കുന്നുണ്ട്. ഇവയ്ക്ക് അനുമതി നല്‍കിയതിനു പിന്നില് വന് ഴിമതിയുണ്ടെന്നാണു സൂചന. മദ്യശാലകള്‍ക്ക് അനുമതി വാങ്ങിനല്‍കുന്ന ഇടനിലക്കാര് സംസ്ഥാനത്തു സജീവമാണെന്ന് അബ്കാരികള് പറയുന്നു. 10-15 ലക്ഷം രൂപയാണ് ഇവര് ഈടാക്കുന്നത്.\nമദ്യശാലകള് ദേശീയ-സംസ്ഥാനപാതകളില്‍നിന്നു കാണാവുന്ന വിധത്തിലാകരുത്, ഈ പാതകളില്‍നിന്നു നേരിട്ടെത്താവുന്ന സ്ഥലത്താകരുത്, പാതകളുടെയോ അവയുടെ സര്‍വീസ് റോഡുകളുടെയോ 500 മീറ്റര് പരിധിയിലാകരുത് എന്നിങ്ങനെയാണു സുപ്രീം കോടതി വിധി. എന്നാല്, പാതകളില്‍നിന്ന് അഞ്ചു മീറ്റര് ദൂരപരിധിയിലുള്ള ഹോട്ടലുകള്‍ക്കുപോലും അനുമതി ലഭിച്ചു. മദ്യശാലകളുടെ ബോര്‍ഡുകളും പരസ്യങ്ങളും ദേശീയ-സംസ്ഥാനപാതകളില് അനുവദിക്കരുതെന്ന നിര്‍ദേശവും പാലിക്കപ്പെടുന്നില്ല..


ഫാസ്റ്റ് ടാഗ്: പാലിയേക്കരയിൽ പ്രദേശവാസികൾക്ക് ഇളവ് അനുവദിക്കണമെന്ന് റോഡ് സേഫ്റ്റി കമ്മിറ്റി - Sakthan Online\nതൃശൂർ: പാലിയേക്കര ടോൾപ്ലാസയിൽ ഡിസംബർ 15 മുതൽ ഫാസ്റ്റ് ടാഗ് സമ്പ്രദായം നിർബന്ധമാക്കുന്ന സാഹചര്യത്തിൽ പകരം സംവിധാനമൊരുക്കുന്നതു വരെ പത്ത് കിലോമീറ്റർ ചുറ്റളവിൽ താമസിക്കുന്ന പ്രാദേശവാസികൾക്ക് സൗജന്യ പാസ് സൗകര്യം നിലനിർത്തണമെന്ന് പാർലമെന്ററി റോഡ് സേഫ്റ്റി കമ്മിറ്റിയുടെ നിർദ്ദേശം. യോഗത്തിൽ അദ്ധ്യക്ഷത വഹിച്ച ടി എൻ പ്രതാപൻ എംപിയാണ് ഈ ആവശ്യം ഉന്നയിച്ചത്.\nഫാസ്റ്റ് ടാഗ് സമ്പ്രദായത്തിലേക്ക് ടോൾപ്ലാസ പൂർണ്ണമായും മാറുന്നതോടെ പ്രദേശവാസികൾക്ക് നേരിടുന്ന ബുദ്ധിമുട്ട് പരിഗണിച്ചാണിത്. ഇതിനായി രണ്ട് ട്രാക്കുകൾ തുറന്നു കൊടുക്കണമെന്നും എംപി ആവശ്യപ്പെട്ടു. ഫാസ്റ്റ് ടാഗിലേക്ക് മാറാത്ത ശബരിമല തീർത്ഥാടകർക്കായി ടോൾ പ്ലാസയുടെ ഇരുവശത്തുമായി രണ്ട് ട്രാക്കുകൾ ഉണ്ടാകുമെന്ന് ടോൾ പ്ലാസ അധികൃതർ യോഗത്തെ അറിയിച്ചു. ടോൾ പ്ലാസ ഫാസ്റ്റ് ടാഗിലേക്ക് മാറുന്നതുമായി ബന്ധപ്പെട്ട് ഈ മാസം 13 ന് ജില്ലയിലെ ജനപ്രതിനിധികളുടേയും ഉദ്യോഗസ്ഥരുടേയും ഉന്നതലയോഗം ചേരും.\nബസ് ബേ സൗകര്യമുളള സ്റ്റോപ്പുകളിൽ ബസുകൾ അവിടങ്ങളിൽ തന്നെ നിർത്തണമെന്ന് യോഗം നിർദ്ദേശം നൽകി. തൃശൂർ വിമല കോളേജിന് സമീപം ഹോം ഗാർഡിനെ നിയമിക്കുന്നതിനും സ്പീഡ് ബ്രേക്കർ സ്ഥാപിക്കുന്നതിനും യോഗം തീരുമാനിച്ചു. ഒളരി സെന്ററിലെ റോഡ് നിർമ്മാണം പൂർത്തിയാകുന്നതോടെ സീബ്രാലൈനും സ്ഥാപിക്കും. തൃശൂർ റൗണ്ടിലെ സീബ്രാലൈനുകൾ ശാസ്ത്രീയമാണോ എന്ന് പഠിക്കാൻ റോഡ് സേഫ്റ്റി കമ്മിറ്റി യോഗം തീരുമാനിച്ചു. പൊതുമരാമത്ത് വകുപ്പ് ഇക്കാര്യം പരിശോധിക്കും.\nപുതുക്കാട് ബസ് സ്റ്റാൻഡിനോടടുത്ത് അപകട സാധ്യതയുളള മേഖലയിൽ ട്രാഫിക് പുന:സംവിധാനം പ്രത്യേകം പരിഗണിക്കും. ഇതിനായി മോട്ടോർ വാഹനവകുപ്പ്, ട്രാഫിക് പോലീസ്, കെഎസ്ആർടിസി എന്നീ വകുപ്പുകളെ ചുമതലപ്പെടുത്തി.യോഗത്തിൽ ജില്ലാ കളക്ടർ എസ് ഷാനവാസ്, വിവിധ വകുപ്പുകളിലെ ഉദ്യോഗസ്ഥർ എന്നിവർ പങ്കെടുത്തു. ദേശീയപാത അതോറിറ്റി പ്രതിനിധികൾ യോഗത്തിൽ പങ്കെടുക്കാത്തതിനെതിരെ കേന്ദ്രമന്ത്രിക്ക് കത്ത് നൽകുമെന്ന് ടി എൻ പ്രതാപൻ എംപി അറിയിച്ചു.\nതൃശൂർ ജില്ലാതല കേരളോത്സവം: പഞ്ചഗുസ്തി മത്സരം നാളെ നടക്കും


World Children’s Day 2020 unicef report: സ്‌കൂളുകള് ഇനിയും അടഞ്ഞു കിടന്നാല്; ഐക്യരാഷ്ട്രസഭയുടെ കണക്കുകള് ഞെട്ടിക്കുന്നത്! - world children’s day 2020 more than 57 crore children affected by school closures according to unicef | Samayam Malayalam\nworld children’s day 2020 more than 57 crore children affected by school closures according to unicef\nസ്‌കൂളുകള് ഇനിയും അടഞ്ഞു കിടന്നാല്; ഐക്യരാഷ്ട്രസഭയുടെ കണക്കുകള് ഞെട്ടിക്കുന്നത്!\nAdarsh Js | Samayam Malayalam | Updated: 20 Nov 2020, 10:20:03 AM\nലോകത്തെമ്പാടും മാസങ്ങളായി സ്‌കൂളുകള് അടഞ്ഞു കിടക്കുന്നത് കുട്ടികളെ പ്രതികൂലമായി ബാധിച്ചതായി യുനിസെഫ് വ്യക്തമാക്കുന്നു. അന്താരാഷ്ട്ര ശിശുദിനത്തില് ഇതുമായി ബന്ധപ്പെട്ട ചില കണക്കുകളും പുറത്തുവിട്ടുണ്ട്.\nകൊവിഡ് 19ന്റെ പശ്ചാത്തലത്തില് അന്താരാഷ്ട്ര ശിശുദിനത്തില് സാധാരണഗതിയില് ലോകമെമ്പാടും നടക്കാറുള്ള ആഘോഷ പരിപാടികള് ഇക്കുറിയില്ല. ശിശുദിനത്തിന്റെ ഭാഗമായി ഐക്യരാഷ്ട്രസഭ കൊവിഡ് കാലത്തെ കുട്ടികളുടെ സാഹചര്യം വ്യക്തമാക്കുന്ന തരത്തിലുള്ള റിപ്പോര്‍ട്ട് പുറത്തു വിട്ടിരിക്കുകയാണ്. കൊവിഡ് 19 നെത്തുടര്‍ന്ന് ലോകമെമ്പാടുമുള്ള സ്‌കൂളുകള് മാസങ്ങളായി അടഞ്ഞു കിടക്കുകയാണ്. ചില സ്ഥലങ്ങളില് സ്‌കൂളുകള് തുറന്നെങ്കിലും രക്ഷിതാക്കള് കുട്ടികളെ സ്‌കൂളുകളിലേക്ക് അയക്കുന്നില്ല.\nസ്‌കൂളുകള് അടഞ്ഞു കിടക്കുന്നത് ലോകത്തെ 57 കോടി കുട്ടികളെ പ്രതികൂലമായി ബാധിച്ചിരിക്കുന്നുവെന്നാണ് ഐക്യരാഷ്ട്രസഭയുടെ റിപ്പോര്‍ട്ടില് പറയുന്നത്. കുട്ടികളുടെ വിദ്യാഭ്യസത്തെയും ആരോഗ്യത്തെയും ഇത് ബാധിച്ചു. ലോകത്തെ മൂന്നിലൊന്ന് കുട്ടികള്‍ക്കും ലോക്ക്ഡൗണ് മൂലം ബുദ്ധിമുട്ടുണ്ടായിട്ടുണ്ട്. 135 രാജ്യങ്ങളിലായി പോഷകാഹാര സംബന്ധമായ സേവനങ്ങള് 40 ശതമാനത്തോളം കുറഞ്ഞു. സ്ത്രീകളെയും കുട്ടികളെയും ഇത് നല്ല രീതിയില് ബാധിച്ചു. 26 കോടിയിലധികം വിദ്യാര്‍ത്ഥികള്‍ക്ക് ഉച്ചഭക്ഷണം ലഭിക്കാതെയായെന്നും ഐക്യരാഷ്ട്രസഭയുടെ കണക്കുകള് സൂചിപ്പിക്കുന്നു.\nപ്രധാന കാരണം സ്‌കൂളുകളല്ല\nരോഗം പടരുന്നതിന്റെ പ്രധാന കാരണം സ്‌കൂളുകള് തുറന്നു പ്രവര്‍ത്തിക്കുന്നതല്ലെന്ന് യുനിസെഫ് നേരത്തെ സ്ഥാപിച്ചിരുന്നു. സ്‌കൂളുകള് തുറന്നു പ്രവര്‍ത്തിക്കാന് സംഘടന ആവശ്യപ്പെടുകയും ചെയ്തു. എന്നാല് സുരക്ഷ കണക്കിലെടുത്ത് പല സ്ഥലങ്ങളിലും സ്‌കൂളുകള് അടഞ്ഞു തന്നെ കിടക്കുന്നു. രക്ഷിതാക്കള് കുട്ടികളെ സ്‌കൂളുകളില് വിടാന് മടിക്കുന്നു.\nകൊവിഡ് വ്യാപനത്തില് കുറവ് വന്നതിനെത്തുടര്‍ന്ന് ചില സ്ഥലങ്ങളില് സ്‌കൂളുകള് തുറന്നു പ്രവര്‍ത്തിച്ചു. എന്നാല് വീണ്ടും അടച്ചിടേണ്ട സാഹചര്യം വരികയായിരുന്നു. ഇന്ത്യ അടക്കമുള്ള രാജ്യങ്ങളില് സ്‌കൂളുകള് തുറക്കുകയും ആഴ്ച്ചകള്‍ക്കുള്ളില് തന്നെ വീണ്ടും അടച്ചിടുകയും ചെയ്തു. കൊവിഡ് 19 കേസുകള് വീണ്ടും വര്‍ദ്ധിക്കാന് തുടങ്ങയതോടെ ന്യൂയോര്‍ക്കില് സ്‌കൂളുകള് അടയ്ക്കാന് നിര്‍ദേശം നല്‍കി. ഇന്ത്യയില് സ്‌കൂളുകള് വീണ്ടും തുറക്കുന്നത് സംബന്ധിച്ച് ചര്‍ച്ചകള് പുരോഗമിക്കുന്നു.\nAlso Read: എം.ഫില് കോഴ്സുകളിലേക്ക് അപേക്ഷ ക്ഷണിച്ചു\nകൊവിഡ് 19 ഏറ്റവും കൂടുതല് ഭീഷണി മുഴക്കിയ യൂറോപ്പില് രണ്ടാംഘട്ടമായി വീണ്ടും കേസുകള് കൂടുന്നതായാണ് റിപ്പോര്‍ട്ടുകള്. ലോക്ക്ഡൗണ് പ്രഖ്യാപിച്ചിരുന്നെങ്കിലും സ്‌കൂളുകള് പലതും തുറന്നു പ്രവര്‍ത്തിച്ചു. സ്‌കൂളുകള് തുറന്നു പ്രവര്‍ത്തിക്കുന്നതിലൂടെ കുട്ടികളെ കൊവിഡ് 19 നെക്കുറിച്ച് ബോധവത്കരിക്കാന് കഴിയുമെന്നാണ് വിദഗ്ധാഭിപ്രായം. എങ്ങനെ സുരക്ഷിതമായി കൊവിഡ് 19 നെ പ്രതിരോധിക്കാം എന്നതടക്കമുള്ള കാര്യങ്ങള് കുട്ടികളെ പറഞ്ഞു മനസ്സിലാക്കാന് കഴിയുമെന്നും അവര് വാദിക്കുന്നുണ്ട്.\nAlso Read: പോളിടെക്നിക് ഡിപ്ലോമ ഓണ്‍ലൈന് സ്പോട്ട് അഡ്മിഷന് രജിസ്ട്രേഷന് നാളെ മുതല്\nസ്‌കൂളുകള് തുറക്കണമെന്നും അടഞ്ഞു കിടക്കണമെന്നും ലോകമെമ്പാടും വാദങ്ങള് നടക്കുന്നുണ്ട്. ലോകത്ത് 87 കൊവിഡ് 19 കേസുകളെടുത്താല് അതില് ഒന്ന് ഒരു കുട്ടിയായിരിക്കുമെന്നാണ് യുനീസെഫിന്റെ കണക്ക്. ഇന്ത്യയില് 20 ശതമാനവും കൊവിഡ് 19 ബാധിതരും ലോകത്ത് 11 ശതമാനവും 20 വയസില് താഴെയുള്ളവരാണ്. അക്കാദമിക് വിദഗ്ധര്, മാനസികാരോഗ്യ വിദഗ്ധര് എന്നിവര് സ്‌കൂളുകള് അടച്ചിടുന്നത് അനന്തമായി നീണ്ടു പോകുന്നതില് ആശങ്ക പ്രകടിപ്പിക്കുന്നുണ്ട്. കുട്ടികളിലെ ശാരീരിക വളര്‍ച്ചയെയും മാനസിക വളര്‍ച്ചയെയും ഇത് ബാധിക്കും.\nന്യൂനപക്ഷ വിദ്യാര്‍ത്ഥികള്‍ക്കായുളള മെറിറ്റ് കം മീന്‍സ് സ്‌കോളര്‍ഷിപ്പ് ആര്‍ട്ടിക്കിള് ഷോ\nസ്കൂളുകൾ കൊവിഡ് 19 World Children’s Day 2020 unicef report School Closure covid 19\nWeb Title : world children’s day 2020 more than 57 crore children affected by school closures according to unicef


bigg boss fame basheer bashi shared happiness bout his latest vehicle thar, video goes viral - Malayalam Filmibeat\n| Published: Tuesday, October 5, 2021, 20:35 [IST]\nബിഗ് ബോസിലൂടെ മലയാളിക്ക് സുപരിചിതനാണ് ബഷീർ ബഷി. ബിഗ് ബോസ് താരം മാത്രമല്ല യുട്യൂബര്, മോഡല് എല്ലാത്തിലും ഉപരി മാതൃകാ ഭര്‍ത്താവ് തുടങ്ങിയ നിലകളില് സോഷ്യൽമീഡിയയിൽ ഒട്ടനവധി ആരാധകരുള്ള താരമാണ് ബഷീര് ബഷി. സോഷ്യല് മീഡിയയില് സജീവമായ താരം കുടുംബത്തിന് വലിയ സ്ഥാനമാണ് നല്‍കുന്നത്. മോഡലിങ് രംഗത്ത് നിന്നും ബിഗ് ബോസ് വീട്ടിലെത്തിയതാണ് ബഷീർ. ബിഗ് ബോസിന് ശേഷം കല്ലുമ്മക്കായ എന്ന വെബ് സീരീസിലൂടെയും ബഷീറും കുടുംബവും പ്രേക്ഷകർക്ക് പ്രിയപ്പെട്ടവരായി.\nAlso Read: 'ഞാനും കരഞ്ഞുപോയി, പലരേയും ആ രംഗം സ്പർശിച്ചു'-ജയസൂര്യ\nബഷീറിന്റെയും കുടുംബത്തിന്റെയും വിശേഷങ്ങളെല്ലാം ആരാധകർക്ക് മനപാഠമാണ്. പിറന്നാളായാലും യാത്രയായാലും എല്ലാം ബഷീറിന്റെ ആഘോഷങ്ങൾ തന്നെ പിന്തുടരുന്ന ആരാധകർക്കൊപ്പമാണ്. അടുത്തിടെ ഭാര്യമാർക്കും മകൾക്കുമൊപ്പം ബഷീർ പിറന്നാൾ ആഘോഷമായി കൊണ്ടാടിയിരുന്നു.\nപിറന്നാൾ ദിനത്തിൽ തന്റെ വീട്ടിലേക്ക് വരാൻ പോകുന്ന പുതിയ അതിഥിയെ കുറിച്ചുള്ള വിശേഷങ്ങൾ ബഷീർ പങ്കുവെച്ചിരുന്നു. ഥാർ എന്ന പുതിയ വാഹനം ബഷീർ സ്വന്തമാക്കിയെന്നതാണ് ആ സന്തോഷ വാർത്ത. ഏറെ നാളത്തെ കാത്തിരിപ്പിന് ശേഷമാണ് ഥാർ ബഷീർ സ്വന്തമാക്കിയത്. എന്നാൽ താൻ ആഗ്രഹിച്ച നമ്പർ ലഭിക്കാതിരുന്നതിനാൽ രണ്ട് മാസമായി വാഹനം ഷോറൂമിൽ നിന്ന് ഇറക്കിയിരുന്നില്ല. ഇപ്പോൾ ആഗ്രഹിച്ച നമ്പർ ലേലത്തിൽ വാങ്ങാൻ സാധിച്ചതിന്റെ സന്തോഷം വീഡിയോയിലൂടെ പങ്കുവെച്ചിരിക്കുകയാണ് ബഷീർ ബഷി. തന്റെ പുതിയ വണ്ടി മഹീന്ദ്ര ഥാറിന് ഫാൻസി നമ്പർ വേണമെന്നത് വലിയ ആഗ്രഹമായിരുന്നുവെന്ന് നേരത്തെ ബഷീർ പറഞ്ഞിട്ടുണ്ട്. തന്റെ എല്ലാ വണ്ടികളുടെയും ഫാൻസി നമ്പർ 1234 ആണ് അതുകൊണ്ടുതന്നെ തന്റെ പുതിയ വണ്ടിക്കും അത് തന്നെ വേണമെന്ന് ആഗ്രഹം ഉണ്ടായിരുന്നുവെന്നും അത് നേടിയെടുക്കാൻ സാധിച്ചപ്പോൾ ആ സന്തോഷം എല്ലാവരുമായി പങ്കുവെക്കണമെന്ന് ആഗ്രഹിച്ചതിനാലാണ് വീഡിയോ ചെയ്തതെന്നും ബഷീർ പറയുന്നു.\n'എന്റെ വണ്ടികളുടെയെല്ലാം നമ്പർ ഇത് ആണ്. മൊബൈൽ നമ്പറിന്റെ അവസാനവും ഇത് തന്നെയാണ്. അതുകൊണ്ടുതന്നെ ഇത് തന്നെ കിട്ടണം എന്ന നിർബന്ധവും ആഗ്രഹവും എനിക്കുണ്ടായിരുന്നു. അത് ശരിക്കും എന്റെ ഐഡിന്റിറ്റി ആയിട്ടുണ്ട്. എത്ര വില കൊടുത്താലും ഞാൻ അത് നേടിയെടുക്കും. പതിനായിരം കൊടുത്തിട്ടാണ് അത് റിസേർവ് ചെയ്തത്. ഒരാഴ്ച കഴിഞ്ഞപ്പോൾ ആവശ്യക്കാരും ഏറിവന്നു. ശനിയാഴ്ച തുടങ്ങിയ ലേലം വിളിയാണ്. ഞാൻ മറ്റൊരാളും കൂടിയാണ് ആ സംഖ്യക്ക് വേണ്ടി മത്സരിച്ചത്. അവസാനം 48000 രൂപയ്ക്കാണ് ഫാൻസി നമ്പർ സ്വന്തമാക്കിയത്. വീട്ടിൽ തങ്ങൾ എല്ലാവരും വണ്ടി ഭ്രാന്തന്മാർ ആണ്' ബഷീർ പറഞ്ഞു.\nപതിനെട്ട് ലക്ഷം രൂപ മുടക്കിയാണ് മഹേന്ദ്ര ഥാർ ബഷീർ വാങ്ങിയത്. കൂടാതെ പുതിയ വീടിന്റെ രജിസ്ട്രേഷനും ബഷീർ കഴി‍ഞ്ഞ ദിവസം നടത്തി. ഇഷ്ടവാഹനവും ഫാൻസി നമ്പറും നിശ്ചയദാർഢ്യത്തിലൂടെ സ്വന്തമാക്കിയ ബഷീർ ബഷിക്ക് ആരാധകരുടെ അഭിനന്ദന പ്രവാഹമാണ്. നിരവധി കമന്റുകള് ആണ് വീഡിയോയ്ക്ക് ലഭിക്കുന്നത്. അടുത്തിടെ പിറന്നാൾ ആഘോഷിച്ച ബഷീർ ബഷിക്ക് വജ്രമോതിരമാണ് ഭാര്യമാർ ചേർന്ന് സമ്മാനമായി നൽകിയത്. സൂര്യ ടി വിയിലെ സൂപ്പർ ജോഡി നമ്പർ വണ്ണിലെ മത്സരാർഥികളായും ബഷീറിന്റെ രണ്ടാം ഭാര്യ മഷൂറയും ബഷീർ ബഷിയും എത്തിയിരുന്നു. നിരവധി ആൽബം ഗാനങ്ങളിലും ബഷീർ അഭിനയിച്ചിട്ടുണ്ട്. ഫിറ്റ്നസ് ഫ്രീക്ക് കൂടിയായ ബഷീർ സംഗീതത്തെയും ഒരുപാട് സ്നേഹിക്കുന്നുണ്ട്. അടുത്തിടെ മഷൂറയുടെ പിറന്നാൾ ആദ്യ ഭാര്യ സുഹാനയ്ക്കും മക്കൾക്കുമൊപ്പം ആഘോഷിച്ചത് സമൂഹ മാധ്യമങ്ങളിൽ ഏറെ വൈറലായിരുന്നു. വാക്കുകൾക്ക് അതീതമാണ് ഈ കുടുംബത്തിന്റെ പരസ്പര സ്നേഹമെന്നായിരുന്നു കമന്റുകൾ പ്രത്യക്ഷപ്പെട്ടത്.\nഒടുവില് ആ തീരുമാനത്തിലേക്ക് എത്തി; ബഷീറിനൊപ്പം വീഡിയോയുമായി സുഹാന, സന്തോഷം പങ്കുവെച്ച് താരങ്ങള്\nആദ്യ വിവാഹത്തിന്റെ 12-ാം വാര്‍ഷികം; എല്ലാത്തിനും കൂടെ നിന്നത് രണ്ടാം ഭാര്യ മഷുറയാണെന്ന് ബഷീര് ബഷി\nഅവള് ഇടയ്ക്കിടെ പറയാറുള്ള ആഗ്രഹമാണ്; മഷുറയുടെ കൂടെ സുഹാനയ്ക്ക് സര്‍പ്രൈസ് ഗിഫ്റ്റ് വാങ്ങി ബഷീര്\n'മഷൂറ ഇല്ലെങ്കിൽ പ്രശ്നങ്ങളില്ല... പക്ഷെ സോനുവിനെ മാറ്റി നിർത്താനാവില്ല', ഭാര്യമാരെ കുറിച്ച് ബഷീർ ബഷി!\nവിവാഹം കഴിഞ്ഞതോടെ മതം മാറി ബഷീറിന്റെ സുഹാനയായി; താരദമ്പതിമാരുടെ പ്രണയ സാഫല്യത്തിന് 12 വര്‍ഷം\nപുതിയ അതിഥിയെ കൊണ്ട് വന്ന് ബഷീര് ബഷിയും കുടുംബവും; ഭാര്യമാര്‍ക്കൊപ്പമുള്ള താരത്തിന്റെ പുത്തന് വീഡിയോ കാണാം\nRead more about: basheer bashi bigg boss malayalam\nbigg boss fame basheer bashi shared happiness bout his latest vehicle thar, video goes viral\nStory first published: Tuesday, October 5, 2021, 20:35 [IST]


മൂലമറ്റം പവര് ഹൗസിൽ വീണ്ടും പൊട്ടിത്തെറി - Janayugom Online\nFebruary 05, 2021, 8:47 pm\nതൊടുപുഴ: മൂലമറ്റം പവര് ഹൗസിലെ നാലാം നമ്പര് ജനറേറ്ററിന്റെ എല്‍എവിറ്റി പാനല് (ലൈറ്റ്നിങ് അറസ്റ്റര് ആന്റ് വോള്‍ട്ടേജ് ട്രാന്‍സ്ഫോര്‍മര്) കപ്പാസിറ്റര് പൊട്ടിത്തെറിച്ചു. ഇതേത്തുടര്‍ന്ന് പവര് ഹൗസിലെ എല്ലാ ജനറേറ്ററുകളും നിര്‍ത്തിവെച്ചു. സംസ്ഥാനത്തിന്റെ വിവിധ ഭാഗങ്ങളിളില് ഇതോടെ വെദ്യുതി നിയന്ത്രണം ഏര്‍പ്പെടുത്തി.\nവെള്ളിയാഴ്ച വൈകിട്ട്7മണിയോടെയാണ് സംഭവം. പൊട്ടിത്തെറിയുണ്ടായപ്പോള് ഉദ്യോഗസ്ഥര് സമീപത്ത് ഇല്ലാതിരുന്നതിനാല് ആളപയാമില്ല. നാലാം നമ്പര് ജനറേറ്ററില് നിന്നാണ് പവര് ഹൗസിലേക്ക് ആവശ്യമായ വൈദ്യുതി എടുത്തിരുന്നത്. പൊട്ടിത്തെറിയെ തുടര്‍ന്ന് ഭൂഗര്‍ഭനിലയത്തില് പുക പടലം നിറഞ്ഞു. കെഎസ്ഇബി ഉദ്യോഗസ്ഥരും മൂലമറ്റം ഫയര്‍ഫോഴ്സ് സംഘവും കാഞ്ഞാര് പൊലിസും സ്ഥലത്തെത്തി സ്ഥിതിഗതികള് നിയന്ത്രിച്ചു.\nകേന്ദ്ര പൂള് വൈദ്യുതിയും ദീര്‍ഘകാല കരാര് വൈദ്യുതിയും ഒന്നിച്ച് കുറവ് വന്നതിനെത്തുടര്‍ന്നുള്ള പ്രതിസന്ധി പരിഹരിക്കാന് കഴിഞ്ഞ5ദിവസമായി മൂലമറ്റം പവര് ഹൗസിലെ6ജനറേറ്ററുകളും വിശ്രമമില്ലാതെ പ്രവര്‍ത്തിക്കുകയായിരുന്നു. ഉയര്‍ന്ന വിലയില് പവര് എക്സ്ചേഞ്ചില് നിന്നും വൈദ്യുതി വാങ്ങുന്നത് ഒഴിവാക്കാനാണ് ഇടുക്കിയില് ഉത്പ്പാദനം കുത്തനെ ഉയര്‍ത്തിയത്. ആഭ്യന്തര ഉത്പ്പാനത്തിന്റെ പകുതിയിലധികവും ഇടുക്കി പദ്ധതിയില് നിന്നായിരുന്നു. 12. 385 ദശലക്ഷം യൂനിറ്റായിരുന്നു ഇന്നലത്തെ ഉത്പ്പാദനം.\nജനറേഷന് ചീഫ് എഞ്ചിനീയര് സിജി ജോസിന്റെ നേതൃത്വത്തില് രാത്രി വൈകിയും പവര് ഹൗസില് പരിശോധന തുടര്‍ന്നു. പുറത്ത് നിന്ന് കൂടുതല് വൈദ്യുതി എത്തിച്ചാണ് പ്രശ്നം താല്‍ക്കാലികമായി പരിഹരിച്ചത്. 2020 ജനുവരി 20നും ഫെബ്രുവരി ഒന്നിനും പവര് ഹൗസില് സമാനമായ പൊട്ടിത്തെറികള് ഉണ്ടായിരുന്നു. നീണ്ട ഇടവേളയ്ക്ക് ശേഷം 2021 ജനുവരി 30 ഓടെയാണ് എല്ലാ ജനറേറ്ററുകളും പ്രവര്‍ത്തന സജ്ജമായത്. ഇടുക്കി പദ്ധതിയുടെ ആറ് ജനറേറ്ററുകളും തകരാറുകള് പരിഹരിച്ച് സര്‍വീസിലിടാന് കഴിഞ്ഞത് കെഎസ്ഇബിക്ക് ആശ്വാസമായിരുന്നു. രണ്ട് ഘട്ടങ്ങളിലായി കമ്മിഷന് ചെയ്ത ആറ് ജനറേറ്ററുകളാണ് ഇടുക്കി പദ്ധതിയിലുള്ളത്. 130 മെഗാവാട്ട് വീതം 780 മെഗാവാട്ടാണ് പൂര്‍ണ്ണ ഉത്പാദന ശേഷി. 19.2മില്യണ് യൂനിറ്റ് വരെ വൈദ്യുതി ഒരു ദിവസം പരമാവധി ഉത്പാദിപ്പിക്കാനാകും.\nഫേസ്ബുക്കിന് ഡല്‍ഹി അസംബ്ലി നോട്ടീസ് അയച്ചു\n‘ഒരു ജില്ല ഒരു ഉല്‍പ്പന്നം പദ്ധതി’; ഈ വര്‍ഷം 108 വ്യവസായ യൂണിറ്റുകള് തുടങ്ങും: മന്ത്രി പി രാജീവ്


ബര്‍മിങ്ഹാമില് കോഹ്‌ലിയുടെ ഒറ്റയാള് പോരാട്ടം\nനായകന് വിരാട് കോഹ്‌ലി സെഞ്ച്വറിയോടെ പൊരുതിയെങ്കിലും ഇന്ത്യന് ഇന്നിങ്‌സ് 274 റണ്‍സില് അവസാനിച്ചു.\n03 Aug, 2018 at 06:26 AM\nബെര്‍മിങ്ഹാം ക്രിക്കറ്റ് ടെസ്റ്റില് ഇംഗ്ലണ്ടിന് 13 റണ്‍സ് ഒന്നാമിന്നിങ്‌സ് ലീഡ്. നായകന് വിരാട് കോഹ്‌ലി സെഞ്ച്വറിയോടെ പൊരുതിയെങ്കിലും ഇന്ത്യന് ഇന്നിങ്‌സ് 274 റണ്‍സില് അവസാനിച്ചു. രണ്ടാമിന്നിങ്‌സ് ബാറ്റിങ് ആരംഭിച്ച ഇംഗ്ലണ്ടിന് ഒരു വിക്കറ്റ് നഷ്ടമായി.\nഇംഗ്ലണ്ടിന്റെ ഒന്നാമിന്നിങ്‌സ് 287 റണ്‍സില് അവസാനിപ്പിച്ച ഇന്ത്യ ലീഡ് സ്വപ്നം കണ്ടാണ് രണ്ടാം ദിനം ബാറ്റിങ് തുടങ്ങിയത്. എന്നാല് ഇംഗ്ലീഷ് പേസര്‍മാര്‍ക്ക് മുന്നില് ഇന്ത്യന് മുന്‍നിര തകര്‍ന്നടിഞ്ഞു. മുരളി വിജയ് 20 റണ്‍സിനും ശിഖര് ധവാന് 26 റണ്‍സിനും കെഎല് രാഹുല് നാല് റണ്‍സിനും തിരിച്ചു.\nരഹാനെക്കും കാര്‍ത്തികിനും കാര്യമായ സംഭാവന നല്‍കാനായില്ല. എന്നാല് ഒരറ്റത്ത് പൊരുതി നിന്ന വിരാട് കോഹ്ലി സെഞ്ച്വറിയോടെ ടീമിനെ മുന്നോട്ട് നയിച്ചു. വാലറ്റത്ത് നിന്നും കാര്യമായ പിന്തുണ ഇല്ലാതായതോടെ കോഹ്ലി ഒറ്റയാനായി. 149 റണ്‍സെടുത്ത കോഹ്ലി കൂടി മടങ്ങിയതോടെ ഇന്ത്യ 287 റണ്‍സിലൊതുങ്ങി.\nനാല് വിക്കറ്റ് നേടിയ സാം കരനാണ് ഇന്ത്യയെ തകര്‍ത്തത്. 13 റണ്‍സിന്റെ ലീഡുമായി രണ്ടാമിന്നിങ്‌സില് ഇറങ്ങിയ ഇംഗ്ലണ്ടിനെ അശ്വിന് ഞെട്ടിച്ചു. അലിസ്റ്റര് കുക്ക് പുറത്ത്. രണ്ടാം ദിനം കളി നിര്‍ത്തുമ്പോള് ഒരു വിക്കറ്റ് നഷ്ടത്തില് ഒമ്പത് റണ്‍സ് എന്ന നിലയിലാണ് ഇംഗ്ലണ്ട്.


Pinarayi Vijayan was involved in RSS activist's murder in 1969: Janam TV reports. | വാടിക്കല് രാമകൃഷ്ണനെ കൊലപ്പെടുത്തിയവരിൽ പിണറായി വിജയനും? ഞെട്ടിക്കുന്ന ദൃക്സാക്ഷി മൊഴിയുമായി ജനം! - Malayalam Oneindia\n11 min ago തൊണ്ടി സഹിതം പിടിയിലായാലും മതം പറഞ്ഞു രക്ഷപ്പെടാമെന്നുള്ള ധൈര്യമാണ് കെഎം ഷാജിക്ക്: എഎ റഹീം\n21 min ago 'മുസ്ലിം സമൂഹത്തിനെതിരായ ക്രിമിനല് പ്രവര്‍ത്തി': പി സി ജോർജിനെതിരെ നിയമ നടപടി സ്വീകരിക്കണം\n29 min ago കൊവിഡ് മരണങ്ങൾ മധ്യപ്രദേശ് മറച്ചുവെക്കുന്നു? സർക്കാർ കണക്കുകളിൽ പൊരുത്തക്കേട്, സ്ഥലമില്ലാതെ ശ്മശാനങ്ങൾ\nUpdated: Sun, Oct 15, 2017, 9:51 [IST]\n'വാടിPinarayi Vijayan was involved in RSS activist's murder: Janam TV reports | Oneindia Malayalam\nകണ്ണൂർ ജില്ലയിൽ ആദ്യത്തെ രാഷ്ട്രീയ കൊലപാതകമായി കരുതപ്പെടുന്ന സംഭവമാണ് വാടിക്കൽ രാമകൃഷ്ണൻ വധം. ജനസംഘത്തിന്റെ പ്രവർത്തകനായിരുന്ന വാടിക്കൽ രാമകൃഷ്ണനെ 1969 ഏപ്രിൽ 21-നാണ് ഒരു സംഘം ആളുകൾ ചേർന്ന് കൊലപ്പെടുത്തിയത്. കണ്ണൂരിലെ തുടർച്ചയായ രാഷ്ട്രീയ കൊലപാതകങ്ങൾക്ക് തുടക്കം കുറിച്ച സംഭവമാണ് വാടിക്കൽ രാമകൃഷ്ണൻ വധം.\nകുമാരീ നാലേ നാല് വിരലുകൾ.. ബാഹുബലി കോഴിയെന്ന്.. പ്രഭാസിനും അനുഷ്കയ്ക്കും ട്രോളിന്റെ പെരുമഴ.. അമിത് ഷായ്ക്കും കണ്ണന്താനത്തിനും വരെ ട്രോളുകൾ!\nസി പി എം മുതിർന്ന നേതാവും ഇപ്പോഴത്തെ മുഖ്യമന്ത്രിയുമായ പിണറായി വിജയന് വാടിക്കൽ രാമകൃഷ്ണൻ വധത്തിൽ പങ്കുണ്ടെന്നാണ് ആർ എസ് എസ് - ബി ജെ പി കേന്ദ്രങ്ങൾ ആരോപിക്കുന്നത്. വാടിക്കൽ രാമകൃഷ്ണൻ വധത്തിൽ നേരിട്ട് ഇടപെട്ടു എന്നും രാമകൃഷ്ണനെ കല്ല് വെട്ടുന്ന മഴു കൊണ്ട് പിണറായി വെട്ടി എന്നുമാണ് ജനം ടി വിയുടെ റിപ്പോർട്ട് ഇപ്പോള് പറയുന്നത്. ഞെട്ടിക്കുന്ന ആ വിവരങ്ങളിലേക്ക്.\nജനം പറഞ്ഞത് ദൃക്സാക്ഷി മൊഴി\nവാടിക്കല് രാമകൃഷ്ണന്റെ കൊലപാതകത്തില് പിണറായി വിജയന് നേരിട്ട് പങ്കെടുത്തുവെന്ന ദൃക്‌സാക്ഷി മൊഴിയാണ് ജനം ടി വി കഴിഞ്ഞ ദിവസം പുറത്ത് വിട്ടത്. ആര്‍എസ്എസ് പ്രവര്‍ത്തകനായിരുന്നു വാടിക്കൽ രാമകൃഷ്ണൻ. രാമകൃഷ്ണനെ കല്ലു വെട്ടുന്ന മഴു ഉപയോഗിച്ച് പിണറായി വെട്ടുന്നത് കണ്ടതായി ദൃക്‌സാക്ഷിയായ ഉമേശ് ജനം ടി വിയോട് പറഞ്ഞതായാണ് വാർത്ത.\nദൃക്സാക്ഷികളുടെ മൊഴി ഇങ്ങനെ\nഇരുനൂറോളം പേര് ആയുധങ്ങളുമായി ജാഥയായെത്തിയാണ് രാമകൃഷ്ണനെ കൊന്നത് എന്നാണ് ദൃക്സാക്ഷി മൊഴികളെ ഉദ്ധരിച്ച് ജനം പറയുന്നത്. വിവരമറിഞ്ഞ് ഓടിയെത്തിയപ്പോള് വെട്ടിക്കീറിയ രാമകൃഷ്ണന്റെ ശരീരം ജോണി എന്നയാളുടെ ഓട്ടോയിലേക്ക് കയറ്റുന്നതു കണ്ടു എന്നാണ് മറ്റൊരു ദൃക്‌സാക്ഷിയായ ബാലകൃഷ്ണൻ പറയുന്നത്.\nകോടിയേരിയുടെ ഭാര്യാ പിതാവും\nഇപ്പോഴത്തെ സി പി എം സംസ്ഥാന സെക്രട്ടറി കോടിയേരി ബാലകൃഷ്ണന്റെ ഭാര്യാപിതാവ് എം വി. രാജഗോപാലന് എന്ന രാജു മാസ്റ്ററാണ് ജാഥ നയിച്ചതെന്നും ഇരുവരും പറയുന്നു. തയ്യൽ തൊഴിലാളിയായിരുന്ന വാടിക്കൽ രാമകൃഷ്ണന്റെ സഹപ്രവര്‍ത്തകരായിരുന്നു ബാലകൃഷ്ണനും ഉമേശും.\nദൃക്സാക്ഷികളുടെ വെളിപ്പെടുത്തലിന്റെ അടിസ്ഥാനത്തില് വാടിക്കൽ രാമകൃഷ്ണൻ കേസിൽ പുനരന്വേഷണം വേണമെന്നാണ് ബി ജെ പി സംസ്ഥാന അധ്യക്ഷന് കുമ്മനം രാജശേഖരന് ആവശ്യപ്പെടുന്നത്. മുഖ്യമന്ത്രി പിണറായി വിജയന് ഈ കേസില് പ്രതിയായിരുന്നെങ്കിലും ഇ എം എസ് സര്‍ക്കാര് പ്രതിപ്പട്ടികയില് നിന്ന് പിണറായിയെ ഒഴിവാക്കിയെന്നും ജന്മഭൂമി പറയുന്നു. അതേസമയം ഇക്കാര്യം ജനം ടി വി പറയുന്നത് പിണറായിയെ കോടതി വെറുതെ വിട്ടു എന്നാണ്.\nമുമ്പ് ഒരു വാട്സ് ആപ്പ് പോസ്റ്റിലും\nകണ്ണൂരില് സി പി എം. കൊന്നൊടുക്കിയ ചെറിയ ഒരു പട്ടിക എന്ന പേരിൽ ഒരു പോലീസ് ഉദ്യോഗസ്ഥയുടെ പോസ്റ്റ് വാട്സ് ആപ്പിൽ വന്നത് നേരത്തെ വാർത്തയായിരുന്നു. പോലീസുകാര് അംഗങ്ങളായുള്ള ഗ്രൂപ്പിലാണ് ഈ പോസ്റ്റ് പ്രത്യക്ഷപ്പെട്ടത്. 1969 മുതല് 2013 വരെ സി പി എം ആക്രമണത്തില് കൊല്ലപ്പെട്ട ബി ജെ പി പ്രവര്‍ത്തകരുടെ പേരുകള് പറഞ്ഞ പോസ്റ്റിൽ വാടിക്കൽ രാമകൃഷ്ണൻ കേസില് പിണറായി വിജയനെ കുറ്റപ്പെടുത്തിയും പരാമർശം ഉണ്ടായിരുന്നു.\nPinarayi Vijayan was involved in RSS activist's murder in 1969: Janam TV reports.


ആകാശവാണി സംഘടിപ്പിക്കുന്ന അഖില കേരള റേഡിയോ നാടകോത്സവം | iMalayalee MultiChannel News Portal\nഅഖില കേരള റേഡിയോ നാടകോത്സവം\nആകാശവാണി സംഘടിപ്പിക്കുന്ന അഖില കേരള റേഡിയോ നാടകോത്സവം ഈ മാസം 23 മുതല് (2018 ഡിസംബര് 23) 29 വരെ നടക്കും. ഈ ദിവസങ്ങളില് എല്ലാ ദിവസവും രാത്രി 9.30 ന് ഒരു മണിക്കൂര് ദൈര്‍ഘ്യമുള്ള നാടകങ്ങള് കേരളത്തിലെ ആകാശവാണി നിലയങ്ങള് പ്രക്ഷേപണം ചെയ്യും.\nഓരോ ദിവസത്തെയും നാടകങ്ങളുടെ വിശദാംശങ്ങള് ചുവടെച്ചേര്‍ക്കുന്നു;\nഡിസംബര് 23 (ഞായര്): തിരുവനന്തപുരം നിലയം അവതരിപ്പിക്കുന്ന 'നിഷാദം'. രചന: പ്രൊഫ. ജി. ഗോപാലകൃഷ്ണന്, സംവിധാനം: അരുവിക്കര വിജയകുമാര്.\nഡിസംബര് 24 (തിങ്കള്): കോഴിക്കോട് നിലയം അവതരിപ്പിക്കുന്ന 'നൂറില് നൂറ്റൊന്ന്'. രചന: രമേശ് കാവില്, സംവിധാനം; മാത്യു ജോസഫ്.\nഡിസംബര് 25 (ചൊവ്വ): തൃശൂര് നിലയം അവതരിപ്പിക്കുന്ന 'ശവുണ്ഡി'. രചന: ടി.കെ ശങ്കര നാരായണന്. സംവിധാനം: കെ. ആര് ചാര്‍ളി.\nഡിസംബര് 26 (ബുധന്): കണ്ണൂര് നിലയം അവതരിപ്പിക്കുന്ന 'രക്തം സാക്ഷി'. രചന, സംവിധാനം: കെ.വി ശരത്ചന്ദ്രന്.\nഡിസംബര് 27 (വ്യാഴം): കൊച്ചി നിലയം അവതരിപ്പിക്കുന്ന 'ആ മനുഷ്യന് നീ തന്നെ'. രചന സി.ജെ തോമസ്, സംവിധാനം:ശ്രീകുമാര് മുഖത്തല, അഖില് സുകുമാരന്.\nഡിസംബര് 28 (വെള്ളി) : തിരുവനന്തപുരം നിലയം അവതരിപ്പിക്കുന്ന 'മീരാസാധു'. കെ. ആര് മീരയുടെ നോവലിന്റെ നാടകരൂപം. സംവിധാനം: എന്. വാസുദേവ്.\nഡിസംബര് 29 (ശനി): തിരുവനന്തപുരം നിലയം അവതരിപ്പിക്കുന്ന 'യുദ്ധവും സമാധാനവും'. ലിയോ ടോള്‍സ്‌റ്റോയിയുടെ നോവലിന്റെ റേഡിയോ ആവിഷ്‌കാരം. സംവിധാനം: നാഗവള്ളി ആര്.എസ്. കുറുപ്പ്. (ശബ്ദശേഖരത്തില് നിന്ന്)\nആകാശവാണി വെബ്‌സൈറ്റായ www.allindiaradio.gov.inലും ആകാശവാണിയുടെ മൊബൈല് ആപ്ലിക്കേഷനിലും നാടകങ്ങള് കേള്‍ക്കാം.\nഅഖില കേരള റേഡിയോ നാടകോത്സവത്തില് പ്രക്ഷേപണം ചെയ്യുന്ന നാടകങ്ങളുടെ അണിയറ വിശേഷങ്ങളുള്‍പ്പെടുത്തിയുള്ള 'തിരനോട്ടം' പരിപാടി ഡിസംബര് 22 ശനിയാഴ്ച രാത്രി 9.30 ന് പ്രക്ഷേപണം ചെയ്യും. ഇതിന്റെ പുനപ്രക്ഷേപണം 23 ഞായറാഴ്ച രാവിലെ 11 മണിക്ക് ഉണ്ടാകും.


ICC Cricket World Cup New Zealand vs Bangladesh\nIcc Cricket World Cup New Zealand Vs Bangladesh\nഒരു മത്സരത്തിലെ 'അട്ടിമറി' ജയം കൊണ്ട് ബംഗ്ലാദേശുകാരുടെ കുതിപ്പ് അവസാനിക്കില്ല. അതു തന്നെയാണ് ഇന്ന് ന്യൂസിലന്‍ഡിനെ അലട്ടുന്നത്.\nJune 05, 2019 05:40:51 pm\nടോസ് നേടിയ ന്യൂസിലന്‍ഡ് നായകന് കെയിന് വില്യംസണ് ബോളിങ് തിരഞ്ഞെടുത്തു. ലോകകപ്പിലെ ഏറ്റവും ശക്തമായ ബോളിങ് നിരകളിലൊന്നുമായെത്തിയ ദക്ഷിണാഫ്രിക്കയെ തകര്‍ത്ത് ടൂര്‍ണമെന്റിന്റെ ഡയനാമിക്‌സ് തന്നെ മാറ്റിയവരാണ് ബംഗ്ലാദേശുകാര്. അട്ടിമറിയെന്ന് വിളിക്കപ്പെടുന്നുവെങ്കിലും ബംഗ്ലാദേശിന്റെ വിജയം അട്ടിമറിയായിരുന്നില്ല, മറിച്ച് അവര് ഇതുവരെ കൈവരിച്ച മുന്നേറ്റത്തിന്റെ സ്വാഭാവിക ഫലം മാത്രമായിരുന്നു. അതുകൊണ്ട് തന്നെ ഒരു മത്സരത്തിലെ ‘അട്ടിമറി’ ജയം കൊണ്ട് ബംഗ്ലാദേശുകാരുടെ കുതിപ്പ് അവസാനിക്കില്ല. അതു തന്നെയാണ് ഇന്ന് ന്യൂസിലന്‍ഡ് നായകന് കെയിന് വില്യംസണിനേയും അലട്ടുന്നത്.\nലോകകപ്പിലെ ‘കറുത്തകുതിരകള്’ എന്ന വിശേഷണം കാലങ്ങളായി കൊണ്ടു നടക്കുന്നവരാണ് ന്യൂസിലന്‍ഡുകാര്. കഴിഞ്ഞ ലോകകപ്പിന്റെ ഫൈനലിലെത്തി അവരതിന് മാറ്റം വരുത്തി. കറുത്ത കുതിരകളല്ല കിരീടം അവകാശപ്പെടാന് കഴിയുന്നവരാണ് തങ്ങളെന്ന് ന്യൂസിലന്‍ഡ് ലോകത്തിന് ബോധ്യപ്പെടുത്തി. ദക്ഷിണാഫ്രിക്കയെ പരാജയപ്പെടുത്തിയതോടെ ഈ ലോകകപ്പിലെ കറുത്തകുതിരകളാകാന് സാധ്യതയുള്ള ടീമായി ബംഗ്ലാദേശ് മാറിയിട്ടുണ്ട്. ആ അര്‍ത്ഥത്തില് ഇന്ന് അരങ്ങേറുക വാശിയേറിയൊരു പോരാട്ടം തന്നെയായിരിക്കും.\nകണക്കില് മുന്നില് ന്യുസിലന്‍ഡാണെങ്കിലും ബംഗ്ലാദേശിന്റെ പോരാട്ട വീര്യത്തിന് മുന്നില് കണക്കുകള് അപ്രസക്തമായേക്കാം. ശക്തമായ പേസ് നിരയാണ് ന്യൂസിലന്‍ഡിന്റെ കരുത്ത്. ട്രെന്റ് ബോള്‍ട്ടാണ് പ്രധാന പേസര്, എന്നാല് കഴിഞ്ഞ കളിയില് ബോള്‍ട്ടിനെ കാഴ്ച്ചക്കാരാനാക്കി മാറ്റ് ഹെന്റിയും ഫെര്‍ഗൂസനും തിളങ്ങി. ഇതോടെ കിവികളുടെ പേസ് നിരയുടെ ഡെപ്ത്താണ് വെളിപ്പെടുന്നത്. 10 വിക്കറ്റിനായിരുന്നു ന്യുസിലന്‍ഡ് ശ്രീലങ്കയെ പരാജയപ്പെടുത്തിയത്. മാര്‍ട്ടിന് ഗുപ്റ്റിലും മണ്‍റോയും ആ മികവ് ഇന്നും ആവര്‍ത്തിച്ചാല് ന്യൂസിലന്‍ഡിനെ പിടിച്ചു കെട്ടുക എളുപ്പമാകില്ല ബംഗ്ലാദേശിന്. നായകന് വില്യംസണും റോസ് ടെയ്‌ലറുമടക്കമുള്ളവര് കഴിഞ്ഞ കളിയില് പരീക്ഷിക്കപ്പെട്ടില്ലെങ്കിലും രണ്ട് പേരുടേയും പ്രകടനം ടീമിന് നിര്‍ണയാകമായിരിക്കും. പരുക്ക് മാറി ടോം ലാഥം തിരികെ വരുന്നതും ന്യുസിലന്‍ഡിന് ഗുണം ച്യെും. ബാറ്റിങ്ങിലും ബോളിങ്ങളിലും ഒരുപോലെ ശക്തമാണ് ന്യുസിലന്‍ഡ്. ഓള് റൗണ്ടര്‍മാരായ നീഷമും സാന്റ്‌നറും ഫോമിലാണ്.\nകഴിഞ്ഞ കളിയിലെ ടീമില് നി്ന്നും ബംഗ്ലാദേശ് നായകന് മൊര്‍ത്താസ മാറ്റം വരുത്താന് സാധ്യതയില്ല. പ്രത്യേകിച്ച് എല്ലാവരും ഫോമിലേക്ക് ഉയര്‍ന്ന സാഹചര്യത്തില്. മുഹമ്മദ് മിഥുന് മൊസാദെക് ഹൊസൈനും കൂടി റണ് കണ്ടത്തേണ്ടതുണ്ടെന്ന് മാത്രം. ഷാക്കിബായിരിക്കും പ്രധാന ആയുധം. ബാറ്റുകൊണ്ടും പന്തുകൊണ്ടും ഒരുപോലെ അപകടം വിതയ്ക്കുന്ന ലോകത്തിലെ നമ്പര് വണ് ഓള് റൗണ്ടര് ബംഗ്ലാദേശിന്റെ മാത്രം അഹങ്കാരമാണ്. മുഷ്ഫിഖൂര് റഹീമും തമീമും മഹമ്മദുള്ളയും കഴിഞ്ഞ കളിയിലെ പ്രകടനം ആവര്‍ത്തിക്കുകയാണെങ്കില് ബംഗ്ലാദേശില് നിന്നും പലതും പ്രതീക്ഷിക്കാം. മുസ്തഫിസൂറും ഫോമിലായത് ടീമിന് പ്ലസ് പോയിന്റാണ്.\nTags: Bangladesh Cricket Team, Cricket World Cup, New Zealand Cricket Team


ദേ ചക്കവണ്ടി ഓടിത്തുടങ്ങി; ചക്കപ്പുഴുക്ക്, ചക്കസൂപ്പ്, ചക്ക ഹൽവ തുടങ്ങി ഇരുനൂറോളം വിഭവങ്ങളുമായി! | Jack fruit Van | Trivandrum\nWednesday 15 May 2019 06:02 PM IST : By സ്വന്തം ലേഖകൻ\nദേ ചക്കവണ്ടി ഓടിത്തുടങ്ങി; ചക്കപ്പുഴുക്ക്, ചക്കസൂപ്പ്, ചക്ക ഹൽവ തുടങ്ങി ഇരുനൂറോളം വിഭവങ്ങളുമായി!\nWednesday 15 May 2019 06:02 PM IST\nചക്കപ്രേമികൾക്കായി തിരുവനന്തപുരം നഗരത്തിൽ ഇന്നു മുതൽ ചക്കവണ്ടി ഓടിത്തുടങ്ങും. ചക്കപ്പുഴുക്ക്, ചക്ക സൂപ്പ്, ചക്ക ഹൽവ തുടങ്ങി മലയാളിക്ക് നൊസ്റ്റാൾജിയയുടെ കപ്പലൂറുന്ന ഏത് വിഭവം വേണമെങ്കിലും ചക്കവണ്ടി എത്തിച്ചിരിക്കും! ഒന്നും രണ്ടുമല്ല, 200 ചക്കവിഭവങ്ങളാണു ചക്കവണ്ടിയുടെ അടുക്കളയിലൊരുങ്ങുന്നത്.\nചക്കവിഭവങ്ങളും ചക്കസദ്യയും ഒരുക്കി ശ്രദ്ധ നേടിയ ഇടിച്ചക്കപ്ലാമൂട് എച്ച്.എം. റഫീക്കാണ് ചക്കവണ്ടിയുടെ മുഖ്യ ഷെഫ്. ശാന്തിഗ്രാമിൽ നിന്ന് പരിശീലനം ലഭിച്ച വീട്ടമ്മമാരും ചക്കയെ എരിവും പുളിയും തെറ്റാതെ പ്ലേറ്റിലെത്തിക്കാൻ കൂടെയുണ്ട്.\nഇന്ന് രാത്രി ഏഴു വരെ പ്രസ് ക്ലബ് പരിസരത്തായിരിക്കും വണ്ടി. തുടർന്നുള്ള ദിവസങ്ങളിൽ സ്റ്റാച്യൂ, പാളയം, മ്യൂസിയം, കിഴക്കേകോട്ട തുടങ്ങി നഗരത്തിലെ പ്രധാന കേന്ദ്രങ്ങളിൽ ചക്ക വണ്ടിയെത്തും. രാവിലെ 10 മുതൽ7വരെ ചക്കവണ്ടി നഗരത്തിലുണ്ടാവും.


ഇസ്‌ലാം പ്രചരണവും വാളും - ഇസ്ലലാമും ഹിന്ദുമതവും-\nഇത് മുസ്‌ലിംകള്‍ക്കും ഇസ്‌ലാമിനുമെതിരെ ഉന്നയിക്കപ്പെടുന്ന പൊതുവായ ആരോപണമാണ്. പാശ്ചാത്യ ലോകത്തിന് ഇസ്‌ലാം ഭീഷണിയുയര്‍ത്തുന്നു എന്ന ഭീതി പരത്തിക്കൊണ്ട് ചരിത്രകാരന്‍മാരും വിശകലന വിദഗ്ധരുമായി വിലസുന്ന ഇസ്‌ലാമോഫോബുകളുടെ ഏറ്റവും ഇഷ്ടപ്പെട്ട പ്രസ്താവനയാണിത്. ധാരാളം സംവാദങ്ങള്‍ക്ക് കാരണമാകുന്ന ഈ ചൂടുള്ള വിഷയം വിശകലനം ചെയ്യേണ്ടതുണ്ട്. എങ്കില് മാത്രമേ ഈ ആരോപണത്തില് എന്തെങ്കിലും അടിസ്ഥാനമുണ്ടോ എന്ന് നമുക്ക് മനസ്സിലാക്കാന് സാധിക്കുകയുള്ളൂ.\nഈജിപ്ത്, സിറിയ, ഇറാഖ്, പേര്‍ഷ്യ- ആദ്യ വിജയങ്ങള്\nപ്രവാചകന്(സ)ക്ക് ശേഷം എഡി 630ന്റെ ആദ്യത്തില് തന്നെ ഇസ്‌ലാമിക വ്യാപനത്തിന് തുടക്കം കുറിക്കപ്പെട്ടിരുന്നു. ബൈസന്റൈന്, സസാനീദ് (പേര്‍ഷ്യന്) സാമ്രാജ്യങ്ങള്‍ക്കെതിരെ ഇസ്‌ലാമിക ഭരണകൂടത്തിന്റെ കാമ്പയ്‌നുകള് ആരംഭിച്ച സമയമായിരുന്നു അത്. കോണ്‍സ്റ്റാന്റിനോപ്പിളും സിഫോണും(Ctesiphon)കേന്ദ്രമാക്കിയുള്ള പുരാതനവും വ്യവസ്ഥാപിതവുമായ സാമ്രാജ്യങ്ങള്‍ക്കെതിരെയായിരുന്നു മരുഭൂമിയിലെ അറേബ്യന് പോരാളികള് അണിനിരന്നിരുന്നത്. ഇന്നത്തെ യുദ്ധങ്ങള് പരിശോധിക്കുമ്പോള് ഏറെ സങ്കീര്‍ണ്ണം എന്ന് തോന്നാവുന്ന നിയമങ്ങളാണ് ഇസ്‌ലാമിന്റെ ആദ്യ ഖലീഫയായ അബൂബക്കര്(റ) തന്റെ സൈന്യത്തിന് നല്‍കിയത്:\n‘ജനങ്ങളേ, യുദ്ധരംഗത്ത് പാലിക്കേണ്ട പത്ത് നിയമങ്ങളാണ് ഞാന് നിങ്ങള്‍ക്ക് നല്‍കുന്നത്. ഒരിക്കലും വിശ്വാസവഞ്ചന ചെയ്യുകയോ ശരിയായ വഴിയില് നിന്ന് തെറ്റിപ്പോവുകയോ ചെയ്യരുത്. മൃതദേഹങ്ങള് ഒരിക്കലും അംഗഭംഗപ്പെടുത്തരുത്. കുട്ടികളെയും സ്ത്രീകളെയും വൃദ്ധന്‍മാരെയും വധിക്കരുത്. വൃക്ഷങ്ങള് മുറിക്കുകയോ കത്തിക്കുകയോ ചെയ്യരുത്,പ്രത്യേകിച്ചും ഫലം തരുന്നവ. നിങ്ങളുടെ ഭക്ഷണത്തിനല്ലാതെ ശത്രുക്കളുടെ മൃഗങ്ങളെ വധിക്കരുത്. ഏകാന്തജീവിതം നയിക്കുന്നവരുടെ സമീപത്ത് കൂടെ നിങ്ങള് പോയേക്കാം. അവരെ വെറുതെ വിട്ടേക്കുക.’\nഅന്ന് ഇത്തരം നിയമങ്ങള് സവിശേഷവും നൂതനവുമായിരുന്നു. മുസ്‌ലിംകള് വരുന്നതിന് മുമ്പ് പേര്‍ഷ്യന്-ബൈസന്റൈന് സാമ്രാജ്യങ്ങള് പതിറ്റാണ്ടുകള് നീണ്ട യുദ്ധത്തിലൂടെ സിറിയയെയും ഇറാഖിനെയും നാമാവശേഷമാക്കിയിട്ടുണ്ടായിരുന്നു. മുസ്‌ലിംകളൊരിക്കലും അവരുടെ ശത്രുക്കളുടെ തത്വങ്ങള് അനുകരിക്കുകയില്ല എന്നും സൈന്യത്തെ മാത്രമേ അക്രമിക്കുകയുള്ളൂ എന്നും നിരപരാധികളെ വെറുതെ വിടുമെന്നുമാണ് അബൂബക്കര്(റ) വ്യക്തമാക്കിയത്. യുദ്ധത്തില് ശത്രുക്കളെയല്ലാതെ വേറെയാരെങ്കിലും അക്രമിക്കുന്നത് ഇസ്‌ലാമിക ശരീഅത്തും വിലക്കുന്നുണ്ട്.\nഇറാഖ്, സിറിയ, ഈജിപ്ത് എന്നീ രാഷ്ട്രങ്ങളെ കീഴടക്കിയ ചരിത്രം വിശദീകരിക്കലല്ല ഈ ലേഖനത്തിന്റെ ഉദ്ദേശ്യം. 638ല് സിറിയയും 642ല് ഈജിപ്തും 644ല് ഇറാഖും മുസ്‌ലിംകളുടെ അധീനത്തിലായിരുന്നു എന്ന വിവരം മാത്രമേ ഇപ്പോള് നമുക്കാവശ്യമുള്ളൂ. സിറിയയില് മതപരമായ അടിത്തറയും ഈജിപ്തില് സാമ്പത്തികാടിത്തറയും നഷ്ടപ്പെട്ട ബൈസന്റൈന് സാമ്രാജ്യത്തിന്റെ ശക്തി ക്ഷയിച്ചിരുന്ന കാലമായിരുന്നു അത്. സസാനീദ് സാമ്രാജ്യമാകട്ടെ, മുസ്‌ലിംകളുടെ വിജയത്തിന് ശേഷം സമ്പൂര്‍ണ്ണമായും തൂത്തെറിയപ്പെടുകയുണ്ടായി. ഈ വലിയ സാമ്രാജ്യങ്ങളെ സംബന്ധിച്ചിടത്തോളം രാഷ്ട്രീയപരമായി ഈ പരാജയം വന് ദുരന്തമായിരുന്നു. നമുക്ക് ഈ ലേഖനത്തിന്റെ വിഷയത്തിലേക്ക് പോകാം. എങ്ങനെയാണ് കീഴടക്കിയ പ്രദേശങ്ങളില് ഇസ്‌ലാം വ്യാപിച്ചത്?\nതങ്ങള് കീഴടക്കിയ പ്രദേശങ്ങളിലെ ജനങ്ങളെ ഒരിക്കലും മുസ്‌ലിംകള് നിര്‍ബന്ധിത മതപരിവര്‍ത്തനത്തിന് വിധേയമാക്കിയിരുന്നില്ല. മാത്രമല്ല, നൂറ്റാണ്ടുകളോളം എങ്ങനെയായിരുന്നോ ജീവിച്ചത് അത്‌പോലെത്തന്നെ അവരെ ജീവിക്കാന് അനുവദിക്കുകയും ചെയ്തു. ജറൂസലേം കീഴടക്കിയ സന്ദര്‍ഭത്തില് അന്ന് ഖലീഫയായിരുന്ന ഉമര് ബിന് ഖത്താബ് അവിടത്തെ ഭരണാധികാരിയുമായുണ്ടാക്കിയ സന്ധിയില് ഇങ്ങനെ എഴുതുകയുണ്ടായി:\n‘ഉമര് അവര്‍ക്കും അവരുടെ സ്വത്തിനും അവരുടെ പളളികള്‍ക്കും സുരക്ഷിതത്വം ഉറപ്പ് നല്‍കിയിരിക്കുന്നു. അവരുടെ പള്ളികള് മുസ്‌ലിംകള് കൈയ്യടക്കുകയോ നശിപ്പിക്കുകയോ ചെയ്യില്ല. നിര്‍ബന്ധപൂര്‍വ്വം അവരെ മതപരിവര്‍ത്തനം ചെയ്യിപ്പിക്കുകയുമില്ല’.\nമതസഹിഷ്ണുതയെക്കുറിച്ച് ഇത്തരത്തിലുള്ള ആശയങ്ങള് അന്നാര്‍ക്കുമുണ്ടായിരുന്നില്ല. കീഴടക്കിയ ജനങ്ങളോടുള്ള സമീപനം എങ്ങനെയായിരിക്കണം എന്നതിനെക്കുറിച്ച് ഒരു മാതൃക മുന്നോട്ട് വെക്കുകയാണ് ഉമര്(റ) ചെയ്യുന്നത്. മുസ്‌ലിംകള് കീഴടക്കിയ മറ്റ് രാഷ്ട്രങ്ങളായ ഈജിപ്ത്, സിറിയ, ഇറാഖ്, പേര്‍ഷ്യ എന്നിവിടങ്ങളിലും സമാനമായ സന്ധികള് ഉണ്ടാക്കിയിരുന്നു.\nഈ പ്രദേശങ്ങളിലൊന്നും തന്നെ നിര്‍ബന്ധിത മതപരിവര്‍ത്തനം നടന്നിട്ടില്ല എന്നതിന്റെ തെളിവ് അവിടങ്ങളില് അവശേഷിച്ച ക്രൈസ്തവ സമുദായങ്ങള് തന്നെയാണ്. മുസ്‌ലിംകളുടെ വിജയത്തിന് ശേഷവും നൂറ്റാണ്ടുകളോളം അവിടങ്ങളിലെ ഭൂരിപക്ഷം ക്രൈസ്തവരായിരുന്നു. അതേസമയം, പതിയെ അവര് ഇസ്‌ലാം ആശ്ലേഷിക്കാനും അറബി മാതൃഭാഷയായി സ്വീകരിക്കാന് തുടങ്ങുകയും ചെയ്തു. നല്ലൊരു ശതമാനം ക്രൈസ്തവരും ഇന്ന് ജീവിക്കുന്നത് ഈജിപ്ത് (9%), സിറിയ (10%), ലെബനോന് (39%), ഇറാഖ് (3%) തുടങ്ങിയ രാഷ്ട്രങ്ങളിലാണ്. മുസ്‌ലിംകള് അന്ന് നിര്‍ബന്ധിത മതപരിവര്‍ത്തനം നടപ്പിലാക്കിയിരുന്നെങ്കില് ഈ രാജ്യങ്ങളില് ക്രൈസ്തവര് അവശേഷിക്കുമായിരുന്നില്ല. ഇസ്‌ലാം വാള് കൊണ്ടല്ല പ്രചരിച്ചത് എന്നതിന് ഇത് തന്നെ ഏറ്റവും വലിയ തെളിവാണ്.\nഉത്തര ആഫ്രിക്കയും സ്‌പെയ്‌നും\nഈജിപ്ത്, സിറിയ, ഇറാഖ്, പേര്‍ഷ്യ തുടങ്ങിയ രാഷ്ട്രങ്ങള് കീഴടക്കിയ മുസ്‌ലിം സൈന്യത്തിലെ അംഗങ്ങളും സേനാനായകന്‍മാരും ആദ്യകാലത്ത് ഇസ്‌ലാം സ്വീകരിച്ചവരായിരുന്നു. അവരില് പലരും പ്രവാചകാനുയായികളായിരുന്നു.\n600കളില് ഉത്തര ആഫ്രിക്കയിലെ ജനസംഖ്യയില് ഭൂരിപക്ഷവും ബെര്‍ബറുകളായിരുന്നു. ഈജിപ്ത് മുതല് അള്‍ജീരിയ വരെയുള്ള ഭാഗം ബൈസന്റൈന് സാമ്രാജ്യത്വത്തിന്റെ കൈയ്യിലായിരുന്നെങ്കിലും ജനങ്ങളുടെ പിന്തുണ അവര്‍ക്കുണ്ടായിരുന്നില്ല. ഇസ്‌ലാമിന്റെ വരവിന് മുമ്പുണ്ടായ രാഷ്ട്രീയ സാമൂഹിക സംഭവവികാസങ്ങള് മേഖലയെ നാമാവശേഷമാക്കുകയുണ്ടായി.\n660ല് ബൈസന്റൈനില് നിന്ന് ഉത്തര ആഫ്രിക്ക പിടിച്ചടക്കാന് ആദ്യത്തെ ഉഖ്ബ ബിന് നാഫിഇനെ ജനറലായി അമവി ഖലീഫയായ മുആവിയഃ നിയോഗിക്കുകയുണ്ടായി. പതിറ്റാണ്ടുകള്‍ക്കകം ഉത്തര ആഫ്രിക്ക മുസ്‌ലിംകളുടെ കൈയിലാവുകയും ചെയ്തു.\nഉത്തര ആഫ്രിക്കയില് ബെര്‍ബറുകളെ നിര്‍ബന്ധിത മതപരിവര്‍ത്തനത്തിന് വിധേയമാക്കിയിട്ടില്ല. അങ്ങനെ നടന്നതായി മുസ്‌ലിംകളോ അമുസ്‌ലിംകളോ രേഖപ്പെടുത്തിയിട്ടുമില്ല. അതേസമയം, ഒരുപാട് ബെര്‍ബറുകള് വളരെ പെട്ടെന്ന് തന്നെ ഇസ്‌ലാം സ്വീകരിക്കുകയുണ്ടായി. അതോടൊപ്പം അവര് മുസ്‌ലിം സൈന്യത്തില് ചേരുകയും സൈന്യത്തെ ശക്തിപ്പെടുത്തുകയും ചെയ്തു. അവരെ നിര്‍ബന്ധിതമായി മതപരിവര്‍ത്തനം നടത്തിയിട്ടുണ്ടായിരുന്നെങ്കില് അവരൊരിക്കലും ബൈസാന്റൈന് സാമ്രാജ്യത്വത്തിനെതിരെ സ്വമേധയാ മുസ്‌ലിം സൈന്യത്തില് അണിനിരക്കുമായിരുന്നില്ല.\nഉത്തര ആഫ്രിക്കയെ പൂര്‍ണ്ണമായും കീഴ്‌പ്പെടുത്തിയതിന് ശേഷം ലോകചരിത്രത്തെ തന്നെ മാറ്റിയേക്കാവുന്ന ഒരു സുവര്‍ണ്ണാവസരം മുസ്‌ലിംകള്‍ക്ക് ലഭിക്കുകയുണ്ടായി. 700ന്റെ ആദ്യത്തില് ഐബീരിയന് ഉപദ്വീപ് (ഇന്നത്തെ സ്‌പെയിനും പോര്‍ച്ചുഗലും) വിസിഗോതിക് (visigothic) രാജാവായിരുന്ന റോഡെറിക്കിന്റെ (Roderic)കൈയ്യിലായിരുന്നു. റോഡെറിക്കിന്റെ മര്‍ദ്ദക ഭരണത്തിനെതിരെ ഐബീരിയയിലെ ഒരു കുലീന മനുഷ്യന് ഉത്തര ആഫ്രിക്കയിലെ മുസ്‌ലിം ഗവര്‍ണര്‍ക്ക് പരാതി നല്‍കുകയുണ്ടായി. റോഡെറിക്കിനെതിരെ മുസ്‌ലിംകള് സൈനിക നീക്കം നടത്തുകയാണെങ്കില് തന്റെ കൂടെയുള്ള സംഘത്തിന്റെ പൂര്‍ണ്ണപിന്തുണ അദ്ദേഹം ഉറപ്പ് നല്‍കുകയും ചെയ്തു.\nപ്രാദേശിക ജനങ്ങളുടെ പിന്തുണ ഉറപ്പ് വരുത്തിയതിന് ശേഷം മുസ്‌ലിം ജനറലായിരുന്നു താരീഖ് ഇബ്‌നു സിയാദ് (അദ്ദേഹം ഒരു ബെര്‍ബറായിരിക്കാനാണ് സാധ്യത) മൊറോക്കോയില് നിന്ന് ഐബീരിയയിലേക്ക് ഒരു സൈന്യത്തെ അണിനിരത്തിക്കൊണ്ട് വരികയുണ്ടായി. മൂന്ന് വര്‍ഷങ്ങള്‍ക്കകം തന്നെ ഐബീരിയന് ഉപദ്വീപ് മുസ്‌ലിം നിയന്ത്രണത്തിലാവുകയും ചെയ്തു. ഒട്ടുമിക്ക സമീപ നഗരങ്ങളും നീതിയിലധിഷ്ഠിതമായ മുസ്‌ലിം ഭരണത്തെക്കുറിച്ച് കേട്ടറിഞ്ഞ ശേഷം മുസ്‌ലിം സൈന്യങ്ങളെ തങ്ങളുടെ നാടുകളിലേക്ക് സ്വാഗതം ചെയ്യുകയുണ്ടായി.\nഇവിടെയും നിര്‍ബന്ധിത മതപരിവര്‍ത്തനം നടന്നിട്ടില്ല എന്നാണ് തെളിവുകള് നമ്മോട് പറയുന്നത്. ഒരു വിസിഗോതിക് പ്രഭുവുമായി മുസ്‌ലിം ഗവര്‍ണര് ഒപ്പുവെച്ച കരാറില് പ്രാദേശിക ജനങ്ങളെ കൊല്ലുകയോ തുറങ്കിലിലടക്കുകയോ ചെയ്യില്ലെന്ന് വ്യവസ്ഥയുണ്ടായിരുന്നു. മാത്രമല്ല, അവരെ നിര്‍ബന്ധിച്ച് മതംമാറ്റം നടത്തില്ലെന്നും അവരുടെ ചര്‍ച്ചുകള് തകര്‍ക്കപ്പെടില്ലെന്നും മുസ്‌ലിം ഗവര്‍ണര് ഉറപ്പ് നല്‍കിയിരുന്നു.\nമുസ്‌ലിം സ്‌പെയിനിലും (പിന്നീട് അല്‍അന്ദലുസ് എന്നാണ് അതറിയപ്പെട്ടത്.) പ്രാദേശിക ജനത (ക്രൈസ്തവരും ഒരു ചെറിയ വിഭാഗം ജൂതരും) നിര്‍ബന്ധിത മതപരിവര്‍ത്തനത്തിന് വിധേയമായിട്ടില്ല. തുടര്‍ന്നുള്ള നൂറ്റാണ്ടുകളില് അല്‍അന്ദലുസില് നാം കണ്ടത് മതസഹിഷ്ണുതയാണ്. അവിടെ മുസ്‌ലിംകളും ജൂതരും ക്രൈസ്തവരും വിജ്ഞാനത്തിന്റെയും സംസ്‌കാരത്തിന്റെയും സുവര്‍ണ്ണ കാലഘട്ടം ഒരുമിച്ചാണ് അനുഭവിച്ചത്. മുസ്‌ലിംകളെയും ജൂതരെയും സ്‌പെയിനില് നിന്ന് പിഴുതെറിഞ്ഞ ക്രൈസ്തവ അധിനിവേശത്തോടെ ആ സുവര്‍ണ്ണ കാലഘട്ടം അവസാനിക്കുകയും ചെയ്തു.\nലോകത്ത് ഏറ്റവും കൂടുതല് മുസ്‌ലിംകളുള്ളത് ഇന്ത്യയിലും പാക്കിസ്ഥാനിലുമാണ്. വലിയ തോതിലുള്ള സ്വാധീനമാണ് ഇസ്‌ലാമിന് ഇവിടങ്ങളില് ഉണ്ടായിരുന്നത്. നൂറ്റാണ്ടുകളോളം ഇന്ത്യാ ഉപഭൂഖണ്ഡം മുസ്‌ലിംകള് ഭരിച്ചിട്ടും ഇപ്പോഴും ഹിന്ദു മതവും മറ്റ് മതങ്ങളും അവിടെ നിലനില്‍ക്കുന്നുണ്ട് എന്നത് ശ്രദ്ധേയമാണ്.\nഇന്ത്യാ ഉപഭൂഖണ്ഡത്തിലേക്കുള്ള മുസ്‌ലിംകളുടെ വരവിന് ഒരുപാട് രാഷ്ട്രീയ കാരണങ്ങളുണ്ടായിരുന്നു. ഒരിക്കല് ശ്രീലങ്കയില് വ്യാപാരത്തിലേര്‍പ്പെട്ടിരുന്ന മുസ്‌ലിം വ്യാപാരികളുടെ കപ്പല് സിന്ദില് (ഇപ്പോഴത്തെ പാക്കിസ്ഥാന്) നിന്നുള്ള കടല്‍കൊള്ളക്കാര് ആക്രമിക്കുകയും അവരുടെ പെണ്‍മക്കളെ പിടികൂടുകയും അടിമകളാക്കുകയുമുണ്ടായി. കടല്‍കൊള്ളക്കാരില് നിന്ന് പെണ്‍മക്കളെ മോചിപ്പിക്കാന് വേണ്ടിയാണ് 710ല് താഇഫ് നഗരത്തില് നിന്നുള്ള ഒരറബിയായ മുഹമ്മദ് ഇബ്‌നു ഖാസിമിന്റെ നേതൃത്വത്തില് ഒരു സംഘം മുന്നിട്ടിറങ്ങിയത്.\nഇന്ത്യയില് അന്ന് നിലനിന്നിരുന്ന വളരെ പ്രധാനപ്പെട്ട സാമൂഹ്യപ്രശ്‌നങ്ങളാണ് ഖാസിമിന്റെ മിലിട്ടറി നീക്കത്തെ വിജയകരമാക്കിയത്. ഹിന്ദു വിശ്വാസത്തില് നിന്നുടലെടുത്ത ജാതി വ്യവസ്ഥ സമൂഹത്തെ പല തട്ടുകളായി വേര്‍തിരിച്ചിരുന്നു. മേല്‍തട്ടിലുള്ളവര് സുഖജീവിതം നയിച്ചപ്പോള് താഴെത്തട്ടിലുള്ളവര്‍ക്ക് നേരിടേണ്ടി വന്നത് ദുരിതങ്ങളും പീഢനങ്ങളും നിറഞ്ഞ ജീവിതമായിരുന്നു. അത്‌പോലെ ബുദ്ധമത വിശ്വാസികളെ ഹിന്ദു രാജാക്കന്‍മാര് രാജ്യത്തിലുടനീളം മര്‍ദ്ദനത്തിന് വിധേയമാക്കിയിരുന്നു. സമത്വത്തിലധിഷ്ടിതമായ ഒരു സമൂഹത്തിന്റെ സൃഷ്ടിപ്പ് വാഗ്ദാനം ചെയ്തിരുന്ന മുസ്‌ലിം സൈന്യങ്ങളുടെ വരവിനെ ബുദ്ധന്‍മാരും താഴ്ന്ന ജാതിയില് പെട്ടവരും ചേര്‍ന്ന് സ്വീകരിക്കുകയുണ്ടായി. ഇന്ത്യയിലെ ആദ്യകാലത്തെ മുസ്‌ലിംകളധികവും താഴ്ന്ന ജാതിയില് പെട്ടവരായിരുന്നു. കാരണം മര്‍ദകമായ ഒരു സാമൂഹ്യ വ്യവസ്ഥയില് നിന്നുള്ള മോചനമാണ് ഇസ്‌ലാം വാഗ്ദാനം ചെയ്തിരുന്നത്.\nഇസ്‌ലാമിക നിയമം മുന്നോട്ട് വെക്കുന്ന മതന്യൂനപക്ഷങ്ങളുടെ സംരക്ഷണം ക്രൈസ്തവര്‍ക്കും ജൂതര്‍ക്കും മാത്രമുള്ളതല്ല എന്നാണ് സിന്ധ് പിടിച്ചടക്കിയ മുഹമ്മദ് ബിന് ഖാസിം കാണിച്ച് കൊടുത്തത്. ബുദ്ധന്‍മാര്‍ക്കും ഹിന്ദുക്കള്‍ക്കും അദ്ദേഹം മതസ്വാതന്ത്ര്യം അനുവദിച്ച് നല്‍കുകയുണ്ടായി. അവരെ ഇസ്‌ലാമിലേക്ക് പരിവര്‍ത്തനം ചെയ്യാന് ശ്രമിക്കുകയും ചെയ്തില്ല. ഒരിക്കല് മുസ്‌ലിം സൈന്യം തങ്ങളുടെ മേല് ഇസ്‌ലാം അടിച്ചേല്‍പ്പിക്കുമെന്ന ഭയം ഒരു ബുദ്ധ സമുദായം ഖാസിമിന് മുമ്പാകെ പ്രകടിപ്പിച്ചപ്പോള് അദ്ദേഹം ബുദ്ധ-ഹിന്ദു നേതാക്കന്‍മാരെ വിളിച്ച് ചേര്‍ക്കുകയും പൂര്‍ണ്ണമായ മതസ്വാതന്ത്ര്യം ഉറപ്പ് നല്‍കുകയും ചെയ്തു.\nഇനി നമുക്ക് ലേഖനത്തിന്റെ തുടക്കത്തില് ഉന്നയിച്ച ചോദ്യത്തിലേക്ക് തിരിച്ച് വരാം: ഇസ്‌ലാം വാളു കൊണ്ടാണോ പ്രചരിച്ചത്? രാഷ്ട്രീയവും മതപരവുമായ അജണ്ടകളുള്ളവര് എന്തൊക്കെ പറഞ്ഞാലും അക്രമത്തിലൂടെയല്ല ഇസ്‌ലാം പ്രചരിച്ചത് എന്നതിന് നമ്മുടെ മുമ്പില് ധാരാളം തെളിവുകളുണ്ട്. ഒരിക്കല്‍പോലും നിര്‍ബന്ധപൂര്‍വ്വം ആളുകള് ഇസ്‌ലാമിലേക്ക് പരിവര്‍ത്തനം ചെയ്യപ്പെട്ടതിന്റെ തെളിവുകള് എവിടെയും ലഭ്യമല്ല. മാത്രമല്ല, തങ്ങള് നടത്തിയ യുദ്ധങ്ങളിലുടനീളം ഇതര മതവിഭാഗങ്ങള്‍ക്ക് അവര് സംരക്ഷണം ഉറപ്പ് നല്‍കുകയും ചെയ്തിട്ടുണ്ട്. തങ്ങളുമായി യുദ്ധത്തിലേര്‍പ്പെട്ടിരുന്ന സൈന്യങ്ങള്‍ക്കും ഭരണകൂടങ്ങള്‍ക്കുമെതിരെ മാത്രമാണ് അവര് യുദ്ധം ചെയ്തത്. ചുരുക്കം ചില പ്രദേശങ്ങളിലെ ഉദാഹരണങ്ങള് മാത്രമേ ഈ ലേഖനത്തിലുള്ളതെങ്കിലും ഇസ്‌ലാമിക ചരിത്രത്തിലൂടെ കടന്ന് പോകുന്നവര്‍ക്ക് മതസഹിഷ്ണുതയുടെയും സൗഹാര്‍ദ്ദത്തിന്റെയും ചരിത്രം തന്നെയാണ് കണ്ടെടുക്കാനാവുക.\nമതസഹിഷ്ണുതയുടെ ചരിത്രത്തിലെ ആദ്യ ഉദാഹരണങ്ങളാണ് ഇവിടെ പറഞ്ഞത്. 1600ലും 1700ലുമുണ്ടായ നവോത്ഥാനത്തിന്റെ ഫലമായി രൂപം കൊണ്ട പാശ്ചാത്യ നാഗരികതയാണ് മതസഹിഷ്ണുതയും സ്വാതന്ത്ര്യവും പ്രചരിപ്പിച്ചത് എന്നാണ് പറയപ്പെടുന്നതെങ്കിലും . മാത്രമല്ല, യൂറോപ്പ്, അമേരിക്കന് ഐക്യനാടുകള്, ഇന്ത്യ എന്നിവിടങ്ങളില് മതസഹിഷ്ണുതയുടെയും സ്വാതന്ത്ര്യത്തിന്റെയും അധ്യാപനങ്ങള് പഠിപ്പിച്ചത് ഇസ്‌ലാമാണ് എന്നതാണ് യാഥാര്‍ത്ഥ്യം.


Liquor sale: Interesting factors in States and Political party stands | വാക്കുകള് വിഴുങ്ങി കോണ്‍ഗ്രസും ബിജെപിയും; അന്തംവിട്ട് ജനങ്ങള്, സ്ഥിരം ശത്രുവില്ലാതെ മദ്യം - Malayalam Oneindia\nUpdated: Sun, May 10, 2020, 16:09 [IST]\nദില്ലി: രാഷ്ട്രീയത്തില് സ്ഥരം ശത്രുവില്ല എന്നാണ് പൊതുവെ പറയാറ്. അത് നൂറ് ശതമാനം ശരിയാണുതാനും. ബിജെപിക്കൊപ്പം ഹിന്ദുത്വം പറഞ്ഞിരുന്ന ശിവസേന ഇന്ന് കോണ്‍ഗ്രസിന് കൈകൊടുത്തത് മഹാരാഷ്ട്രയില് ഭരണം കൈയ്യാളുന്നത് ഉത്തമ ഉദാഹരമാണ്. എന്നാല് രാഷ്ട്രീയത്തില് മാത്രമല്ല സ്ഥിരം ശത്രു ഇല്ലാത്തത്, മദ്യത്തിന്റെ കാര്യത്തിലും അങ്ങനെ തന്നെ എന്ന് പറയേണ്ടിവരും.\nകാരണം ഓരോ സംസ്ഥാനത്തും ഓരോ നിലപാടാണ് എല്ലാ പാര്‍ട്ടികള്‍ക്കും. ഒരു നിലപാടില് ഉറച്ചുനില്‍ക്കുന്ന ഒരു പാര്‍ട്ടിയുമില്ല രാജ്യത്ത്. ദേശീയ പാര്‍ട്ടികളായ ബിജെപിക്കും കോണ്‍ഗ്രസിനും വരെ പലയിടത്തും പല നിലപാടാണ്. രാഷ്ട്രീയ നേതാക്കളുടെ ഇരട്ടത്താപ്പിന്റെ രസകരമായ ചിത്രം ഇങ്ങനെ വിവരിക്കാം...\nരാജ്യ തലസ്ഥാനമായ ദില്ലി ഭരിക്കുന്നത് അരവിന്ദ് കെജ്രിവാളിന്റെ എഎപിയാണ്. മദ്യശാലകള് തുറക്കണമെന്നാണ് എഎപിയുടെ നയം. അവര് തുറക്കുകയും ചെയ്തു. ഇതിനെ ചൊല്ലിയുള്ള പൊല്ലാപ്പ് മറ്റൊരു വശത്തുണ്ട്. എന്നാല് ശക്തമായ എതിര്‍പ്പുമായി രംഗത്തുവന്നു ബിജെപിയും കോണ്‍ഗ്രസും. ഇ-ടോക്കണ് സമ്പ്രദായമാണ് ഒടുവില് സര്‍ക്കാര് കണ്ട വഴി.\nഉത്തര് പ്രദേശില് ഇങ്ങനെ\nഉത്തര് പ്രദേശില് ഭരണം നടത്തുന്ന യോഗി ആദിത്യനാഥിന്റെ നേതൃത്വത്തിലുള്ള ബിജെപി മദ്യശാലകള് തുറന്നു കൊടുക്കണം എന്ന നിലപാടാണ് സ്വീകരിച്ചത്. പ്രതിപക്ഷമായ കോണ്‍ഗ്രസ് ശക്തമായി പ്രതിഷേധിക്കുന്നു. പ്രസ്താവനയുമായി പ്രിയങ്ക ഗാന്ധിയും സമാജ്‌വാദി പാര്‍ട്ടിയും രംഗത്തുണ്ട്.\nപഞ്ചാബ് ഭരിക്കുന്നത് അമരീന്ദര് സിങ് നേതൃത്വം നല്‍കുന്ന കോണ്‍ഗ്രസ് സര്‍ക്കാരാണ്. മദ്യശാലകള് തുറക്കണമെന്നാണ് അവരുടെ നിലപാട്. അല്ലെങ്കില് മദ്യം വീട്ടിലെത്തിക്കാനുള്ള സൗകര്യം ഒരുക്കണമെന്നും പാര്‍ട്ടി ആവശ്യപ്പെടുന്നു. ഇവിടെ ശക്തമായ എതിര്‍പ്പ് ഉന്നയിക്കുന്നത് അരവിന്ദ് കെജ്രിവാളിന്റെ എഎപിയാണ്.\nമഹാരാഷ്ട്രയില് കാര്യങ്ങള് മറിച്ചാണ്. ശിവസേന-എന്‍പിസി-കോണ്‍ഗ്രസ് സഖ്യമാണ് ഭരിക്കുന്നത്. മുഖ്യമന്ത്രി ശിവസേനാ നേതാവ് ഉദ്ധവ് താക്കറെ. മദ്യശാലകള് തുറക്കണമെന്നാണ് സര്‍ക്കാര് നിലപാട്. എന്നാല് ഒരിക്കലും തുറക്കരുതെന്ന് ബിജെപി ആവശ്യപ്പെടുന്നു. യുപിയിലെ ബിജെപിയല്ല മഹാരാഷ്ട്രയിലെ ബിജെപി!!\nദക്ഷിണേന്ത്യയിലേക്ക് വന്നാല് അതിനേക്കാള് രസകരമാണ് കാര്യങ്ങള്. മദ്യശാലകള് തുറക്കണമെന്ന് തമിഴ്‌നാട് സര്‍ക്കാര് പറയുന്നു. എടപ്പാടി പളനിസ്വാമിയുടെ അണ്ണാ ഡിഎംകെയാണ് ഇവിടെ ഭരണത്തില്. എന്നാല് തുറക്കരുതെന്നും തുറന്നാല് കൊറോണ വ്യാപിക്കുമെന്നും എംകെ സ്റ്റാലിന്റെ ഡിഎംകെയും കോണ്‍ഗ്രസും പറയുന്നു.\nപോണ്ടിച്ചേരിയില് നിലപാട് മാറ്റി\nപോണ്ടിച്ചേരി ഭരിക്കുന്ന കോണ്‍ഗ്രസ് മദ്യശാലകള് തുറക്കണമെന്ന നിലപാടാണ് സ്വീകരിച്ചിട്ടുള്ളത്. പക്ഷേ തുറക്കരുതെന്ന് എടപ്പാടി പളനിസ്വാമിയുടെ അണ്ണാ ഡിഎംകെ പറയുന്നു. തമിഴ്‌നാട്ടില് നിന്ന് ഏറെ അകലയല്ല പോണ്ടിച്ചേരി. പക്ഷേ, നിലപാട് വളരെ വ്യത്യാസമുണ്ട്.\nകര്‍ണാടകയിലും ഏറെ രസകരമാണ് കാര്യങ്ങള്. യെഡിയൂരപ്പയുടെ നേതൃത്വത്തിലുള്ള ബിജെപി സര്‍ക്കാര് മദ്യശാലകള് തുറക്കണമെന്നാണ് ആവശ്യപ്പെട്ടത്. പറ്റില്ലെന്ന് കോണ്‍ഗ്രസും. കാര്യങ്ങള് വളരെ വ്യക്തമാണ്. എല്ലാ സര്‍ക്കാരിനും വേണ്ടത് പണമാണ്. പ്രധാന വരുമാന മാര്‍ഗം മദ്യവും. പിന്നെ ഭരിക്കുന്നവരുടെ നിലപാടും പ്രതിപക്ഷത്തിന്റെ നിലപാടും വ്യത്യസ്തമാകുമെന്ന കാര്യത്തില് തര്‍ക്കമില്ല.\nകേരളത്തില് മദ്യശാല അടക്കുന്നതിന് സര്‍ക്കാര് താമസം കാണിച്ചിരുന്നു. സാഹചര്യം വഷളായപ്പോള് അടച്ചു. മൂന്നാംഘട്ട ലോക്ക് ഡൗണ് കഴിഞ്ഞിട്ട് തുറക്കുന്ന കാര്യത്തില് തീരുമാനം എടുത്താല് മതിയെന്നാണ് പുതിയ തീരുമാനം. മദ്യശാലകള് ഇപ്പോള് തുറന്നാല് പ്രതിരോധ പ്രവര്‍ത്തനങ്ങള് അവതാളത്തിലാകുമെന്ന് കോണ്‍ഗ്രസ് അഭിപ്രായപ്പെടുന്നു.\nകേന്ദ്രം നല്‍കിയ നിര്‍ദേശം\nസാമൂഹിക അകലം പാലിച്ച് തുറക്കാമെന്നാണ് കേന്ദ്രം നല്‍കിയിരിക്കുന്ന നിര്‍ദേശം. എന്നാല് എല്ലാ സംസ്ഥാനങ്ങളുടെയും പ്രധാന വരുമാനമാര്‍ഗമാണ് മദ്യം. ഓണ്‍ലൈന് ആയിട്ടാണേലും മദ്യം വിറ്റ് വരുമാനം ഖജനാവിലെത്തണമെന്നാണ് എല്ലാ സംസ്ഥാന സര്‍ക്കാരുകളുടെയും നിലപാട്.\nവിഷയം സുപ്രീംകോടതിയുടെ പരിഗണനക്കെത്തി. ആളുകള് ഒരുമിക്കുന്നത് രോഗ വ്യാപനത്തിന് കാരണമാകും. എന്നാല് മദ്യം വില്‍ക്കാതിരിക്കാനും പറ്റില്ല. ഈ സാഹചര്യത്തില് മദ്യഷോപ്പുകള് തുറക്കാതെ മദ്യം വിറ്റു കൂടെ എന്നാണ് സുപ്രീംകോടതിയുടെ നിര്‍ദേശം. ഹോം ഡെലിവറിയാണ് കോടതി പറയുന്ന പോംവഴി.\nപല സംസ്ഥാനങ്ങളും ഹോം ഡെലിവറി മദ്യം ആരംഭിച്ചുകഴിഞ്ഞു. മദ്യത്തിന് നികുതി വര്‍ധിപ്പിച്ച് വില്‍പ്പന നടത്താനും തീരുമാനിച്ചു. എങ്ങനെ ആണേലും മദ്യം കിട്ടിയാല് മതി എന്നാണ് മദ്യപരുടെ നിലപാട്. ലോക്ക് ഡൗണില് ഇളവ് വരുത്തി മദ്യവില്‍പ്പനക്ക് തുടക്കമിട്ടപ്പോള് പലയിടത്തും പടക്കം പൊട്ടിച്ചായിരുന്നു ആഘോഷം.\nliquor congress bjp aiadmk cpm politics\nLiquor sale: Interesting factors in States and Political party stands


കച്ച് മയക്കുമരുന്ന് കടത്തുകേന്ദ്രം; അഞ്ച് വര്‍ഷത്തിനിടെ പിടികൂടിയത് 6000 കിലോഗ്രാം മയക്കുമരുന്ന് - Janayugom Online\nകച്ച് മയക്കുമരുന്ന് കടത്തുകേന്ദ്രം; അഞ്ച് വര്‍ഷത്തിനിടെ പിടികൂടിയത് 6000 കിലോഗ്രാം മയക്കുമരുന്ന്\nഅഞ്ച് വര്‍ഷത്തിനിടയില് ഗുജറാത്തിലെ കച്ച് തീരത്തുനിന്ന് മാത്രം പിടിച്ചെടുത്തത് 6000 കിലോഗ്രാമിലധികം മയക്കുമരുന്ന്.\nവിപണിയില് 37,580 കോടി വിലവരുന്ന മയക്കുമരുന്നാണ് ഇക്കാലയളവില് പിടിച്ചെടുത്തത്. ഈ മാസം ഗാന്ധിഗ്രാമില് നിന്നും ഗുജറാത്ത് ഭീകരവിരുദ്ധ സ്ക്വാഡും (എടിഎസ്) ഡയറക്ടറേറ്റ് ഓഫ് റവന്യു (ഡിആര്‍ഐ) ഇന്റലിജന്‍സും പിടിച്ചെടുത്ത 5000 കോടിയുടെ മയക്കുമരുന്നും ഇന്ന് പിടികൂടിയ 1439 കോടിയുടെ മയക്കുമരുന്നും ഉള്‍പ്പെടുന്നു.\nഇന്ത്യന് കോസ്റ്റ് ഗാര്‍ഡും എടിഎസും സംയുക്തമായി നടത്തിയ പരിശോധനയില് ഇന്നലെ 280 കോടി രൂപ വിപണിമൂല്യമുള്ള 50 കിലോ ഹെറോയിനുമായി പാക് ബോട്ടും പിടികൂടിയിരുന്നു. 2018 മുതല് ഇതുവരെ 5,310 കിലോഗ്രാം ഹെറോയിനാണ് കച്ചില് നിന്നും മാത്രം പിടിച്ചെടുത്തത്. കൂടാതെ മറ്റ് മയക്കുമരുന്നുകളും കണ്ടെെടുത്തിട്ടുണ്ട്.\nഇന്ന് കാണ്ട്‌ല തുറമുഖത്ത് എത്തിയ 17 കണ്ടെയ്നറുകളില് നിന്നായി 205.6 കിലോ ഹെറോയിനാണ് പിടികൂടിയത്. കണ്ടെയ്‌നര് ഇറക്കുമതി ചെയ്ത കമ്പനിയുടെ ഉടമയെ ഡിആര്‍ഐ അറസ്റ്റ് ചെയ്തു. കഴിഞ്ഞ ആഴ്ച കാണ്ട്‌ല തുറമുഖത്തു നിന്നും 1600 കോടി മൂല്യം വരുന്ന 260 കിലോഗ്രാം ഹെറോയിന് പിടിച്ചെടുത്തിരുന്നു.\nജിപ്സം പൗഡര് എന്ന വ്യാജേന കടത്താന് ശ്രമിച്ച 300 കിലോ ഹെറോയിന് ആണ് ഗാന്ധിഗ്രാമില് നിന്നും പിടിച്ചെടുത്തത്. ജനുവരിയില് മത്സ്യബന്ധനബോട്ടില് നിന്ന് അഞ്ച് പാക് പൗരന്മാര്‍ക്കൊപ്പം 35 കിലോ ഹെറോയിന് പിടികൂടിയിരുന്നു.\nകഴിഞ്ഞ വര്‍ഷം സെപ്റ്റംബറിലാണ് ഗുജറാത്തില് രാജ്യത്തെ ഏറ്റവും വലിയ ലഹരിവേട്ട നടന്നത്. മുന്ദ്ര തുറമുഖത്തുനിന്നും 21,000 കോടി മൂല്യം വരുന്ന 2998 കിലോഗ്രാം ഹെറോയിന് ആണ് അന്ന് ഡിആര്‍ഐ പിടിച്ചെടുത്തത്. ഇതേവര്‍ഷം ഏപ്രിലില് 30 കിലോ ഹെറോയിനുമായി എത്തിയ പാക്ബോട്ടും പിടിച്ചെടുത്തിരുന്നു.\n2019 മാര്‍ച്ചില് 100 കിലോയുമായി ഒമ്പത് ഇറാനിയന് പൗരന്മാര് ഇന്ത്യന് സമുദ്രാതിര്‍ത്തിയിലെത്തിയിരുന്നു. ഹെറോയിന് കടലിലേക്ക് എറിഞ്ഞ പ്രതികള് പിന്നീട് ബോട്ട് അഗ്നിക്കിരയാക്കുകയും ചെയ്തു. 2018 ഓഗസ്റ്റില് അഞ്ച് പാക്കറ്റുകളിലായി ഹെറോയിനുമായി ജം സലായയില് നിന്നെത്തിയ രണ്ട് പേരെ പിടികൂടിയിരുന്നു. പാകിസ്ഥാനില് നിന്നെത്തിച്ച 100 കിലോ ഹെറോയിനാണ് അന്ന് പിടിച്ചെടുത്തത്.\nEnglish Summary:Kutch drug trafficking center


വഴിക്കാഴ്ചകള്..: ബോധി വൃക്ഷം എന്നെ വിളിച്ചു . വരൂ- 2\nPosted by Dr Kaladharan TP at 9:26 PM\nകലാധരന്.ടി.പി. July 23, 2011 at 3:58 AM\nഓരോ ഫോട്ടോയും ക്ലിക്ക് ചെയ്‌താല് കൂടുതല് വലുതായി ഗയ ക്കാഴ്ചകള് കാണാം .അനുഭവം കൂട്ടാം.\nഷിബു തോവാള July 23, 2011 at 10:44 PM\nകലാധരൻ സാർ...വിവരണം നന്നായിരിക്കുന്നു...പക്ഷെ ഫോണ്ടിന്റെ പ്രശ്നമാണെന്ന് തോന്നുന്നു,വായിക്കാൻ അല്പം ബുദ്ധിമുട്ട് അനുഭവപ്പെടുന്നുണ്ട്\nbindu v.s July 23, 2011 at 11:48 PM\nധ്യാന വിശ്രാന്തിയില് .. നീലയുടെ സാന്നിധ്യം എനിക്കും അര്‍ക്ക പൂര്‍ണ്ണിമ .\nഒരു യാത്രികന് July 24, 2011 at 3:46 AM\nസാഞ്ചിയിലും സാരനാഥിലും ഒക്കെ ഞാന് കുഞ്ഞു നാളില് പോയിട്ടുണ്ടെന്ന് അമ്മ പറഞ്ഞിട്ടുണ്ട്, എനിക്കോര്‍മയില്ല. യാത്രകളോടുള്ള ഒടുങ്ങാത്ത ദാഹം അന്നേ തുടങ്ങിയതാവാം.\nഒരു പാടിഷ്ടമായി ഈ കുറിപ്പ്.........സസ്നേഹം


മരിയ ദി ഗ്രേറ്റ്!, ചരിത്രത്തിലാദ്യമായി പിഎസ്ജി ഫൈനലില്\nചാമ്പ്യന്‍സ് ലീഗ് സെമിയിയില് തകര്‍പ്പന് ജയം സ്വന്തമാക്കി ഫ്രഞ്ച് ചാമ്പ്യന്‍മാരായ പാരീസ് സെന്റ് ജെര്‍മ്മന് ഫൈനലില്‍യ ലെപ്‌സിഗിനെ എതിരില്ലാത്ത മൂന്ന് ഗോളിന് തകര്‍ത്താണ് ലിസ്ബണില് നടന്ന മത്സരത്തില് പിഎസ്ജിയി ഇതാദ്യമായി ഫൈനലിലേക്ക് മാര്‍ച്ച് ചെയ്തത്.\nപിഎസ്ജിയ്ക്കായി അര്‍ജന്റീനന് താരം എയ്ഞ്ചല് ഡി മരിയ കാഴ്ച്ചവെച്ച തകര്‍പ്പന് പ്രകടനമാണ് അട്ടിമറി വീരന്മാരായ ലെപ്‌സിഗിനെ തോല്‍പിക്കാന് അവര്‍ക്ക് കരുത്തായത്. ഒരു ഗോളും രണ്ട് അസിസ്റ്റുമാണ് നിറഞ്ഞുകളിച്ച അര്‍ജന്റീനന് താരം പിഎസ്ജിയ്ക്കായി സംഭാവന നല്‍കിയത്.\n13ാം മിനിറ്റിലാണ് പിഎസ്ജി ആദ്യ ഗോള് നേടിയത്. ഡി മരിയ നല്‍കിയ ക്രോസില് ഹെഡറിലൂടെ മര്‍ക്കിനസ് ആയിരുന്നു പി എസ് ജിയെ മുന്നിലെത്തിച്ചത്. 42ാം മിനിറ്റില് പിഎസ്ജിയ രണ്ടാം ഗോള് സ്വന്തമാക്കി. ഗോളിയുടെ പിഴവ് മുതലെടുത്ത് ഡി മരിയ ആയിരുന്നു പിഎസ്ജിയെ ഇത്തവണ മുന്നിലെത്തിച്ചത്.\n56ാം മിനിറ്റില് ബെര്‍ണാട് പിഎസ്ജിയ്ക്കായി വീണ്ടും ഗോള് വലകുലുക്കി. ഡി മരിയയായിരുന്നു ഇത്തവണയും ക്രോസിലൂടൈ ഗോളിലേക്ക് വഴിതുറന്നത്. നാളെ നടക്കുന്ന ബയേണും ലിയോണും തമ്മിലുള്ള മത്സരത്തിലെ വിജയികളെ ആകും പി എസ് ജി ഫൈനലില് നേരിടുക.\nആ ഗോളാഘോഷം ഒരു മധുരപ്രതികാരമായിരുന്നു, പ്രശാന്ത് ഇനി കേരള എംബപ്പേ\nപൊസിഷനിംഗും പാസിംഗും ഞെട്ടിച്ചു, ഈ അടുത്തകാലത്തൊന്നും ബ്ലാസ്റ്റേഴ്‌സ് ഇങ്ങനെ കളിച്ചിട്ടില്ലെന്ന് വിജയന്\nബ്ലാസ്റ്റേഴ്സ് ചുഴലിയില് മൂക്കുകുത്തി വീണ് ഒഡീഷ, ഒടുവില് ആദ്യ ജയം


ഗ്രീസിലെ കമ്മ്യൂണിസ്റ്റ് കവി - Sayahna\nഗ്രീസിന്റെ വടക്കുകിഴക്കേ ഭാഗത്തുള്ള പട്ടണമാണു് സാലോനിക്ക. കമ്മ്യൂണിസത്തില് വിശ്വസിക്കുന്ന തൊഴിലാളികളുടെ സങ്കേതമായ ആ നഗരത്തില് 1936 മേയ് മാസത്തില് പണിമുടക്കുണ്ടായി. പുകയില ഫാക്ടറികളിലെ തൊഴിലാളികള് അധാര്‍മ്മികമായ വേതനവ്യവസ്ഥയില് പ്രതിഷേധിച്ചുകൊണ്ടു നടത്തിയ പണിമുടക്കായിരുന്നു അതു്. സര്‍ക്കാര് പോലീസിനെ വിളിച്ചു. അവര് തൊഴിലാളികളുടെ നേര്‍ക്കു് വെടിവച്ചപ്പോള് പത്തു പേര് മരിക്കുകയും അനേകം പേര്‍ക്കു മുറിവേല്‍ക്കുകയും ചെയ്തു. അടുത്ത ദിവസത്തെ ദിനപ്പത്രങ്ങളില് വന്ന പടം എല്ലാവരേയും ദുഃഖിപ്പിക്കുന്നതായിരുന്നു. കറുത്ത വസ്ത്രം ധരിച്ച ഒരമ്മ റോഡില് മരിച്ചുകിടക്കുന്ന മകനെ നോക്കി കണ്ണീര് പൊഴിക്കുന്നു. ആ ചിത്രം ഗ്രീസിലെ മഹാനായ കവി യാനീസ് റീറ്റ്സോസിന്റെ ഭാവനയെ ഉദ്ദീപിപ്പിച്ചു. ഉജ്ജ്വലമായ ആ ഭാവനയുടെ സന്തതിയായി ആവിര്‍ഭവിച്ച ‘എപ്പിറ്റാഫിയോസ്’ എന്ന കാവ്യം ഗ്രീസിലെ ജനതയെ മാത്രമല്ല ലോകജനതയെയാകെ ഇന്നും കോരിത്തരിപ്പിക്കുന്നു. ദുഃഖവെള്ളീയാഴ്ചതോറും ഗ്രീക്കു് ഓര്‍തഡോക്സ് പള്ളികളില് പാടുന്ന വിഷാദഗാനത്തെയാണു് ‘എപ്പിറ്റാഫിയോസ്’ എന്നു പറയുന്നതു്. യേശുവിന്റെ കുരിശാരോഹണത്തോടും ഉയിര്‍ത്തെഴുന്നേല്പിനോടും ബന്ധപ്പെടുത്തിക്കൊണ്ടു് രചിക്കപ്പെട്ട ഈ കാവ്യത്തില് അധാര്‍മികത്വം ഒഴിവാക്കപ്പെടും എന്ന പ്രത്യാശ കവി പ്രകടിപ്പിക്കുന്നു. A day in May you left meaday in May I lost you. [മേയ് മാസത്തിലെ ഒരു ദിനത്തില് നീ എന്നെ വിട്ടുപോയി; മേയ്‌മാസത്തിലെ ഒരു ദിനത്തില് നീ എനിക്കു നഷ്ടപ്പെട്ടു] എന്നു ആദ്യം വിലപിക്കുന്ന അമ്മ ഒടുവില് “My son, I’m off to join your comrades and add my wrath to theirs; I’ve taken up your gun; sleep now, sleep my son” (എന്റെ മകനേ, ഞാന് നിന്റെ സഖാക്കളോടു ചേരാന് പോകുന്നു. അവരുടെ ക്രോധത്തില് എന്റെ ക്രോധവും കൂട്ടിച്ചേര്‍ക്കാന് പോകുന്നു. ഞാന് നിന്റെ തോക്കെടുത്തുകഴിഞ്ഞു. ഇപ്പോള് ഉറങ്ങൂ, എന്റെ മകനെ ഉറങ്ങൂ) എന്നു് പ്രഖ്യാപനം നിര്‍വ്വഹിച്ചു് ധീരവനിതയായി മാറുന്നു. 1936-ലാണു് റീറ്റ്സോസ് ഈ കാവ്യം പ്രസിദ്ധപ്പെടുത്തിയതു്. ആ വര്‍ഷം തന്നെ യോയാന്നീസ് മെറ്റാക്സാസ് (Joannis Metaxas) ഗ്രീസിലെ ഡിക്ടേറ്റര് ആയി. അയാളുടെ ആജ്ഞയനുസരിച്ചു് പല സാഹിത്യകാരന്മാരുടേയും ഗ്രന്ഥങ്ങള് സൂസ്ദേവാലയത്തിന്റെ മുന്‍പിലിട്ടു് തീകത്തിച്ചു. അക്കൂട്ടത്തില് റീറ്റ്സോസിന്റെ കാവ്യവും അഗ്നിക്കിരയായി. ഇരുപതു വര്‍ഷം കഴിഞ്ഞു് വിശ്വവിഖ്യാതനായ ഗ്രീക്ക് ഗാനരചയിതാവു് തിയോഡോറാക്കീസ് ഈ കാവ്യം ഗാനമാക്കി ബഹുജനത്തിന്റെ മുന്‍പില് അവതരിപ്പിച്ചു. അദ്ദേഹം സാമാന്യജനതയ്ക്കിഷ്ടമായ ‘ബൗസൗക്കി’ എന്ന ഗാനോപകരണമാണ് അതിലേക്കു് ഉപയോഗിച്ചതു്. താളവും അവര്‍ക്കു് ഇഷ്ടമായതുതന്നെ. അതിന്റെ ഫലമായി റീറ്റ്സോസിന്റെ കാവ്യം ഗ്രീസിലെ എല്ലാ ജനവിഭാഗങ്ങൾക്കിടയിലും ആരാധ്യമായി ഭവിച്ചു.\nമെറ്റാക്സാസിന്റെ ഡിക്ടേറ്റര് ഷിപ്പ് 1936മുതല് 1940 വരെ ഉണ്ടായിരുന്നു. 1940-ല് ഇറ്റലി ഗ്രീസിനെ ആക്രമിച്ചു. ആ ആക്രമണത്തെ തടഞ്ഞുനിര്‍ത്താന് ഗ്രീസിനു കഴിഞ്ഞെങ്കിലും 1941-ല് ഉണ്ടായ ജര്‍മ്മന് ആക്രമണത്തില് അതു പരാജയപ്പെട്ടു. 1944 ല് ജര്‍മ്മന് സൈന്യം ഗ്രീസില്‍നിന്നു പിന്‍വാങ്ങി. പക്ഷേ ബ്രിട്ടീഷ് സൈന്യം ഗ്രീസ് കൈവശപ്പെടുത്തുകയും അപ്പോഴുണ്ടായ ആഭ്യന്തരസമരത്തില് രാജപക്ഷത്തുള്ളവരെ സഹായിക്കുകയും ചെയ്തു. 1946-ല് ഒരു ജനഹിത പരിശോധന നടന്നു. അപ്പോള് മെറ്റാക്സാസിന്റെ ഡിക്‍ടേറ്റര് ഷിപ്പ് നടക്കുന്ന കാലത്തു രാജാവായിരുന്ന ജോര്‍ജ് രണ്ടാമന് അധികാരത്തില് വന്നു. 1947-ല് അദ്ദേഹം മരിച്ചു. ജോര്‍ജിന്റെ അനുജന് പോള് ഗ്രീസിലെ രാജാവായി. 1967 ഏപ്രിലില് രക്തച്ചൊരിച്ചില് കൂടാതെയുള്ള വിപ്ലവത്തിലൂടെ സൈന്യം അധികാരം പിടിച്ചെടുത്തു. രാജാവായിരുന്ന കോണ്‍സ്റ്റെന്‍ററില് ഗ്രീസില്‍നിന്നു പലായനം ചെയ്തു. 1973-ല് കേണല് ജോര്‍ജ് പപാഡൊ പൗലോസ് പ്രസിഡന്റായി. കേണലിന്റെ ഭരണം ദുര്‍ഭരണമായിരുന്നു. അയാള് ഇടതുപക്ഷചിന്താഗതിക്കാരെയാകെ കാരാഗൃഹത്തിലാക്കി. തിയോഡൊറാക്കീസും അന്നു ജയിലില്‍പോയി.\nതിയോഡൊറാക്കീസിനെക്കാള് കൂടുതല് കാലം റീറ്റ്സോസിനു ജയിലില് കഴിയേണ്ടിവന്നു. 1948-ല് സര്‍ക്കാര് അദ്ദേഹത്തെ അറസ്റ്റ് ചെയ്തു് ലെമനോസില് പാര്‍പ്പിച്ചു. ശാരീരികവും മാനസികവുമായ പീഡനങ്ങള്‍ക്കു് ആ മഹാ കവി വിധേയനായി. ഇടയ്ക്കു് അനാരോഗ്യത്തിന്റെ പേരില് അദ്ദേഹത്തെ വിട്ടെങ്കിലും 1951-ല് വീണ്ടും അവര് അദ്ദേഹത്തെ ബന്ധനസ്ഥനാക്കി. ഒരു കൊല്ലം കഴിഞ്ഞ് മോചനം നേടിയ റീറ്റസോസ് 1967-ല് അറസ്റ്റ് ചെയ്യപ്പെട്ടു. വിപ്ലവം നടന്ന ആ ദിവസം തന്നെയായിരുന്നു അറസ്റ്റ്. അദ്ദേഹത്തിന്റെ കൃതികളെല്ലാം ഗവണ്‍മെന്റ് നിരോധിച്ചു. പല കോണ്‍സെന്‍ട്രേഷന് ക്യാമ്പുകളില് അദ്ദേഹത്തിനു കഴിഞ്ഞുകൂടേണ്ടതായി വന്നു. ഒരു മഹാകവിയെ ഇങ്ങനെ പീഡിപ്പിക്കുന്നതു കണ്ടപ്പോള് പാശ്ചാത്യദേശത്തെ ധിഷണാശാലികള് പ്രതിഷേധിച്ചു. ആ പ്രതിഷേധസ്വരം അവഗണിക്കാന് വയ്യാതെ സര്‍ക്കാര് റീറ്റ്സോസിനെ മോചിപ്പിക്കുകയാണുണ്ടായതു്.\nഈ വിധത്തില് മര്‍ദ്ദനമനുഭവിക്കേണ്ടിവന്നിട്ടും റീറ്റ്സോസിന്റെ അന്തര്‍വീര്യം കെട്ടടങ്ങിയില്ല. അദ്ദേഹത്തിന്റെ പ്രതിഭയ്ക്കു് മങ്ങലേറ്റില്ല. 1948-ല് ജയിലില് പോകുന്നതിനു മുന്‍പു് അദ്ദേഹമെഴുതിയ Romiosyne എന്ന ഉജ്ജ്വലമായ കാവ്യം 1954-ല് മാത്രമേ പ്രസിദ്ധപ്പെടുത്താന് കഴിഞ്ഞുള്ളു. 1966-ല് അതു് പുനഃപ്രകാശനം ചെയ്തു. തിയോഡൊറാക്കീസ് ആ കാവ്യവും സംഗീതമാക്കി അവതരിപ്പിക്കാന് ശ്രമിച്ചെങ്കിലും 1967-ലെ ‘വിപ്ലവസര്‍ക്കാര്’ അതു തടഞ്ഞു. അവര് തിയോഡൊറാക്കീസിന്റെയും റീറ്റു്സോസിന്റേയും എല്ലാ കലാപ്രവര്‍ത്തനങ്ങളെയും നിരോധിച്ചു. ഗ്രീക്കു് ജനതയുടെ പ്രതിരോധ ശക്തിയെ വാഴ്ത്തുന്ന കാവ്യമാണ് Romiosyne. ആ പ്രതിരോധശക്തി ഗ്രീസിലെ ഭൂവിഭാഗങ്ങള്‍ക്കുപോലുമുണ്ടെന്നു് റീറ്റ്സോസ് ഈ കാവ്യത്തിലൂടെ പ്രഖ്യാപിക്കുന്നു. കാവ്യം തുടങ്ങുന്നു:\nThese trees cannot be accommodated beneathalesser sky;\nThese stones are not content beneath an alien heel\nThese faces cannot be accommodated except beneath the sun.\nThese hearts are not content with anything short of justice.\nThis landscape is as merciless as silence;\nIt hugs the scorching stones against its body\nAnd presses in its light the orphaned olive–trees and vines\nIts teeth are clenched. No water here.\n[The Penguin book of Socialist Verse Page 312]\nഗ്രീസിലെ വൃക്ഷങ്ങളെ വിശാലത കുറഞ്ഞ ഒരന്തരീക്ഷത്തില് യോജിപ്പിക്കാന് കഴിയുകയില്ലെന്നും വൈദേശികമായ പാദുകാമൂലത്തിന്റെ ആഘാതമേല്ക്കുന്നതില് അവിടുത്തെ കല്ലുകള്‍ക്കു് തൃപ്തിയില്ലെന്നും, സൂര്യനുതാഴെയല്ലാതെ മുഖങ്ങളെ പ്രത്യക്ഷമാക്കാന് കഴിയുകയില്ലെന്നുമാണ് റീറ്റ്സോസ് പറയുന്നതു്. ധര്‍മ്മചിന്ത മാത്രമേ അവരുടെ ഹൃദയങ്ങൾക്കുവേണ്ടു. ആ ഭൂവിഭാഗം നിശ്ശബ്ദതപോലെ കാരുണ്യരഹിതം. പൊള്ളുന്ന കല്ലുകളെ അത് ശരീരത്തിലേക്കു ചേര്‍ത്തുവയ്ക്കുന്നു. അനാഥങ്ങളായ ഒലീവ് വൃക്ഷങ്ങളേയും മുന്തിരിവള്ളികളേയും അതു് അതിന്റെ പ്രകാശത്തോടു ചേര്‍ക്കുന്നു. അതിന്റെ പല്ലുകള് അന്യോന്യം ചേര്‍ക്കപ്പെട്ടിരിക്കുന്നു. ഇവിടെ ജലമില്ല.\nഗ്രീസിലെ ജനതക്കുള്ള ദാര്‍ഢ്യവും സ്ഥൈര്യവും വിപ്ലവവീര്യവും അവിടത്തെ ചരാചരങ്ങള്‍ക്കൊക്കെ ഉണ്ടെന്നു് ധ്വന്യാത്മകമായി ആവിഷ്കരിക്കുന്ന ഈ ദീര്‍ഘകാവ്യത്തിന്റെ ചാരുതയും ശക്തിയും വായിച്ചുതന്നെ ഗ്രഹിക്കേണ്ടതാണ്. ഇംഗ്ലീഷ് തര്‍ജ്ജമയ്ക്ക് ഇത്ര ശക്തിയുണ്ടെങ്കില് മൂലകൃതിക്കു എത്ര ശക്തിയുണ്ടായിരിക്കും.\nമുസോളിനിയുടേയും ഹിറ്റ്ലറുടേയും സൈന്യങ്ങളെ നേരിട്ട ഗ്രീസിലെ വീരയോദ്ധാക്കളെ റീറ്റ്സോസ് കാവ്യത്തില് കൊണ്ടുവരുന്നതിന്റെ സവിശേഷത നോക്കുക:\nThey have treated Death to wine served\nin the skull bones of their grandpas,\nAnd they have met with Dienes\non those same threshing-floors\nAnd sat themselves to feast there,\nSlicing their anguish in two just as they\nbroke their barley-loaves across their knees.\nപിതാമഹന്മാരുടെ തലയോടുകളില് മുന്തിരിച്ചാറു് ഒഴിച്ചു് മരണത്തെ സല്‍ക്കരിക്കുന്ന ഗ്രീക്കുയോദ്ധാക്കള്; മധ്യകാലയോദ്ധാവായ ഡൈജിനീസിനെ കണ്ടവരാണു് അവര്. ബാര്‍ലി കൊണ്ടുണ്ടാക്കിയ റൊട്ടി മുട്ടകളില് തട്ടി രണ്ടായി പകുത്തെടുക്കുന്നതുപോലെ തീവ്രവേദനയെ പങ്കുവച്ചവരാണു് അവര്. ഈ കാവ്യത്തിലെ ചില ഭാഗങ്ങള് അന്യാദൃശസൗന്ദര്യം ആവഹിക്കുന്നവയാണ്. പ്രകൃതിയുടെ സ്ഥൈര്യത്തോടു ബന്ധപ്പെട്ടു കൊണ്ടു യുദ്ധം ചെയ്യാന് കവി ഗ്രീസിലെ ഭടന്മാരെ ആഹ്വാനം ചെയ്യുന്നതു കേട്ടാലും:\nThe evening star rolls your soul between\nhis fingers likeacigarette\nThat’s how left hand in the starlight\nAnd holding your rifle in your\nright as you would hold your girl\nRemember that the sky has not forgotten you,\nwhen you take his tattered letter from your pocket\nAnd unfold the moonlight with your burnt\nfingers and read of manliness and glory.\nഇതുവരെ ഉദ്ധരിച്ച കാവ്യഭാഗങ്ങളില്‍നിന്നു് ഒരു കാര്യം വുക്തമാകുന്നു. റീറ്റ്സോസിന്റെ അലങ്കാരങ്ങള്‍ക്കു് അന്യാദൃശസ്വഭാവമുണ്ടു്. അദ്ദേഹത്തിന്റെ ഭാവന ചിത്രസംബന്ധിയാണു് (pictorial) അതേ സമയം ചരിത്രപരവും. നാല്പതിലധികം കാവ്യഗ്രന്ഥങ്ങള് പ്രസാധനം ചെയ്ത ബഹുഫലോത്പാദകനായ കവി എന്ന പേരു നേടിയ ആളാണു് റീറ്റ്സോസ്. എന്റെ മുന്‍പിലുള്ളതു് ഏതാനും കവിതകള് മാത്രം. ഗ്രീക്ക് സാഹിത്യത്തെക്കുറിച്ചും റീറ്റ്സോസിനെക്കുറിച്ചും എനിക്കുള്ള അറിവു പരിമിതമാണു്. അതുകൊണ്ടു് ഈ ലേഖനം ഉപരിപ്ളവസ്വഭാവം ആവഹിക്കുന്നുവെന്നു് ആരെങ്കിലും പറഞ്ഞാല് എനിക്കു പരിഭവമില്ല. എങ്കിലും ഈ മഹാകവിയുടെ കാവ്യങ്ങള് എനിക്കു ധന്യങ്ങളായ ചില മുഹൂര്‍ത്തങ്ങള് പ്രദാനം ചെയ്തതുകൊണ്ടു് ഞാന് എഴുതിപ്പോവുകയാണു്. വായനക്കാര് റീറ്റ്സോസിന്റെ കാവ്യങ്ങള് വായിച്ചുനോക്കുമെന്നുള്ള പ്രത്യാശയോടുകൂടി, ഇതാ ഒരു ചിത്രം.\nA glass wall. three naked girls sit behind it. A man\nclimbs up the stairs. His bare soles\nwith red soil. So\nthe glass wall craking up vertically\nസ്ഫടികഭിത്തി. നഗ്നരായ മൂന്നു പെണ്‍കുട്ടികള് അതിനു പിറകിലിരിക്കുന്നു. ഒരാള് കോണിപ്പടി കയറുന്നു. ചുവന്ന മണ്ണുകൊണ്ടു പാംസൂലങ്ങളായ, അനാവൃതങ്ങളായ, അയാളുടെ പാദതലങ്ങള് ഒന്നിനുശേഷം ഒന്നായി ലയാത്മകമായി കാണപ്പെടുന്നു. പൊടുന്നനവേ നിശ്ശബ്ദമായ, അദൂരദര്‍ശിയായ അതിദ്യുതി പൂന്തോട്ടത്തെയാകെ ആവരണം ചെയ്യുന്നു. സ്ഫടികഭിത്തി ലംബരൂപമായിപൊട്ടുന്നതു നിങ്ങള് കേള്‍ക്കുന്നു; അദൃശ്യമായ,നിഗൂഢമായ വലിയ വജ്രംകൊണ്ടു കീറിയതു പോലെ.\nറീറ്റ്സോസിന്റെ കാവ്യങ്ങള് പ്രത്യക്ഷത്തില് ലളിതങ്ങളാണു്. അസങ്കീര്‍ണങ്ങളാണു്; പക്ഷേ അവയ്ക്കു പിറകില് സങ്കീര്‍ണതയുണ്ടു്. ലാളിത്യമില്ലായ്മയുണ്ടു്. റിയലിസത്തിന്റെ ടെക്‌നിക്കാണു് അദ്ദേഹം പ്രയോഗിക്കുന്നതു്. ചിലപ്പോള് അതു സര്‍റിയലിസ്റ്റുമാകും. ഉദാഹരണത്തിനു് ’ബാര്‍ബര്‍ഷോപ്പ്’ എന്ന കവിത:\nചപ്പും ചവറും കൂടിക്കിടക്കുന്നിടത്തു് അവര്\nഒരു മുറിയൊരുക്കി; ചുടുകല്ലു കൊണ്ടും\nജനലുകളില് കാര്‍ഡ്ബോര്‍ഡുകൊണ്ടും. അവര്\n“ബാര്‍ബര്‍ഷോപ്പ്” എന്നായിരുന്നു അതു്.\nഎല്ലാ ശനിയാഴ്ചയും വൈകുമ്പോള്,\nസന്ധ്യയോടു് അടുപ്പിച്ചു്, ആ നീല ശോഭയാര്‍ന്ന\nപകുതി തുറന്ന വാതിലില്‍നിന്നു നിര്‍ഗ്ഗമിക്കുന്ന\nമുഖക്ഷൗരത്തിനായി വന്നെത്തും. എന്നിട്ടു\nനല്ലപോലെ ഇരുളുമ്പോള് അവര് മറ്റേ\nവാതിലൂടെ പതുക്കെ നിഴല്‍പോലെ\nനീണ്ട ബഹുമാനാര്‍ഹമായ താടിയോടു\nകൂടി പുറത്തേക്കു പോകും.\nഷേവ് കഴിഞ്ഞവര് നീണ്ടതാടിയോടെ പോകുന്നതെങ്ങനെ? അതാണു് സര്‍റിയലിസ്റ്റ് ടെക്‍നിക്ക്. യുവാക്കന്മാര്‍ക്കു താടിയില്ല. ഉണ്ടായിരുന്നതു് അവര് ക്ഷൗരംചെയ്തു് ഇല്ലാതാക്കി. യുവാക്കന്മാരെ പ്രായക്കുറവിനാല് ആരും ബഹുമാനിക്കാറില്ല. അതല്ല താടിയുള്ള വൃദ്ധരുടെ സ്ഥിതി, പ്രായാധിക്യം ബഹുമാനിക്കപ്പെടുന്നു. “വില കൂടും വര്‍ദ്ധക്യത്തൂവെള്ളിക്കു് യൗവ്വനത്തങ്കത്തെക്കാള്” എന്ന സത്യം സര്‍റിയലിസത്തിലൂടെ സ്‌ഫുടീകരിക്കുകയാണു് റീറ്റ്സോസ്.\n1968-ല് പ്രകാശനം ചെയ്ത ‘റിപ്പൊസിഷന്‍സ്’ എന്ന കാവ്യസമാഹരഗ്രന്ഥത്തില് മറ്റൊരു കലാസങ്കേതമാണു് കവി പ്രയോഗിച്ചിരിക്കുന്നതു്. സമകാലികസംഭവങ്ങളെ വര്‍ണ്ണിച്ചു് ഗ്രീസിന്റെ മിത്തോളജിയുമായി കവി അവയെ കൂട്ടിയിണക്കുന്നു. അങ്ങനെ മിത്തിന്റെ അര്‍ത്ഥസാന്ദ്രതയും സമകാലിക സംഭവത്തിന്റെ അര്‍ത്ഥതീക്ഷ്ണതയും അദ്ദേഹം വ്യക്തമാക്കിത്തരുന്നു. ചിന്തയുടെയും ലയത്തിന്റെയും ദര്‍ശനത്തിന്റെയും സാന്ദ്രതകള് ഒരുമിച്ചു ചേരുമ്പോഴാണു് കാവ്യമന്ത്രം ജനിക്കുന്നതെന്നു് അരവിന്ദഘോഷ് പറഞ്ഞിട്ടുണ്ടു്. ഗ്രീസിലെ ഈ കമ്മ്യൂണിസ്റ്റ് കവിയുടെ കാവ്യങ്ങള് വെറും കാവ്യങ്ങളല്ല; കാവ്യമന്ത്രങ്ങളാണു്. അവ ബാഹ്യസ്തോത്രത്തിന്റെ മാത്രമല്ല, കാതിന്റെ കാതായ ആന്തരസ്തോത്രത്തിനും ആഹ്ലാദം പകരുന്നു.\n↑ യാനീസ്‌റീറ്റ്സോസിന്റെ തെരഞ്ഞെടുത്ത കവിതകള്‍ക്ക് Peter Bien എഴുതിയ അവതാരിക.\nRetrieved from "http://ml.sayahna.org/index.php?title=ഗ്രീസിലെ_കമ്മ്യൂണിസ്റ്റ്_കവി&oldid=9831"


പക്ഷി നിരീക്ഷകരെയും ഫോട്ടോഗ്രാഫര്‍മാരെയും ക്ഷണിച്ച് പുള്ളിലെ കോള് പാടങ്ങള് - BIGNEWSLIVE | Latest Malayalam News\nവര്‍ഷത്തില് ഏഴ് മാസവും വെള്ളത്തില് മൂങ്ങിക്കിടക്കുന്ന പാടങ്ങളാണ് പുള്ളിലേത്\nതൃശ്ശൂര്: പക്ഷി നിരീക്ഷകരെയും ഫോട്ടോഗ്രാഫര്‍മാരെയും ക്ഷണിച്ച് പുള്ളിലെ കോള് പാടങ്ങള്. തൃശ്ശൂരില് നിന്ന് വാടാനപ്പള്ളി റൂട്ടില് പതിനഞ്ച് കിലോമീറ്റര് ദൂരത്തില് സഞ്ചരിച്ചാല് പുള്ള് എന്ന അതിമനോഹരമായ പാടത്ത് എത്തിച്ചേരാം. സംസ്ഥാനത്ത് തന്നെ കോള്‍പ്പാടങ്ങള് ഉള്ള ഏക ജില്ല കൂടിയാണ് തൃശ്ശൂര്.\nദിനവും നിരവധി പേരാണ് പുള്ളിലെ കോള്‍പാടങ്ങളില് പ്രകൃതി ഭംഗി ആസ്വദിക്കാന് എത്തുന്നത്. വര്‍ഷത്തില് ഏഴ് മാസവും വെള്ളത്തില് മൂങ്ങിക്കിടക്കുന്ന പാടങ്ങളാണ് പുള്ളിലേത്. കേരളത്തില് കിട്ടുന്ന അരിയുടെ 40 ശതമാനവും കൃഷി ചെയ്യുന്നത് പുള്ളിലെ ഈ കോള്‍പാടങ്ങളിലാണ്.\nപക്ഷി നിരീക്ഷകരും ഫോട്ടോഗ്രാഫിയില് താല്‍പര്യമുള്ളവരാണ് പുള്ളില് എത്തുന്നവരില് അധികവും. ഓരോ സീസണിലും നിരവധി ദേശാടനക്കിളികളാണ് പുള്ളിലെ കോള്‍പ്പാടങ്ങളില് എത്തിച്ചേരാറുള്ളത്. അതുകൊണ്ട് തന്നെ പക്ഷി നിരീക്ഷകരുടെ ഒരു ഇഷ്ട സ്ഥലം കൂടിയാണ് പുള്ള്.


ചെടികളിലെ കീടങ്ങളെ പ്രതിരോധിക്കാന് ബേക്കിങ്ങ് സോഡ | baking soda for plants to avoid pests\nചെടികളിലെ കീടങ്ങളെ പ്രതിരോധിക്കാന് ബേക്കിങ്ങ് സോഡ\nThiruvananthapuram, First Published 29, Jul 2020, 11:54 AM\nഈ അളവിന്റെ നേര് പകുതിയായും ഉപയോഗിക്കാം. പക്ഷേ, മിശ്രിതം തയ്യാറാക്കി സൂക്ഷിച്ച് വെക്കാന് പാടില്ല. അപ്പോള് തന്നെ മണ്ണില് ചേര്‍ക്കണം.\nനിങ്ങളുടെ പൂന്തോട്ടം ചെറുതോ വലുതോ ആകട്ടെ. കീടാക്രമണം എല്ലാവരെയും ഒരുപോലെ ബാധിക്കുന്ന പ്രശ്‌നമാണ്. ഹാനികരമായ രാസവസ്തുക്കള് ഉപയോഗിച്ച് കീടങ്ങളെ പ്രതിരോധിക്കുന്നവരാണ് പലരും. എന്നാല്, നമ്മള് ഭക്ഷണത്തില് ഉള്‍പ്പെടുത്തുന്ന സോഡിയം കാര്‍ബണേറ്റ് അഥവാ ബേക്കിങ്ങ് സോഡ കീടങ്ങള്‍ക്കെതിരെ പ്രയോഗിക്കാവുന്ന നല്ലൊരു ആയുധമാണ്.\nബേക്കിങ്ങ് സോഡ മാത്രമായി ഉപയോഗിക്കുന്നത് ചെടികള്‍ക്ക് ഹാനികരമായി മാറും. പക്ഷേ, അനുയോജ്യമായ മറ്റ് ചേരുവകളുമായി ചേര്‍ത്ത് ചെടികള്‍ക്ക് നല്‍കിയാല് പ്രയോജനപ്പെടും. കുമിള് രോഗങ്ങളെ തടയാന് ഇത് സഹായിക്കും.\nഒച്ചുകളെയും പുഴുക്കളെയും ഉറുമ്പുകളെയും അകറ്റാനായി ബേക്കിങ്ങ് സോഡ ഉപയോഗിക്കാവുന്നതാണ്. ഇങ്ങനെ ഉപയോഗിക്കുമ്പോള് ധാന്യങ്ങള് അരിച്ചെടുക്കുന്ന അരിപ്പയിലൂടെ ബേക്കിങ്ങ് സോഡ അല്‍പ്പാല്‍പ്പമായി മണ്ണില് ചേര്‍ക്കാം. ഈ പൊടി ഇലകളില് വീഴാതിരിക്കാന് ശ്രദ്ധിക്കണം.\nചെടികളില് സ്‌പ്രേ ചെയ്യാം\nരണ്ട് ടേബിള് സ്പൂണ് സോപ്പും രണ്ട് ടേബിള് സ്പൂണ് പാചക എണ്ണയും മൂന്ന് ടേബിള് സ്പൂണ് ബേക്കിങ്ങ് സോഡയും എട്ട് ലിറ്റര് വെള്ളവും രണ്ട് ടേബിള് സ്പൂണ് വിനാഗിരിയും ചേര്‍ത്ത മിശ്രിതമാണ് ആവശ്യം.\nഇതില് ആദ്യത്തെ മൂന്ന് ചേരുവകളും യോജിപ്പിച്ച് എട്ട് ലിറ്റര് വെള്ളത്തില് ചേര്‍ത്ത് നന്നായി ഇളക്കണം. വളരെ നന്നായി യോജിപ്പിച്ച ശേഷം രണ്ട് ടേബിള്‍സ്പൂണ് വിനാഗിരി ചേര്‍ക്കണം. വിനാഗിരി ഏറ്റവും അവസാനം മാത്രമേ ചേര്‍ക്കാവൂ. ഈ മിശ്രിതം സ്‌പ്രേയറില് ഒഴിച്ച് ചെടികളുടെ തണ്ടുകളിലും ഇലകളുടെ മുകളിലും അടിവശത്തും തളിക്കാം.\nഈ മിശ്രിതം ഇലകളുടെ നീരൂറ്റിക്കുടിക്കുന്ന പ്രാണികളെ കൊല്ലാന് സഹായിക്കും. മഴക്കാലത്ത് ഈ മിശ്രിതം ഉപയോഗിക്കരുത്. ഇലകളില് തളിച്ചാലും ഒഴുകിപ്പോകും. ഉച്ചയ്ക്ക് ശേഷം തളിക്കുന്നതാണ് നല്ലത്. ഉപയോഗപ്രദമായ പരാഗണം നടത്തുന്ന പ്രാണികളെയും തേനീച്ചകളെയും പൂമ്പാറ്റകളെയും ദോഷകരമായി ബാധിക്കാതിരിക്കാനാണ് ഇങ്ങനെ ചെയ്യുന്നത്\nബേക്കിങ്ങ് സോഡ ആല്‍ക്കലൈന് സ്വഭാവമുള്ളതായതുകൊണ്ട് മണ്ണിലെ അസിഡിറ്റി കുറയ്ക്കാന് സഹായിക്കുന്നു. പാത്രങ്ങളില് ചെടികള് വളര്‍ത്തുമ്പോള് മണ്ണില് സൗകര്യപ്രദമായി ചേര്‍ക്കാവുന്നതാണ് ഇത്. മണ്ണിന്റെ ഉപരിതലത്തില് ഒരു നുള്ള് ബേക്കിങ്ങ് സോഡ വിതറി വെള്ളം ഒഴിച്ചാല് മതി. ആല്‍ക്കലൈന് സ്വഭാവം ഇഷ്ടപ്പെടുന്ന ചെടികളായ ഹൈഡ്രാഞ്ചിയയ്ക്കും ബെഗോണിയയ്ക്കും ഇത് നല്‍കാവുന്നതാണ്.\nഅഞ്ചോ ആറോ തുള്ളി പാത്രം കഴുകാനുപയോഗിക്കുന്ന സോപ്പിന്റെ വെള്ളവും ഒരു ടീസ്പൂണ് ബേക്കിങ്ങ് സോഡയും നാല് കപ്പ് വെള്ളവും ചേര്‍ത്ത് യോജിപ്പിച്ച് ചെടികളില് തളിച്ചാല് കുമിള്‍രോഗം തടയാവുന്നതാണ്. ആഴ്ചയിലൊരിക്കല് തളിക്കാം.


Activists Nodeep Kaur describe police brutally tortured in custody | ദളിതുകള് ഗട്ടര് വൃത്തിയാക്കിയാല് മതി... സമരം ചെയ്യേണ്ട... നോദീപ് കൗറിന് സ്വകാര്യ ഭാഗങ്ങളിലും മര്‍ദ്ദനം - Malayalam Oneindia\n6 min ago ജില്ലയില് കൂടുതല് ഭൂരിപക്ഷം വിഡി സതീശന്; ഞെട്ടിക്കുന്ന കണക്കുകമായി യുഡിഎഫ്, 10 ല് വിജയം ഉറപ്പ്\n13 min ago ഞായറാഴ്ച വിവാഹത്തില് പങ്കെടുക്കാന് കൊവിഡ് നെഗറ്റീവ് സര്‍ട്ടിഫിക്കറ്റ്; കോഴിക്കോട് നിയന്ത്രണം കടുപ്പിക്കുന്നു\n18 min ago കൊവിഡ് രോഗിയുടെ മൃതദേഹം ഏറ്റെടുത്ത് യൂത്ത് കോണ്‍ഗ്രസ്; പ്രശംസിച്ച് ഷാഫി പറമ്പില്\nfarmer protest police haryana\nദില്ലി: കര്‍ഷക സമരത്തെ പിന്തുണച്ചതിന് പിന്നാലെ ഹരിയാന പോലീസ് അറസ്റ്റ് ചെയ്ത ദളിത് ആക്ടിവിസ്റ്റ് നോദീപ് കൗറിന് കസ്റ്റഡിയില് നേരിടേണ്ടി വന്നത് ക്രൂര പീഡനം. വനിതാ പോലീസിന്റെ സാന്നിധ്യമില്ലാതെ കഴിഞ്ഞ ജനുവരി 12നാണ് നോദീപിനെ പോലീസ് കസ്റ്റഡിയിലെടുത്തത്. മുടി പിടിച്ച് വലിച്ചിഴച്ച് കൊണ്ടുപോയ അവരെ പോലീസുകാര് കൂട്ടം ചേര്‍ന്ന് മര്‍ദ്ദിച്ചു. എല്ലുകള്‍ക്ക് പൊട്ടലുണ്ട്. നഖം മുറിച്ചുകളഞ്ഞു. കാലിനടിയിലും മര്‍ദ്ദിച്ചു, സ്വകാര്യ ഭാഗങ്ങളില് വടി കൊണ്ട് അടിച്ചു. അടിയന്തരവാസ്ഥാ കാലത്തെ പീഡനമുറകള് താന് അനുഭവിച്ചുവെന്ന് നോദീപ് കൗര് മാധ്യമങ്ങളോട് പറഞ്ഞു.\nഅമേരിക്കന് വൈസ് പ്രസിഡന്റ് കമലാ ഹാരിസിന്റെ ബന്ധു മീന ഹാരിസിന്റെ ട്വീറ്റിലൂടെ ആഗോള തലത്തില് ചര്‍ച്ചയായ യുവതിയാണ് നോദീപ് കൗര്. നീ ദളിത് ആണെന്നും ആ രീതിയില് പെരുമാറണമെന്നും പോലീസ് ഭീഷണിപ്പെടുത്തി. ഗട്ടറുകള് വൃത്തിയാക്കി ജീവിക്കേണ്ട നീ ഉന്നതര്‍ക്കെതിരെ പ്രതിഷേധം സംഘടിപ്പിച്ചത് തെറ്റാണ്. ആരാണ് നിനക്ക് അതിന് അവകാശം തന്നത് എന്നാണ് പോലീസ് തന്നോട് ചോദിച്ചതെന്ന് നോദീപ് കൗര് പറയുന്നു. ഹരിയാനയിലെ ജയിലിലായിരുന്ന ഇവര്‍ക്ക് പഞ്ചാബ് ഹരിയാന ഹൈക്കോടതിയില് നിന്ന് കഴിഞ്ഞ വെള്ളിയാഴ്ചയാണ് ജാമ്യം കിട്ടിയത്.\nഹരിയാനയിലെ സോനിപത്ത് പോലീസ് സ്‌റ്റേഷനില് വച്ചാണ് നോദീപ് കൗറിനെ ക്രൂരമായ പീഡനത്തിന് ഇരയാക്കിയത്. പോലീസ് കസ്റ്റഡിയില് ഏര്‍ക്കേണ്ടി വന്ന മര്‍ദ്ദനം സംബന്ധിച്ച് ജാമ്യ ഹര്‍ജിയില് അവര് കോടതിയെ ബോധിപ്പിച്ചിരുന്നു. കൊലപാതകം, കൊലപാതക ശ്രമം എന്നിവയുള്‍പ്പെടെയുള്ള വകുപ്പുകളാണ് ഇവര്‍ക്കെതിരെ ചുമത്തിയിരിക്കുന്നത്. വ്യവസായ സ്ഥാപനത്തിനെതിരെ സമരം ചെയ്ത സംഭവത്തിലാണ് പോലീസ് നടപടി. സ്ഥാപനത്തോട് പണം ആവശ്യപ്പെട്ടുവെന്നും പോലീസ് പറയുന്നു.\nനിര്‍ബന്ധപൂര്‍വം ഒരുപാട് വെള്ളക്കടലാസുകളില് ഒപ്പ് വയ്‌ക്കേണ്ടി വന്നു. തനിക്കെതിരെ ഒരു തെളിവും പോലീസിന്റെ കൈവശമില്ലെന്ന് നോദീപ് കൗര് പറയുന്നു. മറ്റൊരു ആക്ടിവിസ്റ്റ് 24കാരനായ ശിവ കുമാറിനും പോലീസ് കസ്റ്റഡിയില് ക്രൂരമായ പീഡനം ഏല്‍ക്കേണ്ടി വന്നു. ഇയാളുടെ ശരീരത്തില് മര്‍ദ്ദനം കാരണം നിറം മാറിയിട്ടുണ്ട്. എല്ലുകള്‍ക്ക് പൊട്ടലുണ്ട്. നഖം മുറിച്ചെടുക്കുകയും ചെയ്തു. എന്നാല് ഇതെല്ലാം പോലീസ് നിഷേധിക്കുന്നു. ജോലി തടസപ്പെടുത്തുകയും പോലീസുകാരെ മര്‍ദ്ദിക്കുകയും ചെയ്തുവെന്നാണ് നോദീപിനെതിരെ പോലീസ് ആരോപിക്കുന്നത്.\nActivists Nodeep Kaur describe police brutally tortured in custody


ഇതുവരെയും തനിക്കും തന്റെ സുഹൃത്തുക്കൾക്കും സിനിമ കാണാൻ കഴിഞ്ഞിട്ടില്ല; കാരണം ഇതാണ്; ദൃശ്യം ടുവിലെ പ്രധാന ദൃക്സാക്ഷി ജോസിന് പറയാനുണ്ട് ചിലതൊക്കെ... - Sour Truth\nHome Cinema Celebrity News ഇതുവരെയും തനിക്കും തന്റെ സുഹൃത്തുക്കൾക്കും സിനിമ കാണാൻ കഴിഞ്ഞിട്ടില്ല; കാരണം ഇതാണ്; ദൃശ്യം ടുവിലെ പ്രധാന...\nപ്രധാന വേഷം ചെയ്ത ചിത്രം ദൃശ്യം2ഇതുവരെ കാണാൻ പറ്റിയിട്ടില്ലെന്ന് മിമിക്രി താരവും നടനുമായ അജിത്ത് കൂത്താട്ടുകുളം. തനിക്ക് ആമസോൺ പ്രൈമിനെ കുറിച്ചൊന്നും അറിയില്ല. സുഹൃത്തുക്കളും എങ്ങനെയാണ് സിനിമ കാണേണ്ടതെന്ന് ചോദിച്ചു വിളിച്ചിരുന്നു എന്നും അജിത്ത് പറയുന്നു.\nദൃശ്യം2വിന്റെ ഷൂട്ടിംഗ് തുടങ്ങിയത് തന്റെ ഷോട്ടിലൂടെ ആണ് അതിനു ശേഷം പാക്കപ്പ് ആയപ്പോഴും അവസാന ഷോട്ട് തന്നെ ആയിരുന്നുവെന്ന് അജിത്ത് പറഞ്ഞു മിമിക്രി താരമായ തന്നെ ജിത്തുജോസഫ് സിനിമയിൽ അഭിനയിക്കാൻ വിളിച്ചപ്പോൾ ഞെട്ടിയ പോയെന്നും അജിത്ത് കൂട്ടിച്ചേർത്തു. ജോസ് എന്നാണ് ദൃശ്യം ടൂവിൽ അജിത്തിനെ കഥാപാത്രത്തിന്റെ പേര്. ജോർജുകുട്ടി വരുണിന്റെ മൃതശരീരം പോലീസ് സ്റ്റേഷനിൽ കുഴിച്ചിട്ട ഇറങ്ങിവരുന്നത് കണ്ട ഏക ദൃക്സാക്ഷി.\nഎന്നാൽ അന്നേദിവസം തന്നെ അളിയനെ കൊന്ന കുറ്റത്തിന് ജോസഫിനെ പോലീസ് അറസ്റ്റ് ചെയ്തു. ജോസ് ജീവപര്യന്തം ശിക്ഷ കഴിഞ്ഞ് നാട്ടിൽ എത്തിയതിനെ തുടർന്നാണ് കഥയിൽ വഴിതിരിവുണ്ടാകുന്നത്. മലയാളികൾക്ക് ഒരിക്കലും മറക്കാനാവാത്ത കഥാപാത്രമാണ് ദൃശ്യത്തിലെ ജോസ്. വ്യാഴാഴ്ച രാത്രിയോട് കൂടെയായിരുന്നു ദൃശ്യം ടു ആമസോൺ പ്രൈം യുടെ റിലീസ് ചെയ്തത്. ചിത്രത്തിന് മികച്ച പ്രതികരണമാണ് ലഭിക്കുന്നത് മോഹൻലാലിന്റെ ജോർജുകുട്ടി എന്ന കഥാപാത്രത്തിനു ജിത്തു ജോസഫിനെ മികച്ച ഒരു ക്രൈം ത്രില്ലർ എന്ന നല്ല പ്രതികരണങ്ങളാണ് ലഭിച്ചുകൊണ്ടിരിക്കുന്നത്. പൃഥ്വിരാജ് ഉണ്ണി മുകുന്ദൻ സംവിധായകൻ അജയ് വാസുദേവ് തുടങ്ങി സിനിമാ മേഖലയിൽ നിന്ന് നിരവധി പേരാണ് ചിത്രത്തെ പ്രശംസിച്ച് രംഗത്തെത്തിയിരുന്നു.\nമലയാള സിനിമയിലെ ആദ്യ 50 കോടി ചിത്രമായ ദൃശ്യത്തിന് തുടർച്ചയായി ഒരുങ്ങിയ ചിത്രമാണ് ദൃശ്യം രണ്ട് ചിത്രത്തിൽ മോഹൻലാലിനൊപ്പം മീന അൻസിബ എസ്തർ സിദ്ദിഖ് ആശാശരത് എന്നിങ്ങനെ ആദ്യഭാഗത്തിലെ താരങ്ങളുമുണ്ട് രണ്ടാംഭാഗത്തിൽ മുരളി ഗോപി സായ്കുമാർ ഗണേഷ് കുമാർ തുടങ്ങിയവരും പ്രധാന വേഷത്തിലെത്തുന്നു\nPrevious articleടൈറ്റാനിക്കിന്റെ ക്ലൈമാക്‌സ് ഇങ്ങനെയായിരുന്നുവെങ്കിൽ പരാജയപ്പെടുമായിരുന്നോ ? വീഡിയോ വൈറല്\nNext articleരജനീകാന്ത് ചെയ്തത് പോട്ടെ… ലാലേട്ടനിൽ നിന്നും ഇത് പ്രതീക്ഷിച്ചില്ല… രോഷം രേഖപ്പെടുത്തി ആരാധകർ


ഷൂട്ടിങ് പരിശീലനത്തിനിടെ അബദ്ധത്തിൽ 11 വയസ്സുകാരന് വെടിയേറ്റു - News Bengaluru\nഷൂട്ടിങ് പരിശീലനത്തിനിടെ അബദ്ധത്തിൽ 11 വയസ്സുകാരന് വെടിയേറ്റു\nBy News Bureau\t On Dec 30, 2021 0\nചെന്നൈ: ഷൂട്ടിങ് പരിശീലനത്തിനിടെ അബദ്ധത്തിൽ 11 വയസ്സുകാരന് വെടിയേറ്റു. സി.ഐ.എസ്.എഫ്. ക്യാമ്പിലെ ഷൂട്ടിങ് പരിശീലനത്തിനിടെയാണ് 11 വയസ്സുകാരന് അബദ്ധത്തിൽ വെടിയേറ്റത്.\nഗുരുതരമായി പരിക്കേറ്റ കുട്ടിയെ തഞ്ചാവൂർ മെഡിക്കൽ കോളേജ് ആശുപത്രിയിലേക്ക് മാറ്റി. തമിഴ്നാട്ടിലെ പുതുക്കോട്ട നാർത്താമലൈയിലാണ് സംഭവം. പരിശീലനം നടക്കുന്ന സ്ഥലത്തിന് തൊട്ടടുത്ത് താമസിക്കുന്ന കുട്ടിയുടെ തലയിലാണ് വെടിയേറ്റത്. അതിനിടെ, നാർത്തമലൈയിലെ ഷൂട്ടിങ് പരിശീലനത്തിനെതിരേ നാട്ടുകാരും ജനപ്രതിനിധികളും പ്രതിഷേധവുമായി രംഗത്തെത്തിയിട്ടുണ്ട്.\nകുട്ടിക്ക് വെടിയേറ്റതിന് പിന്നാലെയാണ് നാട്ടുകാർ പ്രതിഷേധവുമായി രംഗത്തെത്തിയത്. ക്യാമ്പിലെ ഷൂട്ടിങ് പരിശീലനം അവസാനിപ്പിക്കണമെന്നാണ് ഇവരുടെ ആവശ്യം. സംഭവസ്ഥലത്ത് നാട്ടുകാർ റോഡ് ഉപരോധിക്കുകയും ചെയ്തു.\nവ്യാഴാഴ്ച രാവിലെ വീടിന് മുന്നിലിരുന്ന് ഭക്ഷണം കഴിക്കുന്നതിനിടെയാണ് കുട്ടിക്ക് വെടിയേറ്റതെന്ന് നാട്ടുകാർ പറഞ്ഞു. ഒരു വെടി ആദ്യം വീടിന്റെ ചുമരിലാണ് കൊണ്ടത്. ഇതിനുപിന്നാലെയാണ് കുട്ടിയുടെ തലയിലും വെടിയേറ്റത്.\nപരിക്കേറ്റ് നിലത്തുവീണുകിടന്ന 11 വയസ്സുകാരനെ ബന്ധുക്കളും നാട്ടുകാരും ആദ്യം സമീപത്തെ പ്രാഥമികാരോഗ്യ കേന്ദ്രത്തിൽ പ്രവേശിപ്പിക്കുകയായിരുന്നു. ആരോഗ്യനില ഗുരുതരമായതിനാൽ പിന്നീട് തഞ്ചാവൂർ മെഡിക്കൽ കോളേജിലേക്ക് മാറ്റി.\nമൾട്ടി ലെയർ നെറ്റ് വർക്ക് മാർക്കറ്റിങ്ങ് വിലക്കി കേന്ദ്രസർക്കാറിന്റെ ഉത്തരവ്\nഡൽഹിയിൽ ഒമിക്രോൺ സാമൂഹിക വ്യാപനമുണ്ടെന്ന് ആരോഗ്യമന്ത്രി സത്യേന്ദ്ര ജെയിൻ


കാനഡയില് വീണ്ടും വംശഹത്യയുടെ തെളിവുകള്; മുന് റസിഡന്‍സ് സ്‌കൂള് ഗ്രൗണ്ടില് നിന്നും കണ്ടെത്തിയത് ഗോത്രവര്‍ഗത്തില്‍പ്പെട്ട കുട്ടികളുടെ 751 ശവക്കല്ലറകള് | DoolNews\nകാല്‍ഗറി: കാനഡയിലെ മറ്റൊരു മുന് റസിഡന്‍സ് സ്‌കൂളിന് സമീപത്ത് രേഖപ്പെടുത്താത്ത നൂറുകണക്കിന് ശവക്കല്ലറകള് കണ്ടെത്തി. സസ്‌കാച്ച്‌വനിലെ മുന് മരീവല് ഇന്ത്യന് റെസിഡന്‍ഷ്യല് സ്‌കൂള് പ്രദേശത്താണ് 751 ശവക്കല്ലറകള് കണ്ടെത്തിയത്.\nഈ കല്ലറകളിലുള്ളവരില് കൂടുതലും പ്രദേശത്തെ കാണാതായ ഗോത്രവര്‍ഗത്തില്‍പ്പെട്ട കുട്ടികളാണെന്നാണ് സസ്‌കാച്ച്‌വനിലെ ഗോത്രവര്‍ഗം പറയുന്നത്.\nപതിറ്റാണ്ടുകളായി ഗോത്രവര്‍ഗത്തില്‍പ്പെട്ട കുട്ടികളെ അവരുടെ കുടുംബങ്ങളില് നിന്നും, പലപ്പോഴും നിര്‍ബന്ധിതമായി കൊണ്ടു പോകുകയും പള്ളികള് നടത്തുന്ന ബോര്‍ഡിംഗ് സ്‌കൂളുകളിലും മറ്റും പാര്‍പ്പിക്കുകയും ചെയ്തിരുന്നു. പലവിധ ചൂഷണങ്ങള്‍ക്ക് വിധേയമാക്കപ്പെടുന്ന ഇവരെ തദ്ദേശീയമായ ഭാഷ സംസാരിക്കുന്നതില് നിന്ന് വിലക്കുകയും ചെയ്തിരുന്നു. ഇങ്ങനെ കാണാതായ കുട്ടികളെ അടക്കം ചെയ്ത സ്ഥലമാണ് കണ്ടെത്തിയതെന്നാണ് കനേഡിയന് ഗോത്രവര്‍ഗ ഗ്രൂപ്പായ ഫസ്റ്റ് നേഷന് പറയുന്നത്.\nബ്രിട്ടീഷ് കൊളംബിയയില് ഗോത്രവിഭാഗങ്ങള്‍ക്ക് താമസിച്ചു പഠിക്കാനായി നടത്തിയിരുന്ന കംലൂപ്സ് ഇന്ത്യന് റസിഡന്‍ഷ്യല് സ്‌കൂളിലും അടുത്തിടെ 215ഓളം കുട്ടികളുടെ മൃതദേഹാവശിഷ്ടങ്ങള് കണ്ടെത്തിയിരുന്നു. ഇതിന് പിന്നാലെ നടത്തിയ തുടരന്വേഷണത്തിലാണ് വീണ്ടും മറ്റൊരു സ്‌കൂളില് ശവക്കല്ലറകള് കണ്ടെത്തിയത്. കംലൂപ്‌സിലെ ഇന്ത്യന് റെസിഡന്‍ഷ്യല് സ്‌കൂളുകളില് മൂന്ന് വയസ്സുമുതലുള്ള കുട്ടികളെ അടക്കിയിട്ടുണ്ടെന്നാണ് കാനഡയിലെ ഔദ്യോഗിക വക്താവ് പ്രതികരിച്ചത്.\nഈ മൃതദേഹങ്ങളുടെ അവശിഷ്ടങ്ങള് കണ്ടെത്തുന്നതുവരെ തെരച്ചില് നിര്‍ത്തില്ലെന്നും ബോബി കാമറൂണ് പറഞ്ഞു.\n‘ലോകം കണ്ടുകൊണ്ടിരിക്കുകയാണ് ഞങ്ങളെ കൂട്ടക്കൊല ചെയ്തതിന്റെ തെളിവുകള്. ഞങ്ങള്‍ക്കായി കോണ്‍സ്ണ്‍ട്രേഷന് ക്യാംപുകളുണ്ടായിരുന്നു. ഇത്തരം സ്‌കൂളുകള് അറിയപ്പെട്ടിരുന്നത് ഇന്ത്യന് റസിഡന്‍സ് സ്‌കൂളുകള് എന്നായിരുന്നു. ഫസ്റ്റ് നേഷന് വിഭാഗങ്ങളെ തുരത്താന് ശ്രമിച്ച ഒരു രാജ്യമായി കാനഡ അറിയപ്പെടും. ഇപ്പോഴിതാ അതിന് തെളിവും ലഭിച്ചിരിക്കുന്നു,’ ചീഫ് കാമറൂണ് പറഞ്ഞു.\nജൂണ് ഒന്നുമുതലാണ് ഈ പ്രദേശത്ത് തെരച്ചില് ആരംഭിച്ചത്. നൂറുകണക്കിന് ശവക്കല്ലറകളുടെ കല്ലുകളും മറ്റും മനപൂര്‍വ്വം എടുത്തു മാറ്റിയിട്ടുണ്ടെന്നാണ് ഫസ്റ്റ് നേഷന് നേതാവ് പറഞ്ഞത്.\nചരിത്രത്തിലലെ ഇത്തരം വംശീയതയുടെ അടയാളങ്ങളെ കണ്ടെത്തുന്നതിനായി എല്ലാ പിന്തുണയും നല്‍കുമെന്നാണ് കനേഡിയന് പ്രധാനമന്ത്രി ജസ്റ്റിന് ട്രൂഡോ പ്രതികരിച്ചത്.\nഇത്തരം റസിഡന്‍ഷ്യല് സ്‌കൂളുകളില് അതിക്രൂരമായ പീഡനങ്ങള്‍ക്കാണ് ഗോത്രവിഭാഗത്തിലെ കുട്ടികള് ഇരയാക്കപ്പെട്ടിരുന്നതെന്ന് 2015ലെ റിപ്പോര്‍ട്ടില് പറയുന്നത്. ശാരീരിക പീഡനം, ലൈംഗിക ഉപദ്രവം, ഗോത്രസംസ്‌കാരത്തിന്റെ ഭാഗമായ കാര്യങ്ങള് നിര്‍ബന്ധിപ്പിച്ച് ഉപേക്ഷിപ്പിക്കല് തുടങ്ങി നിരവധി നടപടികളാണ് കുട്ടികള്‍ക്കെതിരെ സ്വീകരിച്ചിരുന്നത്.\n150,000 കുട്ടികളാണ് ഇത്തരം സ്‌കൂളുകളില് അക്കാലത്ത് പഠിച്ചിരുന്നതെന്നാണ് കണക്കുകള്. ഇതില് 4100 കുട്ടികള് ഈ സ്‌കൂളുകളില് വെച്ച് മരണപ്പെട്ടുവെന്നായിരുന്നു ഇതുവരെയുള്ള കണക്കുകള്.\nContent Highlight: More than 700 unmarked graves found ataformer residential school in Canada